title: বায়েজিদ বোস্তামীর মাজার

text: মাজারের ভক্তকূল ও আঞ্চলিক জনশ্রুতি অনুযায়ী মাজার প্রতিষ্ঠাকালে এই অঞ্চলে প্রচুর দুষ্ট জ্বীন এবং পাপীষ্ঠ আত্মার পদচারণা ছিলো। বায়েজিদ বোস্তামী তার এই অঞ্চলে ভ্রমনকালে এইসব দুষ্ট আত্মাকে শাস্তিস্বরূপ কাছিমে পরিণত করেন এবং আজীবন পুকুরে বসবাসের দণ্ডাদেশ প্রদান করেন।


title: আন্তর্জাতিক ধান গবেষণা কেন্দ্র

text: আন্তর্জাতিক ধান গবেষণা কেন্দ্র (ইংরেজি: International Rice Research Institute (IRRI)) হল একটি স্বশাসিত, অলাভজনক, কৃষিবিষয়ক বিশ্লেষণ এবং প্রশিক্ষণ সংস্থা। ধান এর জাত, উন্নয়ন, নতুন ধান উৎপাদন, এলাকা অনুযায়ী ধান এর জাত তৈরি ইত্যাদি গবেষণা কাজে নিয়োজিত ফিলিপাইন এর ম্যানিলাতে অবস্থিত আন্তর্জাতিক গবেষণা কেন্দ্র।


title: আন্তর্জাতিক ধান গবেষণা কেন্দ্র

text: অন্যতম খাদ্যশষ্য ধান এর উৎপাদন বৃদ্ধি, আবহাওয়া উপযোগী জাত তৈরি, অধিক ফলনশীলতা, বৈরী আবহাওয়ায় টিকে খাকতে সক্ষমতা ইত্যাদি গবেষণায় নিয়োজিত।


title: কিউবার বিপ্লব

text: কিউবার বিপ্লব (স্পেনীয়: "Revolución cubana") হল একটি সশস্ত্র যুদ্ধ যার পরিণতিতে ১৯৫৯ সালের ১লা জানুয়ারী কিউবার একনায়কতন্ত্রী শাসক ফুলগেনসিও বাতিস্তার পরাজয় ঘটে এবং ফিদেল কাস্ত্রো কর্তৃক একদলীয় কমিউনিস্ট শাসন প্রবর্তিত হয়। এই সশস্ত্র বিদ্রোহটি ফিদেল কাস্ত্রোর ছাব্বিশে জুলাই আন্দোলন এবং তার মিত্ররা পরিচালন করেছিল। বিপ্লব ১৯৫৩ সালের জুলাই মাসে শুরু হয়েছিল। ছাব্বিশে জুলাই আন্দোলনএর পরবর্তীতে সাম্যবাদী ধারায় সংস্কার হয়, এবং ১৯৬৫ সালের অক্টোবর মাসে এটি কমিউনিস্ট পার্টি হয়ে ওঠে।


title: কিউবার বিপ্লব

text: কিউবান বিপ্লবের প্রবল ঘরোয়া এবং আন্তর্জাতিক প্রতিক্রিয়া হয়েছিল। নির্দিষ্টভাবে, এরপর কিউবার নবগঠিত কমিউনিস্ট সরকার মার্কিন যুক্তরাষ্ট্রের সাথে সকল সম্পর্ক ছিন্ন করে ভূতপূর্ব সোভিয়েত ইউনিয়নের সাথে সুসম্পর্ক গড়ে তোলে, যদিও সাম্প্রতিক বছরগুলিতে মার্কিন যুক্তরাষ্ট্র আর কিউবার মধ্যে কূটনৈতিক সম্পর্কের উন্নতি হয়েছে। বিপ্লবের তাত্ক্ষণিক পরিণতিতে, কাস্ত্রোর সরকার জাতীয়করণ এবং রাজনৈতিক একীকরণের একটি কার্যক্রম শুরু করেছিল যা কিউবার অর্থনীতি ও নাগরিক সমাজকে রূপান্তরিত করেছিল। বিপ্লবটি অ্যাঙ্গোলান সিভিল ওয়ার এবং নিকারাগুয়ান বিপ্লব সহ বিদেশী সামরিক দ্বন্দ্বের সময়ে কিউবান হস্তক্ষেপের একটি নতুন যুগের সূচনা করেছিল।


title: ফুলগেনসিও বাতিস্তা

text: ফুলগেনশিও বাতিস্তা আয় যালদিভার(ইংরেজিঃ Fulgencio Batista y Zaldívar) (জানুয়ারি ১৬, ১৯০১- আগস্ট ৬, ১৯৭৩) ছিলেন কিউবার রাষ্ট্রপতি,একনায়ক ও সৈনিক নেতা।   ১৯৪০থেকে ১৯৪৪পর্যন্ত তিনি কিউবার নির্বাচিত রাষ্ট্রপতি ছিলেন এবং মার্কিন যুক্তরাষ্ট্রের প্রত্যক্ষ সংযোগ ও সমর্থনে ১৯৫২ থেকে ১৯৫৯ অবধি স্বৈরশাসক হিসেবে কিউবার ক্ষমতায় ছিলেন। ১৯৫৯ সালে সংঘটিত কিউবান বিপ্লব দ্বারা বাতিস্তা ক্ষমতাচ্যুত হন।


title: ফুলগেনসিও বাতিস্তা

text: বাতিস্তা ১৯০১ সালে কিউবার বেনসের ছোট্ট শহর ভেগুইতায় জন্মগ্রহণ করেন। তাঁর পিতা বেলিজারিও বাতিস্তা কিউবার স্বাধীনতা আন্দোলনে অংশগ্রহণ করেন। তিনি স্পেনীয়, আফ্রিকান এবং আদিবাসী ক্যারিবীয় বংশোদ্ভূত ছিলেন।


title: ফুলগেনসিও বাতিস্তা

text: তিনি প্রথমদিকে বেনসের পাবলিক স্কুলে, ও পরে এক আমেরিকান কোয়াকার স্কুলে শিক্ষালাভ করেন। মায়ের মৃত্যুর পর ১৪ বছর বয়সে তিনি বাড়ি ত্যাগ করেন।


title: ফুলগেনসিও বাতিস্তা

text: ১৯২১ সালে তিনি রাজধানী হাভানায় গমন করেন। একই বছরের এপ্রিলে তিনি সেনাবাহিনীতে যোগদান করেন।


title: ফুলগেনসিও বাতিস্তা

text: সাঁটলিপি ও টাইপিং শেখার পর ১৯২৩ সালে তিনি সেনাবাহিনী ত্যাগ করেন। সংক্ষিপ্ত সময়ের জন্য তিনি স্টেনোগ্রাফির শিক্ষক হিসেবে কাজ করেন এবং পরে "গার্ডিয়া রুরাল" বা গ্রাম্য পুলিশে অন্তর্ভুক্ত হন। পরবর্তী তিনি সেনাবাহিনীতে ফেরত যান এবং এক রেজিমেন্টাল কর্ণেল এর সচিব হিসেবে কর্পোরাল পদে যোগদান করেন।


title: ফুলগেনসিও বাতিস্তা

text: বাতিস্তা ৬ই আগস্ট, ১৯৭৬ সালে স্পেনের গুয়াডালমিনায় হৃদযন্ত্রের ক্রিয়া বন্ধ হয়ে মৃত্যুবরণ করেন।


title: পা

text: পা প্রাণী-দেহের একটি গুরুত্বপূর্ণ অঙ্গ যা প্রধানত এক স্থান থেকে অন্য স্থানে গমনের জন্য ব্যবহৃত হয়। ।


title: পা

text:
দুপায়ের প্রাণীদের ভেতর অচট্রিচ অন্যতম দ্রুত গতির। মানুষও দু পায়ের।
আর আমাদের পরিচিত প্রাণী গরু,ছাগল,ভেড়া,বাঘ,সিংহ ইত্যাদি চার পায়ের।
অর্থোপোডদের ভেতর ৪,৬ জোড়া পা দেখা যায়।
আর কীটদের ভেতর ৮,১২ ,১৪ জোড়া পা দেখা যায়।
শতপদী এবং সহস্র পদী পা বিশিষ্ট কীটও দেখা যায়, এরাও অর্থোপোডার ভেতর পরে।
সাধারণত হাঁটুর নিচ থেকে পা এর শুরু।পা হাড় মাংশ চামড়ার সমন্বয়ে গঠিত।দু পায়ের প্রাণী ব্যতিত অন্যান্য প্রাণীদের সামনের পা হাতের মতও কাজ করে সাধারণ ভাবে পা এর কথা উঠলে আমরা মানব দেহের গুরুত্বপূর্ণ অঙ্গকেই বুঝি। সাধারণত মায়ের পেটে থাকাকালীন ১০সপ্তাহের ভেতরই শিশুর পা পূর্নাঙ্গতা পেয়ে যায়।
পা এর প্রধান বৈশিষ্ট্যই হল ভার বহন।এটা প্রাণীদের ক্ষেত্রে যেমন সত্য জড় বস্তুর ক্ষেত্রেও।
জীবন্ত পা এবং জড় পা হিসেবে আমরা পা কে শ্রেণী বিভাগ করতে পারি।
জীবন্ত পা যাদের প্রাণ আছে তাদের পা,এই পা সৃষ্টির পর থেকে একটা সময় পর্যন্ত বৃদ্ধি পায়।
আর জড় বস্তুর পা তৈরির সময় যা থাকে তাতেই নির্দিষ্ট থাকে।
জড় পায়ের উদাহরণঃ চেয়ারের পা,আলমারির পা ইত্যাদি।
পায়ের সংখ্যার ভিত্তিতে প্রাণীদের বিভাজন করা যায়।
পায়ের সংখ্যার ভিত্তিতে প্রাণী দু পায়ে,চার পায়ে এভাবে হয়ে থাকে, এক পায়ের প্রাণী হয় না,ব্যতিক্রম কোনরূপ শারিরিক বা দুর্ঘটনাগত ত্রুটি ছাড়া।আর অর্থোপোডা শ্রেনীর প্রাণীদের ক্ষেত্রে বহু পায়ের সংখ্যা মেলে। সাধারণত জোড় সংখ্যক পা নিয়েই অধিকাংশ প্রাণী।
হাটু সন্ধি ২টি হাড় নিয়ে গঠিত। টিবিয়া এর মাথা ও ফিমার এর মধ্যবর্তী কন্ডাইল


title: কলকাতা উত্তর লোকসভা কেন্দ্র

text: ২৪ নং কলকাতা উত্তর লোকসভা কেন্দ্র হল ভারতের ৫৪৩টি সংসদীয় কেন্দ্রের অন্যতম। পশ্চিমবঙ্গের রাজধানী কলকাতার উত্তরাঞ্চল নিয়ে এই কেন্দ্রটি গঠিত। এই লোকসভা কেন্দ্রের অন্তর্গত সাতটি বিধানসভা কেন্দ্রই কলকাতা জেলায় অবস্থিত। ২০০২ সালে গঠিত ভারতের সীমানা পুনর্নির্ধারণ কমিশনের নির্দেশিকা অনুসারে কলকাতা উত্তর পশ্চিম ও কলকাতা উত্তর পূর্ব লোকসভা কেন্দ্র দু’টি অবলুপ্ত হয় এবং গঠিত হয় কলকাতা উত্তর লোকসভা কেন্দ্র।


title: কলকাতা উত্তর লোকসভা কেন্দ্র

text: ২৪ নং কলকাতা উত্তর লোকসভা কেন্দ্রটি নিম্নলিখিত বিধানসভা কেন্দ্রগুলি নিয়ে গঠিত:


title: কলকাতা উত্তর পশ্চিম লোকসভা কেন্দ্র

text: কলকাতা উত্তর পশ্চিম লোকসভা কেন্দ্র ভারতীয় প্রজাতন্ত্রের একটি অধুনালুপ্ত লোকসভা (সংসদীয়) কেন্দ্র। পশ্চিমবঙ্গের রাজধানী কলকাতার উত্তর-পশ্চিমাংশে এই কেন্দ্রটি অবস্থিত ছিল। সীমানা পুনর্নির্ধারণ কমিশনের আদেশানুসারে বর্তমানে এই কেন্দ্রটি অবলুপ্ত। কলকাতা উত্তর পূর্ব কেন্দ্রটির সঙ্গে মিলিত হয়ে এটি এখন কলকাতা উত্তর লোকসভা কেন্দ্রের অংশে পরিণত হয়েছে।


title: কলকাতা উত্তর পশ্চিম লোকসভা কেন্দ্র

text: ২০০১ সালে কলকাতা উত্তর পশ্চিম লোকসভা কেন্দ্র পশ্চিমবঙ্গ বিধানসভার নিম্নলিখিত কেন্দ্রগুলি নিয়ে গঠিত ছিল:


title: কলকাতা উত্তর পশ্চিম লোকসভা কেন্দ্র

text: বিভিন্ন সাধারণ নির্বাচনে কলকাতা উত্তর পশ্চিম লোকসভা কেন্দ্রের ফলাফল নিম্নরূপ:


title: কলকাতা উত্তর পূর্ব লোকসভা কেন্দ্র

text: কলকাতা উত্তর পূর্ব লোকসভা কেন্দ্র ভারতীয় প্রজাতন্ত্রের একটি অধুনালুপ্ত লোকসভা (সংসদীয়) কেন্দ্র। এই কেন্দ্রটি পশ্চিমবঙ্গের রাজধানী কলকাতার উত্তর-পূর্ব অংশে অবস্থিত ছিল। সীমানা পুনর্নির্ধারণ কমিশনের আদেশানুসারে এই কেন্দ্রটি বর্তমানে অবলুপ্ত; কলকাতা উত্তর পশ্চিম কেন্দ্রটির সঙ্গে মিলিত হয়ে এটি এখন কলকাতা উত্তর লোকসভা কেন্দ্রের অংশ।


title: কলকাতা উত্তর পূর্ব লোকসভা কেন্দ্র

text: কলকাতা উত্তর পশ্চিম লোকসভা কেন্দ্রটি পশ্চিমবঙ্গ বিধানসভার নিম্নলিখিত কেন্দ্রগুলি নিয়ে গঠিত ছিল:


title: কিউবার কমিউনিস্ট পার্টি

text: কিউবার কমিউনিস্ট পার্টি (স্পেনীয় ভাষা : "Partido Comunista de Cuba, PCC") হল কিউবার বর্তমান শাসক রাজনৈতিক দল। এটি একটি মার্ক্সবাদী-লেনিনবাদী সংগঠন। কিউবার অধুনা সংবিধানে পার্টির ভূমিকা আলোচিত হয়েছে এইভাবে যে, "পার্টি সমাজ এবং রাষ্ট্রের নেতৃত্বদানকারী চালিকাশক্তি"। পার্টির বর্তমান সাধারণ সম্পাদক হলেন রাউল কাস্ত্রো, উপ-সাধারণ সম্পাদক হলেন José Ramón Machado।


title: কিউবার কমিউনিস্ট পার্টি

text: কিউবার প্রজাতন্ত্রের সূচনালগ্ন থেকেই কিউবায় বহু কমিউনিস্ট এবং নৈরাজ্যবাদী সংগঠনের অস্তিত্ব ছিল। আন্তর্জাতিক ভাবে স্বীকৃত কিউবার কমিউনিস্ট পার্টি প্রথম প্রতিষ্ঠিত হয় ১৯২০-র দশকে। পরবর্তীকালে নির্বাচনী প্রয়োজনে দলটির নাম পরিবর্তিত করে রাখা হয় পপ্যুলার সোশ্যালিস্ট পার্টি। ১৯৫৯ সালের বিপ্লবের দু'বছর পর ১৯৬১ সালের জুলাই মাসে ফিদেল কাস্ত্রোর নেতৃত্বাধীন "২৬ জুলাই আন্দোলন", ব্লাস রোকার নেতৃত্বাধীন "পপ্যুলার সোশ্যালিস্ট পার্টি", এবং "রেভলিউশনারি ডিরেক্টরি মার্চ ১৩" মিলিত হয়ে গঠন করে "সম্মিলিত বিপ্লবী সংগঠনসমূহ"। ১৯৬১ সালের ২৬ মার্চ এই সম্মিলিত সংগঠনটির নামকরণ হয় "সংযুক্ত কিউবার সমাজতান্ত্রিক বিপ্লবী পার্টি"। ১৯৬৫ সালের ৩ অক্টোবর এই সংগঠনটি পুনরায় নাম পরিবর্তিত করে হয় "কিউবার কমিউনিস্ট পার্টি"। বর্তমানে কিউবায় কমিউনিস্ট পার্টিই হল একমাত্র স্বীকৃত রাজনৈতিক দল। অন্যান্য রাজনৈতিক দলগুলি অবৈধ ঘোষিত না হলেও তাদের এই দ্বীপরাষ্ট্রে এমন কোন প্রচার চালানো সম্পূর্ণ নিষিদ্ধ যা প্রতিবিপ্লবের সূচনা করতে পারে।


title: কিউবার কমিউনিস্ট পার্টি

text: আনুষ্ঠানিক ভাবে গঠিত হওয়ার প্রথম পনেরো বছর পর্যন্ত পলিটব্যুরোর বাইরে কমিউনিস্ট পার্টি ছিল সম্পূর্ণ নিষ্ক্রিয়। ১০০ সদস্যবিশিষ্ট কেন্দ্রীয় কমিটির বৈঠক খুব কমই অনুষ্ঠিত হত এবং প্রতিষ্ঠার প্রায় দশ বছর পরে দলের প্রথম নিয়মিত পার্টি কংগ্রেস আয়োজিত হয়। ১৯৬৯ সালে দলটির সদস্যসংখ্যা ছিল মাত্র ৫৫০০০, অর্থাৎ কিউবার মোট জনসংখ্যার ০.৭%। এর ফলে কিউবার কমিউনিস্ট পার্টি ছিল বিশ্বের ক্ষুদ্রতম শাসক রাজনৈতিক দল। ১৯৭০-এর দশকে পার্টির সংগঠন বৃদ্ধি পেতে শুরু করে। ১৯৭৫ সালে আয়োজিত প্রথম পার্টি কংগ্রেসের সময় পার্টির সদস্যসংখ্যা ছিল দুই লক্ষেরও অধিক। এই সময় কেন্দ্রীয় কমিটির বৈঠক নিয়মিত অনুষ্ঠিত হতে থাকে এবং সমাজে কমিউনিস্ট পার্টির নেতৃত্বদানকারী ভূমিকা গুরুত্বপূর্ণ হয়ে ওঠে। ১৯৮০ সালে পার্টির সদস্যসংখ্যা বেড়ে দাঁড়ায় ৪৩০০০০ এবং ১৯৮৫ সালে তা আরও বর্ধিত হয়ে হয় ৫২০০০০। ১৯৯১ সালে সোভিয়েত ইউনিয়নের পতনের পরে প্রবল সঙ্কট দেখা দেওয়ায় দলের চতুর্থ পার্টি কংগ্রেস অনুষ্ঠিত হয় এবং সেখানে বিতর্ক এবং আলোচনার পথ প্রশস্ত রাখা হয় যাতে সেই বিশেষ সময়ে জনমত গঠন করা যায়। প্রায় তিন লক্ষ মানুষ রাজনৈতিক কাঠামো এবং অর্থনৈতিক নীতি সংক্রান্ত সেই প্রাক্-কংগ্রেস বিতর্ক এবং আলোচনায় অংশ নেন। ১৯৯১ সালের পার্টি কংগ্রেসে কিউবার কমিউনিস্ট পার্টিকে কেবলমাত্র "শ্রমিকশ্রেণির পার্টি" হিসেবে উল্লেখ না করে "কিউবান জাতির পার্টি" হিসেবে অভিহিত করা হয়।


title: কিউবার কমিউনিস্ট পার্টি

text: কিউবার কমিউনিস্ট পার্টর প্রথম পার্টি কংগ্রেস অনুষ্ঠিত হয় ১৯৭৫ সালে এবং পরবর্তী কংগ্রেসগুলি অনুষ্ঠিত হয় যথাক্রমে ১৯৮০, ১৯৮৬, ১৯৯১, এবং ১৯৯৭ সালে। ২০০৯ সালের জুলাই মাসে একটি ঘোষণা অনুসারে, ২০০৯-এ অনুষ্ঠেয় দলের ষষ্ঠ পার্টি কংগ্রেস অর্থনৈতিক সঙ্কটের কারণে পিছিয়ে দেওয়া হয়।


title: কিউবার কমিউনিস্ট পার্টি

text: ১৯৯১ সাল পর্যন্ত দলের শীর্ষ অংশ ছিল পলিটব্যুরো এবং সচিবালয়। কিন্তু ১৯৯১ সাল থেকে এই দু'টি অংশকে একত্রিত করে ২০ সদস্যের অধিক সদস্য বিশিষ্ট একটি বর্ধিত পলিটব্যুরোয় রূপ দেওয়া হয়। কিন্তু ২০০২ সালে পুনরায় সচিবালয় গঠন করা হয়। এছাড়া দলের একটি কেন্দ্রীয় কমিটি রয়েছে যার সদস্যবৃন্দ দু'টি পার্টি কংগ্রেসের ব্যবধানে মিলিত হন। দলের পঞ্চম পার্টি কংগ্রেসে কেন্দ্রীয় কমিটির সদস্য সংখ্যা ২২৫ থেকে কমিয়ে ১৫০ করে দেওয়া হয়।


title: কিউবার কমিউনিস্ট পার্টি

text: ১৯৯৭ সালে দলের পঞ্চম পার্টি কংগ্রেসের সময়ে দলের সদস্যসংখ্যা ছিল ৭৮০০০০ এর অধিক। কিউবার কমিউনিস্ট পার্টির যুব কমিউনিস্ট লিগ নামে কটি যুব সংগঠনও রয়েছে যেটি সোভিয়েত কমসোমোলের আদলে গঠিত।


title: কিউবার কমিউনিস্ট পার্টি

text: বিশ্বের অন্যান্য শাসক কমিউনিস্ট পার্টি যেমন, ভিয়েতনামের কমিউনিস্ট পার্টি, চিনের কমিউনিস্ট পার্টি, লাও গণবিপ্লবী পার্টি, ইত্যাদির সাথে তুলনামূলক বিচারে কিউবার কমিউনিস্ট পার্টি মার্ক্সবাদ-লেনিনবাদ অনুশীলনে তাদের কট্টরপন্থী অবস্থানে প্রবল ভাবে অনড় থেকেছে। কিউবার পার্টি এখনও প্রথাগত সমাজতান্ত্রিক ধারণার প্রতি গভীরভাবে দায়বদ্ধ থাকার পরিচয় দিয়ে চলেছে। অন্যান্য শাসক কমিউনিস্ট পার্টিসমূহের রীতি মেনে কিউবার কমিউনিস্ট পার্টি এখনও অর্থনৈতিক সংস্কারের পথে হাঁটেনি, যদিও সোভিয়েত ইউনিয়নের পতনের পর আর্থিক ভর্তুকির অভাবে কিছু কিছু ক্ষেত্রে তারা বাজার অর্থনীতিকে স্বাগত জানাতে বাধ্য হয়েছে। বিশ্বের অন্যান্য দেশে কমিউনিস্ট আন্দোলনকে প্রত্যক্ষ সমর্থন করার ক্ষেত্রেও কিউবার কমিউনিস্ট পার্টি অগ্রণী ভূমিকা পালন করেছে। এক্ষেত্রে তাদের সর্বাধিক তাৎপর্যপূর্ণ আন্তর্জাতিক ভূমিকা ছিল অ্যাঙ্গোলায় কুইতো কুয়ানাভালের যুদ্ধে । কিন্তু সোভিয়েত পতনের পর প্রবল অর্থনৈতিক ঘাটতি তাদের এই নীতি থেকে সরে আসতে বাধ্য করে। কিন্তু কমিউনিস্ট পার্ট এখনও বিশ্বের উন্নয়নশীল দেশগুলিতে চিকিৎসক, ইত্যাদি প্রেরণ করে সাহায্যের হাত বাড়িয়ে থাকে। অতি সম্প্রতি কিউবার কমিউনিস্ট পার্টি ভেনেজুয়েলার উগো শাভেজের মত বিভিন্ন দেশের বামপন্থী নেতাদের সমর্থনের সিদ্ধান্ত গ্রহণ করেছে।


title: উইন্ডসর

text: উইন্ডসর কানাডার সর্বদক্ষিণের নগরী যা অন্টারিও প্রদেশের দক্ষিণ-পশ্চিমে এবং জনবহুল কুইবেক সিটি–উইন্ডসর করিডোর অঞ্চলের পশ্চিমপ্রান্তে অবস্থিত। এটি এক্সেস কাউন্টির অন্তর্গত হলেও প্রশসনিকভাবে কাউন্টি সরকার হতে পৃথক। উইন্ডসর ডেট্রয়েটের দক্ষিণে অবস্থিত। কানাডার উইন্ডসর এবং আমেরিকা যুক্তরাষ্ট্রের ডেট্রয়েট নগরীর মাঝে বহমান ডেট্রয়েট নদী একই সাথে দুই নগরী এবং দুই দেশের মাঝে সীমানার ভূমিকা পালন করে। উইন্ডসর থেকে ডেট্রয়েটে আকাশরেখা দেখা যায়। উইন্ডসর গোলাপের শহর হিসেবে পরিচিত, এখানকার অধিবাসীদের উইন্ডসরাইটস বলা হয়।


title: উইন্ডসর

text: ইউরোপীয়দের বসতি স্থাপনের পূর্বে উইন্ডসরে কানাডার আদি জাতির লোকেরা এবং আমেরিকান আদিবাসীরা বসবাস করত। ইউরোপীয়দের মধ্যে ফরাসিরা প্রথম ১৭৪৯ সালে ফরাসিরা উইন্ডসরে কৃষিকর্মের উদ্দেশ্য বসতি স্থাপন করে। মন্ট্রিলের পশ্চিমে উইন্ডসরই কানাডার সবচেয়ে পুরাতন নীরবিচ্ছিন্ন ভাবে চলে আসে ইউরোপীয় বসতি। শুরুতে বসতিটির নাম দেয়া হয়েছিল ""পেটি কোত" (Petite Côte)" বা ছোট সৈকত; দীর্ঘতর সৈকত ছিল নদীর অপর পাশে যেদিকে এখন আমেরিকার ডেট্রয়েট নগরী। পরে লাসাল অঞ্চলের বালুময় মাটির কারনে এর নাম পাল্টে হয় (La Côte de Misère) বা দারিদ্র্যের সৈকত।


title: উইন্ডসর

text: উইন্ডসরের অনেক সড়কের নাম ফরাসি ভাষায়, যা তার ফরাসি ঐতিহ্যের পরিচয় বহন করে। উলেট, পেলিসিয়ে, ফ্রাঁসোয়া, পিয়ের, ল্যাংলয়, মারিনেতেত এবং লজঁ এরকম কয়েকটি নাম। এই নগরীর সড়ক ব্যবস্থাতেও সরু লম্বা ও নদীর দিকে মুখ করে বসান কানাডিয়েন খামারগুলোর কৃষি পদ্ধতির ছাপ দেখা যায়। বর্তমানে উত্তর-দক্ষিণে বিস্তৃত রাস্তাগুলোর নাম অনেক ক্ষেত্রেই বহু বছর আগে সেই খামারের চাষী পরিবারের নাম জানান দেয়। নগর উপকণ্ঠের সড়ক ব্যবস্থায় আবার বৃটিশ জমি বণ্টন ব্যবস্থার ছাপ লক্ষ করা যায়। আজও উইন্ডসরে ও তার আশেপাশের লেকশোর, টেকামসি এবং লাসাল অঞ্চলে উল্লেখযোগ্য সংখ্যক ফরাসি ভাষী বসবাস করেন।


title: উইন্ডসর

text: ১৭৯৪ এর মার্কিন আন্দোলনের পর স্যান্ডউইচের বসতীটির পত্তন হয়। পরবর্তীতে তার নামকরণ করা হয় উইন্ডসর, ইংল্যান্ডের বার্কশায়ারের একটি শহরের নামানুসারে। উইণ্ডসরের স্যান্ডউইচ পাড়ায় আজও নগরের সবচেয়ে পুরাতন ভবন গুলো দেখা যায়। ম্যাকেঞ্জি হল, যা ১৮৫৫ সালে এসেক্স কাউন্টি হল হিসেবে প্রথম নির্মিত, এর মধ্যে অন্যতম। বর্তমানে কমিউনিটি সেন্টার হিসেবে ভবনটি ব্যবহৃত হচ্ছে। তবে নগরের সবচেয়ে পুরাতন ভবনটি হল ১৭৯২ সালে নির্মিত ডাফ-বেবি হাউস। বর্তমানে অন্টারিও হেরিটেজ ট্রাস্ট এর মালিকানা ও রক্ষণাবেক্ষণে নিয়োজিত এবং সরকারী দপ্তর হিসেবে ভবনটি ব্যবহৃত হচ্ছে। এছাড়াও শরতলীতে আছে ১৮১২ সালে নির্মিত ফ্রাঁসোয়া-বেবি হাউস, যা এখন আঞ্চলিক ইতিহাসের সংরক্ষণাগার উইন্ডসর কমিউনিটি মিউজিয়াম।


title: উইন্ডসর

text: আজ যেখানে উইন্ডসর অবস্থিত সেখানেই ১৮৩৭ সালে উইন্ডসরের যুদ্ধ সংঘটিত হয়। একই বছরে আবার আবার সংঘটিত হয় প্যাট্রিয়ট যুদ্ধও।


title: উইন্ডসর

text: ১৮৫৪ সালে একটি গ্রাম হিসেবে উইন্ডসরের পত্তন হয়, একই বছর কানাডার বাকি অংশের সাথে গ্রান্ড ট্রাঙ্ক রেলওয়ে/কানাডিয়ান ন্যাশনাল রেলওয়ের মাধ্যমে সংযুক্ত হয়। পরবর্তীতে ১৮৫৮ সালে শহর এবং ১৮৯২ সালে নগরীর মর্যাদা লাভ করে।


title: উইন্ডসর

text: ১৮৭১ সালের ১২ই অক্টোবরে এক অগ্নিকাণ্ডে নগরকেন্দ্রের সিংহভাগ, প্রায় ১০০টি ভবন ভস্মীভূত হয়।


title: উইন্ডসর

text: ১৯৬০ সালের ২৫শে অক্টোবর বিশাল গ্যাস বিস্ফোরণে উলেট এভিনিউয়ের মেট্রপলিটন স্টোর ধ্বংসপ্রাপ্ত হয়। দশজন নিহত এবং কমপক্ষে ১০০ লোক হন। এই দূর্ঘটনার ৪৫ তম বর্ষপূর্তীতে উইন্ডসর স্টার ২০০৫ সালের ২৫শে অক্টোবর স্মারক প্রকাশ করে এবং হিস্ট্রি টেলিভিশনের ডিসাস্টার অব দ্য সেঞ্চুরিতে দেখান হয়।


title: উইন্ডসর

text: উইন্ডসর স্টারের শতবার্ষীকি সংখ্যায় (১৯৯২) নগরীর ইতিহাস, রেলওয়ে কেন্দ্র হিসেবে সাফল্য, প্রথম ও দ্বীতিয় বিশ্বযুদ্ধের অবদান প্রকাশিত হয়। এছাড়াও ১৮৯২ সালে নগরের নামকরণ সংক্রান্ত জটিলতার কথা উঠে আশে। সর্বাধিক জনপ্রিয় নামগুলো ছিল "দক্ষিণ-ডেট্রয়েট", "ফেরি"(ডেট্রয়েট ও উইন্ডসরের মাঝে সংযোগ স্থাপনকারী ফেরি থেকে), "উইন্ডসর" এবং "রিচমন্ড"(জনপ্রিয়তার বিচারে দ্বীতিয়)। নাম হিসেবে উইন্ডসর বেছে নেয়া হয় এর পত্তনকারীদের ইংরেজ ঐতিহ্যের কারনে, বার্কশায়ারের উইন্ডসর কেল্লার নামানুসারে। তবে দ্বীতিয় বিশ্বযুদ্ধের সময় পর্যন্তও স্থানীয় জনগন এবং ডাকবিভাগ একে রিচমন্ড নামটাই ব্যবহার করত।


title: উইন্ডসর

text:
উইন্ডসরের অর্থনীতি মূলতঃ শিক্ষা, পর্যটন, শিল্প এবং সরকারী বিভাগ সমূহের উপর নির্ভরশীল।
উইন্ডসর বিশ্ববিদ্যালয় এবং সেইন্ট ক্লেয়ার কলেজ ঊল্লেখযোগ্য সংখ্যক লোকের কর্মসংস্থান যোগায় এবং সাম্প্রতিক কালে উভয়েরই পরিসর বৃদ্ধি পেয়েছে। উইন্ডসর বিশ্ববিদ্যালয়ের সাথে পশ্চিম অন্টারিও বিশ্ববিদ্যালয়ের সহযোগীতায় ২০০৮ সালে স্থাপিত মেডিকাল স্কুলটি বিশ্ববিদ্যালয়ের অবস্থান এবং স্থানীয় অর্থনীতিতে তার অবদানকে জোরদার করেছে। বর্তমানে প্রায় ১১২ মিলিয়ন ডলার ব্যায়ে প্রকৌশল ভবন নির্মানাধিন রয়েছে।


title: উইন্ডসর

text: উইন্ডসরের পর্যটন শিল্প ও যথেষ্ট শক্তিশালী। সিজার উইন্ডসর (প্রাক্তন ক্যাসিনো উইন্ডসর) প্রচুর সঙ্খ্যক স্থানীয় এবং আমেরিকান পর্যটককে আকর্ষণ করে। ক্যাসিনোটি স্থানীয় বাসিন্দাদের একটি বড় অংশের কর্মসংস্থানের ব্যবস্থা করে। উইন্ডসর-কুইবেক করিডোরে প্রায় ১৮ মিলিয়ন লোকের বসবাস, যা কানাডার জনসংখ্যার ৫১% এবং এই অঞ্চলে উইন্ডসর চারটি বৃহত্তম মহানগরীর একটি, ২০০১ এর আদমশুমারী মতে।


title: পুবে তাকাও নীতি

text: ভারতীয় প্রজাতন্ত্রের "পুবে তাকাও" নীতি বা "লুক ইস্ট" পলিসি (ইংরেজি: ""Look East" Policy") দক্ষিণপূর্ব এশিয়ার দেশগুলির সঙ্গে ভারতের অর্থনৈতিক ও কৌশলগত বৈদেশিক সম্পর্ক বিস্তারের একটি কার্যকরী পরিকল্পনা নীতি। এই নীতির অন্যতম লক্ষ্য ভারতকে একটি আঞ্চলিক শক্তিতে পরিণত করা এবং আন্তর্জাতিক ক্ষেত্রে গণপ্রজাতন্ত্রী চীনের কৌশলগত প্রভাব খর্ব করা।


title: পুবে তাকাও নীতি

text: চীনের তিব্বত আক্রমণ ও ১৯৬২ সালের ভারত-চীন যুদ্ধের পর থেকেই ভারত ও চীন পূর্ব ও দক্ষিণ এশিয়ার দুই সামরিক প্রতিযোগী রাষ্ট্রে পরিণত হয়। চীন ভারতের প্রতিবেশি ও প্রতিদ্বন্দ্ব্বী রাষ্ট্র পাকিস্তানের সঙ্গে ঘনিষ্ঠ সামরিক ও অর্থনৈতিক সুসম্পর্ক গড়ে তোলে এবং নেপাল ও বাংলাদেশের উপর প্রভাব বিস্তারের ক্ষেত্রেও ভারতের সঙ্গে প্রতিযোগিতা অবতীর্ণ হয়। ১৯৭৯ সালে দেং জিয়াওপিঙের ক্ষমতারোহণের পর চীন তার ভীতিপ্রদ রাষ্ট্রবিস্তার নীতি অনেকাংশে সংযত করে। তার পরিবর্তে এই দেশ এশীয় দেশগুলির সঙ্গে ঘনিষ্ঠ বাণিজ্যিক ও অর্থনৈতিক সম্পর্ক স্থাপনের কৌশল গ্রহণ করে। ১৯৮৮ সালে গণতন্ত্রপন্থী আন্দোলন নৃশংসভাবে দমন করে ব্রহ্মদেশে (অধুনা মায়ানমার ইউনিয়ন) সামরিক জুন্টা রাষ্ট্রীয় ক্ষমতা দখল করে। এই সময় অনেক আন্তর্জাতিক সংঘ মায়ানমারকে সংঘচ্যুত ঘোষণা করলেও চীন সামরিক জুন্টার ঘনিষ্ঠতম সহযোগী ও সমর্থকে পরিণত হয়।


title: পুবে তাকাও নীতি

text: প্রধানমন্ত্রী পি. ভি. নরসিমা রাও (১৯৯১–১৯৯৬) ও অটলবিহারী বাজপেয়ীর (১৯৯৮–২০০৪) শাসনকালে ভারতের "পুবে তাকাও" নীতি গৃহীত ও কার্যকর হয়েছিল। ঠান্ডা যুদ্ধ-কালীন নীতি ও কার্যকলাপ থেকে সরে এসে এবং অর্থনৈতিক উদারীকরণের পথে অগ্রসর হয়ে ভারত তার কৌশলগত বৈদেশিক সম্পর্কের ক্ষেত্রে সর্বাধিক গুরুত্ব আরোপ করে ঘনিষ্ঠ আর্থ-বাণিজ্যিক সম্পর্ক স্থাপন, নিরাপত্তা সহযোগিতা এবং ঐতিহাসিক, সাংস্কৃতিক ও আদর্শগত যোগসূত্র স্থাপনের উপর। ভারত ব্যবসা, বিনিয়োগ ও শিল্পোদ্যোগের জন্য আঞ্চলিক বাজার সৃষ্টি ও প্রসারের পক্ষে মতপ্রকাশ করে এবং চীনের অর্থনৈতিক ও রণকৌশলগত প্রভাব বিষয়ে উদ্বিগ্ন রাষ্ট্রগুলির দিকেও কৌশলগত ও সামরিক সহযোগিতার হাত বাড়িয়ে দেয়।


title: পুবে তাকাও নীতি

text: প্রথম দিকে বহু বছর ব্রহ্মদেশের গণতন্ত্রপন্থী আন্দোলনগুলিকে সমর্থন করলেও, ১৯৯৩ সালে ভারত তার নীতি পরিবর্তন করে। এই সময় ভারত সামরিক জুন্টার সঙ্গে বন্ধুত্বপূর্ণ সম্পর্ক গড়ে তোলে। বিভিন্ন বাণিজ্যচুক্তি সাক্ষর করে ভারত মায়ানমারে বিনিয়োগের পরিমাণ বৃদ্ধি করে। যদিও ভারতের বেসরকারি সংস্থাগুলি মায়ানমারের ব্যাপারে খুব একটা উৎসাহ দেখায়নি। তবে দেশের সংস্থাগুলি মায়ানমারে বিভিন্ন আকর্ষণীয় বাণিজ্যিক প্রকল্প নিয়ে অবতীর্ণ হয়। দেশের প্রধান প্রধান রাজপথ ও পাইপলাইনগুলির নির্মাণকাজ এবং বন্দরগুলির সংস্কার শুরু হয়। মায়ানমারের গুরুত্বপূর্ণ তেল ও প্রাকৃতিক গ্যাস ভাণ্ডারগুলির উপরে নিয়ন্ত্রণ লাভের জন্যও ভারত চীনের সঙ্গে প্রতিযোগিতায় অবতীর্ণ হয়। এই প্রতিযোগিতার উদ্দেশ্য মায়ানমারের খনিজ সম্পদের উপর চীনের একচেটিয়া অধিকার খর্ব করা, তৈলসমৃদ্ধ মধ্য প্রাচ্যের উপর ভারতের নির্ভরতা হ্রাস করা এবং দেশের ক্রমবর্ধমান অভ্যন্তরীণ চাহিদার জোগান দেওয়ার জন্য মায়ানমারকে একটি প্রধান ও স্থায়ী শক্তিসম্পদ উৎসে পরিণত করা। চীন মায়ানমারের বৃহত্তম সামরিক সরঞ্জাম সরবরাহকারী হলেও ভারত মায়ানমারের সামরিক কর্মচারীদের প্রশিক্ষণের প্রস্তাব দেয় এবং জঙ্গি বিচ্ছিন্নতাবাদী আন্দোলন প্রতিহতকরণ এবং উত্তরপূর্ব ভারতের অন্যতম সমস্যা ড্রাগ চোরাচালান বন্ধ করার ব্যাপারে মায়ানমারের সাহায্য প্রার্থনা করে। কিন্তু চীন রাখাইন রাজ্যের এ-১ শিউ ক্ষেত্রে ২.৮৮ – ৩.৫৬ ট্রিলিয়ন কিউবিটেরও বেশি পরিমাণ প্রাকৃতিক গ্যাসের উপর নিয়ন্ত্রণ অর্জন করলে এবং উপকূলীয় মায়ানমার ও কোকো দ্বীপপুঞ্জে চীনের নৌবাহিনী ও সামরিক পর্যবেক্ষণাগার স্থাপিত হলে ভারত উদ্বিগ্ন হয়ে ওঠে। ভারত মায়ানমারে বন্দর উন্নয়ন, শক্তিসম্পদ, পরিবহন ও সামরিক ক্ষেত্রে প্রচুর অর্থ বিনিয়োগ করে।


title: পুবে তাকাও নীতি

text: ভারত ফিলিপিনস, সিঙ্গাপুর, ভিয়েতনাম ও কম্বোডিয়ার সঙ্গেও ঘনিষ্ঠ অর্থনৈতিক, সাংস্কৃতিক ও সামরিক সুসম্পর্ক স্থাপন করে। ভারত শ্রীলঙ্কা ও থাইল্যান্ডের সঙ্গে মুক্ত বাণিজ্য চুক্তি সাক্ষর করে এবং উভয় রাষ্ট্রকে সামরিক সহযোগিতাও দান করে। পূর্ব এশিয়ার একাধিক রাষ্ট্রের সঙ্গে ভারতের সাক্ষরিক মুক্ত বাণিজ্য চুক্তিগুলির মধ্যে উল্লেখযোগ্য সিঙ্গাপুরের সঙ্গে কমপ্রিহেনসিভ ইকোনমিক কোঅপারেশন এগ্রিমেন্ট এবং থাইল্যান্ডের সঙ্গে আর্লি হারভেস্ট স্কিম। এছাড়া ভারত জাপান, দক্ষিণ কোরিয়া এবং অ্যাসোসিয়েশন অফ সাউথইস্ট এশিয়ান নেশন (আসিয়ান)-ভুক্ত দেশগুলির সঙ্গে চুক্তি নিয়ে আলাপ-আলোচনা চালায়। গণতন্ত্র, মানবাধিকার ও রণকৌশল সংক্রান্ত বিষয়গুলির উপর সাধারণ গুরুত্ব আরোপের প্রশ্নে তাইওয়ান, জাপান ও দক্ষিণ কোরিয়ার সঙ্গে ভারতের সম্পর্ক শক্তিশালী হয়। দক্ষিণ কোরিয়া ও জাপান বর্তমানে ভারতের বৈদেশিক বিনিয়োগের দুটি অন্যতম প্রধান উৎস।


title: পুবে তাকাও নীতি

text: "এক চীন" নীতি কঠোর সমর্থক ভারত চীনের মূল ভূখণ্ডে গণপ্রজাতন্ত্রী চীন সরকার ও তাইওয়ানে চীন প্রজাতন্ত্র কর্তৃপক্ষের আধিপত্যের স্বীকৃতি দিয়েছে। যদিও ভারত তাইওয়ানের সঙ্গে পারস্পরিক সম্পর্ক ঘনিষ্ঠ করার নীতিও গ্রহণ করে। সন্ত্রাসবাদ-বিরোধিতা, মানবত্রাণ, পাইরেসি-রোধ, নৌ ও শক্তিসম্পদ সংক্রান্ত নিরাপত্তা, বিশ্বস্ততা-বৃদ্ধি এবং চীন সহ অন্যান্য দেশের প্রাধান্যের সঙ্গে সামঞ্জস্য বিধানের জন্য পূর্ব এশিয়ার সঙ্গে ঘনিষ্ঠ সম্পর্ক স্থাপনে উদ্যোগী হয় ভারত। ভারতীয় বাণিজ্যের ৫০ শতাংশ মালাক্কা প্রণালীর মধ্য দিয়ে যায়। এই জন্য ভারত আন্দামান ও নিকোবর দ্বীপপুঞ্জের পোর্ট ব্লেয়ারে সুদূর পূর্ব নৌ কম্যান্ড স্থাপন করেছে। ১৯৯৯ সাল থেকে সিঙ্গাপুরের (সিমবেক্স) সঙ্গে এবং ২০০০ সালে ভিয়েতনামের সঙ্গে ভারত যৌথ নৌমহড়ার আয়োজন করেছে। ২০০২ সালে আন্দামান সাগরে ইন্দোনেশিয়ার সঙ্গেও যৌথ নৌটহলের আয়োজন করেছিল ভারত। ২০০২ সালে অস্ট্রেলিয়া ও মার্কিন যুক্তরাষ্ট্রের সঙ্গে জাপান ও ভারতও ভারত মহাসাগরে সুনামি ত্রাণ আঞ্চলিক কোর গোষ্ঠীর সদস্য ছিল ভারত।


title: পুবে তাকাও নীতি

text: ভারত ও চীন রণকৌশলগত প্রতিদ্বন্দ্ব্বী হলেও ভারতের "পুবে তাকাও" নীতিতে চীনের সঙ্গে সুসম্পর্ক পুনরুদ্ধারের কথাও বলা হয়েছে। ১৯৯৩ সাল থেকে বিশ্বস্ততা গঠনের লক্ষ্যে ভারত চীনের নেতাদের সঙ্গে উচ্চপর্যায়ের বৈঠক চালাচ্ছে। ১৯৬২ সালে যুদ্ধের পর বন্ধ হয়ে যাওয়া ২০০৬ সালে ভারত ও চীন সীমান্ত বাণিজ্যের স্বার্থে নাথুলা গিরিপথ খুলে দেয়। ২০০৬ সালের ২১ নভেম্বর, ভারতীয় প্রধানমন্ত্রী মনমোহন সিংহ ও চীনা রাষ্ট্রপতি হু জিনতাও দুই দেশের সম্পর্কের উন্নতি ও দীর্ঘস্থায়ী সংঘর্ষগুলি বন্ধের উদ্দেশ্যে একটি ১০-দফা যৌথ ঘোষণাপত্র জারি করেন। চীন ও ভারতের মধ্যে বাণিজ্য প্রতি বছর ৫০ শতাংশ করে বৃদ্ধি পেতে শুরু করে। ভারত ও চীনের সরকার ও শিল্পপতিরা ২০১০ সালের মধ্যে এই লক্ষ্যমাত্রা ধার্য করেছেন ৬০ বিলিয়ন মার্কিন ডলার। যদিও পাকিস্তানের সঙ্গে চীনের ঘনিষ্ঠতা এবং সিক্কিম ও অরুণাচল প্রদেশ নিয়ে ভারত-চীন সীমান্ত বিতর্ক দুই দেশের দ্বিপাক্ষিক সম্পর্কের উন্নতির পথে প্রধান অন্তরায় রূপে দেখা দিয়েছে। নির্বাসিত তিব্বতি ধর্মনেতা দলাই লামার প্রতি ভারতের সমর্থনও দুই দেশের সম্পর্কের টানাপোড়েনের একটি অন্যতম কারণ।


title: পুবে তাকাও নীতি

text: পরিবেশ, অর্থনৈতিক উন্নয়ন, নিরাপত্তা ও কৌশলগত সম্পর্ক, দক্ষিণ এশিয়ার বাইরে প্রভাব বৃদ্ধি, এবং সার্কে চীন ও পাকিস্তানের বিরোধিতা ও সম্পর্কের টানাপোড়েন থেকে অব্যাহতি পাওয়ার লক্ষ্যে ভারত মেকং-গঙ্গা কোঅপরাশেন ও বিমস্টেকের মতো কয়েকটি বহুরাষ্ট্রীয় সংঘ গড়ে তুলেছে। ১৯৯২ সালে ভারত আসিয়ানের এক আঞ্চলিক আলোচনা সহকারীতে পরিণত হয়। ১৯৯৫ সালে পায় পূর্ণ আলোচনা সহকারীর মর্যাদা। ১৯৯৬ সালে কাউন্সিল ফর সিকিউরিটি কোঅপারেশন ইন এশিয়া-প্যাসিফিক ও আসিয়ান রিজিওনাল ফোরামের সদস্যপদ পায় ভারত। ২০০২ সালে চীন, জাপান ও কোরিয়ার সমমর্যাদায় শীর্ষ আলোচনা স্তরের সদস্যপদও পায়। ২০০২ সালে নতুন দিল্লিতে প্রথম ভারত-আসিয়ান ব্যবসায়িক শীর্ষ সম্মেলন অনুষ্ঠিত হয়। ২০০৩ সালে ভারত আসিয়ানের ট্রিটি অফ অ্যামিটি অ্যান্ড কোঅপারেশন ইন সাউথইস্ট এশিয়ার অন্তর্ভুক্ত হয়।


title: পুবে তাকাও নীতি

text: অনেক ক্ষেত্রেই ভারতের এই সকল সংগঠনে যোগদানের কারণ এই সকল অঞ্চলে চীনের প্রভাব খর্ব করা। বিশেষভাবে উল্লেখযোগ্য, আসিয়ান+৩-এ চীনের প্রাধান্যের জন্য এই সংস্থা অবলুপ্ত করে জাপান আসিয়ান+৬-এ ভারতকে নিয়ে আসে। আবার সিঙ্গাপুর ও ইন্দোনেশিয়া ভারতকে ইস্ট এশিয়া সামিটে নিয়ে আসতে উল্লেখযোগ্য ভূমিকা গ্রহণ করে। মার্কিন যুক্তরাষ্ট্র ও জাপান এশিয়া-প্যাসিফিক ইকোনমিক কোঅপারেশনে ভারতের সদস্যপদ প্রাপ্তির পক্ষে মতপ্রকাশ করে। একাধিক পরিকাঠামো প্রকল্পও পূর্ব এশিয়ার সঙ্গে ভারতের সম্পর্ককে শক্তিশালী করেছে। ভারত এশিয়ান হাইওয়ে নেটওয়ার্ক ও ট্রান্স-এশিয়ান রেলওয়ে নেটওয়ার্ক স্থাপনের ব্যাপারে উদ্যোগী হয়ে রাষ্ট্রসংঘের এশিয়া ও প্যাসিফিক বিষয়ক অর্থনৈতিক ও সামাজিক কমিশনে যোগদান করেছে। এছাড়া মায়ানমারের মধ্য দিয়ে ভারতের অসম রাজ্য ও চীনের ইউনান প্রদেশের মধ্যে সংযোগরক্ষাকারী দ্বিতীয় বিশ্বযুদ্ধ সমসাময়িক স্টিলওয়েল রোডও আবার খুলে দেওয়ার জন্য কথাবার্তা শুরু হয়েছে।


title: পুবে তাকাও নীতি

text: ভারতের বৈদেশিক বাণিজ্যের ৪৫ শতাংশই সাধিত হয় দক্ষিণ ও পূর্ব এশিয়ার দেশগুলির সঙ্গে। ভারতের উদ্যোগ উল্লেখযোগ্য সাফল্য অর্জন করলেও, এই সকল অঞ্চলে বাণিজ্য ও অর্থনৈতিক প্রভাব বিস্তারের ক্ষেত্রে ভারত এখনও তুলনামূলকভাবে চীনের পশ্চাদবর্তী। অন্যদিকে দেশের জাতীয় স্বার্থে মায়ানমারের সামরিক সরকারের সঙ্গে সুসম্পর্ক স্থাপনে উদ্যোগী হলেও, উক্ত সরকারের মানবাধিকার লঙ্ঘন ও গণতন্ত্র অবদমনের ক্ষেত্রে মৌনাবলম্বের জন্য ভারত সরকার স্বদেশে ও বিদেশে উভয় ক্ষেত্রেই সমালোচনার মুখে পড়েছে।


title: সরলীকৃত চীনা অক্ষর

text: সরলীকৃত চীনা অক্ষর (সরলীকৃত চীনা: 简体字; ঐতিহ্যবাহী চীনা: 簡體字; : Jiǎntizì) হল সমসাময়িক দুই চীনা লিপির একটি। বিংশ শতাব্দীর মাঝের দিকে চীনা সরকার একে সরকারিভাবে সরলীকৃত হয় সাক্ষরতা উৎসাহিত করতে।


title: প্লেবয় বানি

text: প্লেবয় বানি () হচ্ছে প্লেবয় ক্লাবের ওয়েট্রেসের পদবী। প্লেবয় ক্লাবগুলো মূলত চালু ছিলো ১৯৬০ থেকে ১৯৮৮ পর্যন্ত। ২০০৬ সালে লাস ভেগাসের পাম হোটেলে মাত্র একটি শাখাই নতুন করে চালু করা হয়। বানিরা যে পোষাক পরে তা ‘বানি স্যুট’ নামে পরিচিত। বানি স্যুটের ধারণা এসেছে মূলত প্লেবয়ের খরগোশ প্রতীকের কালো টাই থেকে। এটিসহ বানি স্যুটের অন্যান্য অংশগুলো হচ্ছে কর্সেট, বানি কান, একটি কলার, কাফ, এবং তুলার তৈরি একটি স্ফীত, গুটিপাকানো লেজ।


title: প্লেবয় বানি

text: প্লেবয় ক্লাবগুলোতে যে-সকল ওয়েট্রেস পানীয় সরবরাহ করে তাদেরকেই প্লেবয় বানি বলা হয়। সেখানে বিভিন্ন ধরনের কাজের জন্য বিভিন্ন ধরনের বানি রয়েছে। যেমন: ডুওর বানি, সিগারেট বানি, ফ্লোর বানি, প্লেমেট বানি, এবং জেট বানি (যে-সকল বানি প্লেবয় জেট প্লেনে কাজ করে)। বানি গার্ল পদের জন্য খুব সতর্কতার সাথে অডিশনের মাধ্যমে বানি নির্বাচন করা হয়। বানিকে ১৪৩ ব্র্যান্ডের লিকার (এক প্রকার কড়া মদ) আলাদাভাবে চিনতে হয়, এবং সেগুলো থেকে ২০ ধরনের ককটেইল তৈরির কৌশল আয়ত্ত করতে হয়। ক্রেতাদের সাথে কোনো ধরনের ডেটিং কড়াকড়িভাবে নিষিদ্ধ, এবং ক্রেতাদেরকেও বানিদেরকে স্পর্শ করার অনুমতি নেই। প্লেবয় ক্লাবের শুধুমাত্র সি১ বা খুব গুরুত্বপূর্ণ সদস্যরাই বানিদের সাথে ডেট করার অনুমতি পান।


title: প্লেবয় বানি

text: প্লেবয় বানির পোশাক হচ্ছে প্রথম সার্ভিস ইউনিফর্ম, যা যুক্তরাষ্ট্রের পেটেন্ট ও ট্রেডমার্ক অফিসে পেটেন্টভুক্ত করা হয় (রেজিস্ট্রেশন নম্বর ০৭৬২৮৮৪)। পোষাকটি রেয়নের তৈরি উইডো কর্সেটের তৈরি, মাথার ওপরে বানি কানযুক্ত, পেছনে তুলার লেজ, কালো টাই যুক্ত কলার, হাতে কাফ, কালো প্যান্টিহোস এবং তার সাথে মিলিয়ে উঁচু হিলের জুতা। বানির নামের ট্যাগপ্লেটটি থাকে তার ডান হিপ অস্থির ওপরাংশে।


title: প্লেবয় বানি

text: ক্লাবে কর্মরত প্রত্যেক বানির জন্য এই পোশাক আলাদা করে বানানো হয়। যখনই ক্লাব খোলা থাকুক না কেনো তাদের এই পোশাক পরেই কাজ করতে হয়। পোষাকটি দুই ভাগে বিভক্ত। উপরাংশটি বিভিন্ন প্রকার ব্রা কাপ আকৃতি অনুসারে আগে থেকেই প্রস্তুত করা থাকে, এবং নিচের অংশটি বানির দেহের আকৃতি ও পেছনের লেজের সাথে মিলিয়ে পরবর্তীকালে দুটো অংশ সেলাই করে দেওয়া হয়।


title: প্লেবয় বানি

text: বানিদের দায়িত্বে থাকেন একজন নারী, যিনি ‘বানি মাদার’ () নামে পরিচিত। তার কাজ অনেকটা মানব সম্পদ কর্মকর্তার মতো। তিনি বানিদের বিভিন্ন কাজের দায়িত্ব বণ্টন, নিয়োগ, চাকরিচ্যুত প্রভৃতি কর্ম সম্পাদন করেন। ক্লাব ম্যানেজারের বানিদের ব্যাপারে খুব একটা দায়িত্ব নেই। প্লেবয় এন্টারপ্রাইজের নিয়মানুসারে তাদের সকল নিয়োগকর্মী তাঁদের কর্মের মেয়াদকাল শেষে প্রতিষ্ঠানের পোশাক ফেরত দিতে বাধ্য থাকেন, এবং এ নিয়মানুসারে প্লেবয় বানির কিছু পোষাক তাদের গুদামে সংরক্ষিত থাকে। এগুলো মাঝেমধ্যে অনলাই নিলাম ওয়েবসাইট ইবে-এর মাধ্যমে নিলামে বিক্রি করা হয়। দর্শনার্থীদের জন্য দুটি আসল বানি পোষাক দ্য স্মিথসোনিয়ান ও শিকাগো হিস্টোরি মিউজিয়ামে সংরক্ষিত আছে।


title: কল্পিত জলচর জীব

text: বিভিন্ন সময়ে বিভিন্ন জায়গায় জলাভূমি নদী, হ্রদ ও সমুদ্রে নানা ধরনের প্রাণী ও উদ্ভিদের কথা প্রচারে এসেছে। বেশিরভাগ সময়েই এই ধরনের জীবের কোন অস্তিত্ব প্রমাণ করা জায়নি। এই ধরনের জীবের কথা বিভিন্ন সমুদ্রাভিযানের সময় বিশেষত উপনিবেশবাদী যুগে যখন পশ্চিম ইউরোপীয় দেশগুলি থেকে সমুদ্রাভিযান হত তখন বেশি শোনা যেত। কখনও প্রকৃত তথ্য লোক মুখে অনেক বড় আকার নিত। মনের ভ্রম বা (Halucination)ও এইসব জীবদের প্রচারে আসার কারণ। কখনো কখনো সাধারণ প্রাণীও ঘটনার বিবরণভেদে অসাধারণ হয়ে ওঠে । কোন কোন নাবিক নিজের বীরত্ব দেখানোর জন্য এই সব প্রাণীদের উল্লেখ করেছেন। তবে একথাও ঠিক এখনও সামগ্রিকভাবে সামুদ্রিক জীবদের ব্যাপারে সমস্ত তথ্য পাওয়া সম্ভব হয়নি। এই জীবগুলির অতীত অস্তিত্বও উড়িয়ে দেওয়া যায় না। কোন বর্ণসঙ্কর, পরিব্যক্তি বা হরমোন ঘটিত বিকৃতি এই সব জীবের উৎপত্তির কারণ হতে পারে।


title: কল্পিত জলচর জীব

text:
কিছু কিছু উদ্ভিদের কথা জান গেছে।
এই গাছ জলের তলায় বেড়ে উঠত। ভাসমান জাহাজ থেকে মানুষ ধরে খেত। এই গাছের অস্তিত্বের কোন প্রমাণ পাওয়া যায় নি।
বিভিন্ন শৈবালজাতীয় উদ্ভিদ এই অরণ্য তৈরি করে। অনেক সময় এই অরণ্যকে দ্বীপ বলে ভুল হয়।
বিভিন্ন নদী, হ্রদ ও সাগরে এই ধরনের প্রাণীদের কথা জানা গেছে। এই প্রাণীদের অনেকে ডাইনোসরদের বর্তমান রূপ বলে মনে করা হয়। এখনো গবেষণা করে কোন সঠিক সিদ্ধান্তে আসা যায় নি।


title: কল্পিত জলচর জীব

text:
যে তিমিকে গিলতে পারে তাকে তিমিংগিল বলে। বিভিন্ন নাবিকদের জবানীতে এদের কথা জানা গেলেও বাস্তব প্রমাণ পাওয়া যায় নি।
আরব বিশ্বাস মতে এই প্রাণী সমুদ্রে বাস করে। অন্য প্রাণী দের ধরে খায় কিন্তু এদের কেউ খেতে পারেনা। এই প্রাণীদের নামেই আরবের এক গোত্রের নাম কোরায়েশ।


title: কল্পিত জলচর জীব

text: স্কটল্যান্ডের নেস হ্রদ এই জীবের আফসানার উৎপত্তি। বিভিন্ন সময়ে এর অস্তিত্ব প্রমাণের চেষ্টা চলেছে। যার মধ্যে ১৯৩৪ সালের এক চিকিৎসকের ছবি বিখ্যাত। এই ছবির সত্যতা সন্দেহজনক।


title: কল্পিত জলচর জীব

text: অস্ট্রেলিয়ার উপজাতিরা এই ধরনের জীবের অস্তিত্বে বিশ্বাস করে।


title: কল্পিত জলচর জীব

text:
এই ধরনের কোন কিছুর কোন প্রমান না থাকলেও প্রচলিত বিশ্বাসমতে এর উল্লেখ পাওয়া যায়। অনেক জীববিদ এই জীবের উৎপত্তির কারণ হিসাবে ক্লান্তি ও নেশা জনিত ভ্রমের কথা বলেছেন।
মানুষ ও মাছের মিলিত এই রুপ Mermaid বা Manatee নামে পরিচিত। বিভিন্ন ম্যানগ্রোভ বনে Manatee নামে এক স্তন্যপায়ী প্রাণী পাওয়া যায়।


title: ব্লু-রে ডিস্ক

text: ব্লু-রে ডিস্ক () যা বিডি বা ব্লু-রে) নামেও পরিচিত, এক প্রকার অপটিকাল ডিস্ক ডিভাইস, যা ডিজাইন করা হয়েছে অপর এক ধরনের তথ্য সংরক্ষণকারী ডিভাইস ডিভিডি-এর সাথে সাদৃশ্য রেখে।


title: ব্লু-রে ডিস্ক

text: এর মূল ব্যবহার হচ্ছে হাই-ডেফিনিশন ভিডিও, প্লেস্টেশন ৩ ভিডিও গেম, এবং অন্যান্য তথ্য-উপাত্ত সংরক্ষণে। প্রতিটি একক লেয়ার বিশিষ্ট ব্লু-রে ডিস্ক ২৫ গিগাবাইট পর্যন্ত তথ্য ধারণ করতে পারে, আর দ্বৈত লেয়ারের ক্ষেত্রে এই ধারণক্ষমতা হয় ৫০ গিগাবাইট। যদিও এই ধারণক্ষমতা এর আদর্শ মাত্রাকে নির্দেশ করছে তদুপরি এর ধারণক্ষমতা এখনো বৃদ্ধি পাচ্ছে। এখন পর্যন্ত ২০০ গিগাবাইটের ডিস্কও আবিষ্কৃত হয়েছে; এবং ১০০ গিগাবাইটের ডিস্কও আছে, যেগুলো কোনো অতিরিক্ত যন্ত্রাংশ বা সফটওয়্যার ছাড়া শুধুমাত্র সাধারণ ব্লু-রে ডিস্ক রিডার ব্যবহারের মাধ্যমেই তথ্য পাঠ করতে পারে। এই ডিস্কের আকার-আকৃতি প্রচলিত সিডি-ডিভিডির মতোই।


title: ব্লু-রে ডিস্ক

text: "ব্লু-রে ডিস্ক" নামটি এসেছে এই ডিস্কে ব্যবহৃত নীল-বেগুনী লেজারের (ব্লু-ভায়োলেট লেজার) নামানুসারে। এই ডিস্কের তথ্য পাঠ করতে এই লেজার ব্যবহৃত হয়। সাধারণ মানসম্পন্ন আদর্শ ডিভিডির ক্ষেত্রে ব্যবহৃত হয় ৬৫০ ন্যানোমিটারের লাল লেজার। ব্লু-রে ডিস্কে তুলনামূলক ছোট তরঙ্গদৈর্ঘ্য, প্রায় ৪০৫ ন্যানোমিটারের নীল-বেগুনি লেজার ব্যবহৃত হয়। এর ফলে প্রচলিত ডিভিডির থেকে এটিতে প্রায় ১০ গুণ বেশি তথ্য সংরক্ষণ করা যায়।


title: ব্লু-রে ডিস্ক

text: ব্লু-রে ডিস্ক তৈরি করেছে ব্লু-রে ডিস্ক অ্যাসোসিয়েশন। এটি ইলেকট্রনিক্স, কম্পিউটার হার্ডওয়্যার, এবং চলচ্চিত্র ক্রেতাদের স্বার্থ উপস্থাপনকারী একটি সংগঠন। জুন ২০০৯ সাল পর্যন্ত অস্ট্রেলিয়া ও যুক্তরাজ্যে প্রায় ১,৫০০ ব্লু-রে ডিস্ক টাইটেল পাওয়া গেছে, এবং জাপান, যুক্তরাষ্ট্র, ও কানাডায় পাওয়া গেছে প্রায় ২,৫০০।


title: কলকাতার হকার

text: কলকাতার হকার ২০০৫ সালের একটি হিসেব অনুযায়ী, কলকাতার হকারদের সংখ্যা ২৭৫,০০০ এবং তাদের মোট ব্যবসার পরিমাণ ৮,৭৭২ কোটি টাকা (২ বিলিয়ন মার্কিন ডলার)। কলকাতা শহরের প্রায় ৮০ শতাংশ ফুটপাথ হকার ও বেআইনি দখলদারদের কুক্ষিগত। পৃথিবীর অনেক দেশেই হকাররা ফুটপাথ ও অন্যান্য প্রকাশ্য স্থান দখল করে নিজেদের ব্যবসা চালান। কিন্তু কলকাতায় হকারদের সংখ্যাধিক্য প্রশাসন ও আদালতের বিশেষ দৃষ্টি আকর্ষণ করেছে।


title: কলকাতার হকার

text: ১৯০১ সালে কলকাতা মহানগরীয় অঞ্চলের জনসংখ্যা ছিল ১,৫১০,০০০। এই জনসংখ্যা ১৯৫১ সালে বেড়ে হয় ৪,৬৭০,০০০। আবার ১৯৮১ সালে কলকাতার জনসংখ্যা বৃদ্ধি পেয়ে হয় ৯,১৯৪,০০০। ইতিহাসে বিভিন্ন সময়ে কলকাতা উন্নততর জীবনের স্বপ্ন দেখিয়ে গ্রামের মানুষদের আকর্ষণ করেছিল। কিন্তু ভারতের অন্যান্য শহরের মতো কলকাতাতেও অভিনিবেশকারীরা দারিদ্র্যকে গ্রামীণ অবস্থার মতোই ভীষণ ও অমানবিক রূপে প্রত্যক্ষ করেছিলেন। তবে শহুরে অর্থনীতিতে দ্রুত আয়ের নতুন ধরনের সুযোগও কলকাতায় উপস্থিত ছিল। ১৯৪৭ সালে ভারত বিভাগের পর কলকাতা ও দিল্লি শহর পাকিস্তান থেকে আগত উদ্বাস্তুদের স্রোতে প্লাবিত হয়ে যায়। কেন্দ্রীয় সরকার দিল্লিতে উদ্বাস্তু পুনর্বাসনের কাজ দ্রুত ও কার্যকরী পন্থায় করতে সমর্থ হলেও, কলকাতায় পশ্চিমবঙ্গ সরকার তা করতে পুরোপুরি সমর্থ হননি। অধিকাংশ উদ্বাস্তুরা অনন্যোপায় হয়ে নিজেরাই ধীরে ধীরে কলকাতার শহুরে অর্থনীতিতে নিজেদের আর্থিক নিরাপত্তা খুঁজে নেন।


title: কলকাতার হকার

text: ১৯৫১ সালের জনগণনায় দেখা যায়, কলকাতার বাসিন্দাদের মাত্র ৩৩.২ শতাংশ শহরে জাত, অবশিষ্টাংশ কলকাতায় অভিনিবেশকারী: এদের মধ্যে ১২.৩ শতাংশ ছিলেন পশ্চিমবঙ্গেরই অন্যান্য অংশের বাসিন্দা, ২৬.৬ শতাংশ ছিলেন ভারতের অন্যান্য রাজ্য থেকে আগত মানুষ, এবং ২৬.৯ শতাংশ এসেছিলেন তদনীন্তন পূর্ব পাকিস্তান থেকে। ১৯৮১ সালে পশ্চিমবঙ্গ সরকারের একটি হিসেব অনুযায়ী পশ্চিমবঙ্গে পূর্ববঙ্গ থেকে আগত মোট উদ্বাস্তুর সংখ্যা ছিল ৮,০০০,০০০; যা ছিল রাজ্যের সেই সময়কার জনসংখ্যার এক-ষষ্ঠাংশ। লক্ষাধিক উদ্বাস্তু কলকাতা শহরের উপকণ্ঠে বসতি স্থাপন করে।


title: কলকাতার হকার

text: ১৯৫০-এর দশক থেকে কলকাতার জনসংখ্যায় অভিনিবেশকারীদের শতকরা হার কমতে শুরু করে। কিন্তু তা সত্ত্বেও নতুন আগত শরণার্থীরা শহরের মোট জনসংখ্যার এক-তৃতীয়াংশ অধিকার করে থাকে। কলকাতা ধীরে ধীরে একটি পরিপৃক্ত অবস্থা ধারণ করতে থাকে। এর ফলে আর্থিক অবক্ষয় ঘটে এবং শিল্পব্যবস্থা রুগ্ন হয়ে পড়ে। ২০০৫ সালে, পশ্চিমবঙ্গ ছিল দেশের রুগ্ন শিল্পতালিকার এক নম্বরে। কলকাতার ফুটপাথবাসীদের ক্রমবর্ধমান সংখ্যাও শহরের অর্থনৈতিক দুরবস্থা দিকটি তুলে ধরেছিল। ১৯৭১ সালে কলকাতায় ফুটপাথবাসীদের সংখ্যা ছিল ৪৮,৮০২। জনগণনা ও কেএমডিএ সূত্র অনুযায়ী এই সংখ্যা ১৯৮৫ সালে বেড়ে হয় ৫৫,৫৭১। এদের দুই-তৃতীয়াংশ ছিল পশ্চিমবঙ্গের স্থায়ী বাসিন্দা এবং অবশিষ্টাংশ অন্য রাজ্য থেকে আগত।


title: কলকাতার হকার

text: কিন্তু অর্থনীতির বেশ কয়েকটি ক্ষেত্রে কলকাতা পিছিয়ে পড়তে শুরু করলেও, রিয়েল এস্টেট, তথ্য প্রযুক্তি ও পাইকারি ব্যবসার মতো কয়েকটি ক্ষেত্রে শহরের উল্লেখযোগ্য অগ্রগতি সাধিত হয়। বড়ো বড়ো বাজার স্থাপিত হয় এবং ছোটো দোকান ও ফুটপাথের দোকানের সংখ্যাও বৃদ্ধি পায়।


title: কলকাতার হকার

text: হকারেরা কলকাতার অধিকাংশ ফুটপাথ দখল করে নিলে ১৯৬০-এর দশকে জাতীয় কংগ্রেস পরিচালিত রাজ্য সরকার কলকাতার রাস্তা থেকে হকার উচ্ছেদের জন্য অপারেশন হকার নামে একটি উচ্ছেদ অভিযান চালায়। সেই সময়কার বিরোধী দল ভারতের কমিউনিস্ট পার্টি (মার্ক্সবাদী) (সিপিআই(এম)) হকারদের সংগঠিত করে সরকারের পদক্ষেপের বিরুদ্ধে প্রতিবাদ জানায়। অনতিবিলম্বে কংগ্রেস ক্ষমতাচ্যুত হয় এবং সিপিআই(এম) পরিচালিত বামফ্রন্ট দুই দশকেরও সময় ধরে পশ্চিমবঙ্গে শাসনক্ষমতো ভোগ করে। এরপর ১৯৯৬ সালে তারাও অপারেশন সানশাইন নামে হকার উচ্ছেদ অভিযান চালাতে বাধ্য হয়। এই সময় কলকাতা পৌরসংস্থার আধিকারিকবৃন্দ ও সিপিআই(এম)-এর ক্যাডারেরা পুলিশ ব্যাটেলিয়ানের সহায়তায় সহস্রাধিক হকারের দোকান ভেঙে দেয়। এই সব দোকানের অনেকগুলিই শহরের রাস্তায় তিন দশকেরও বেশি সময় ধরে অবস্থান করছিল। এই সময় শহরের হকারেরা বিরোধী নেত্রী মমতা বন্দ্যোপাধ্যায়ের নেতৃত্বে সংঘবদ্ধ হয়ে সরকারের বিরুদ্ধে আন্দোলনে নামে। কিন্তু সরকার হকারদের উচ্ছেদের সিদ্ধান্তে অনড় থাকে। অবশ্য প্রতিবাদের মুখে পৌরসংস্থা ও পুলিশ উচ্ছেদ হওয়া হকারদের পুনরায় ফুটপাথ দখলের সুযোগ করে দেন। উচ্ছেদ অভিযানের পূর্বেই কলকাতার ৩২টি স্থানীয় হকার সংগঠন একজোট হয়ে কলকাতা হকার সংগ্রাম কমিটি স্থাপন করে হকার উচ্ছেদের বিরুদ্ধে আন্দোলনে নামে। কলকাতা পুলিশের ডেপুটি কমিশনারের মতে, কলকাতার ফুটপাথগুলির ৮০ শতাংশই এখন হকার ও বেআইনি দখলদারদের দখলে। ফলত, মানুষ ফুটপাথ ছেড়ে রাস্তা দিয়ে হাঁটতে বাধ্য হচ্ছেন। এতে অভ্যাস হয়ে যাওয়ায় তাঁরা অনেকেই ফুটপাথ খালি থাকলেও সেখান দিয়ে হাঁটা বন্ধ করে দিয়েছেন। কোনো কোনো মতে, ২০০০-২০০৫ সময়কালে সর্বভারতীয় তৃণমূল কংগ্রেস কলকাতা পৌরসংস্থায় ক্ষমতায় থাকাকালীন কলকাতার ফুটপাথগুলি আবার হকারদের দখলে চলে যায়।


title: কলকাতার হকার

text:
হকার উচ্ছেদ নিয়ে রাজনৈতিক টানাপোড়েন চলতে থাকলে বিষয়টি আদালত পর্যন্ত গড়ায়। কলকাতা হাইকোর্টে এই নিয়ে জনস্বার্থ মামলা দায়ের করা হয়। ১৯৯৬ সালে হাইকোর্ট রাজ্য সরকারকে ফুটপাথ বেদখল নিয়ে একটি পূর্ণাঙ্গ রিপোর্ট জমা দিতে বলেন। ১৯৯৮ সালে হকারদের পুনর্বাসন চেয়ে হাইকোর্টে আর একটি মামলা দায়ের করা হয়। ২০০৩ সালে হাইকোর্ট হকারদের ব্যাপারে রাজ্য সরকারের অবস্থান জানতে চান। ২০০৫ সালে সরকার হাইকোর্টকে জানায়, হকার পুনর্বাসনের জন্যে একটি অভিন্ন নীতি গ্রহণের প্রক্রিয়া চলছে। ২০০৭ সালে কোর্ট জানতে পারে যে ১৯৯৬ সালে অধ্যাদেশটি আদৌ কার্যকর করা হয়নি।
২০০৪ সালে পরিবেশবিদ সুভাষ দত্তের দায়ের করা একটি মামলার রায় দিতে গিয়ে, ২০০৬ সালে হাইকোর্টের প্রধান বিচারপতি জাস্টিস ভি. এস. সিরপুরকার ও জাস্টিস সৌমিত্র সেনের একটি ডিভিশন বেঞ্চ মন্তব্য করেন, হকার সমস্যা ক্যান্সারের মতো ছড়িয়ে পড়েছে; শহরের রাস্তা দিয়ে হাঁটাই দুঃসাধ্য হয়ে পড়েছে, ফুটপাথ তো দূরের কথা।


title: কলকাতার হকার

text: রাজ্যের অ্যাডভোকেট জেনারেল হাইকোর্টকে জানান যে সরকার হকার সংক্রান্ত একটি পরিকল্পনা প্রস্তুত করে ফেলেছে। এই পরিকল্পনার প্রধান দিকগুলি ছিল হকারমুক্ত ক্ষেত্র নির্দিষ্ট করা, হকার ক্ষেত্র সৃষ্টি করা, হকারদের ব্যবসার সময় নির্দিষ্ট করে দেওয়া, স্থায়ী ইমারত গঠনে নিষেধাজ্ঞা জারি, ফুটপাথের দুই-তৃতীয়াংশ হকারমুক্ত রাখা, পলিথিন আচ্ছাদনের পরিবর্তে রঙিন ছাতা ব্যবহার, বিভিন্ন ক্রসিং-এর ৫০ ইয়ার্ডের মধ্যে হকারদের বসতে না দেওয়া এবং নতুন হকারদের লাইসেন্স প্রদান বন্ধ করে দেওয়া।


title: কলকাতার হকার

text: ১৯৯৬ সালে গড়িয়াহাট ও শ্যামবাজার থেকে হকার উচ্ছেদ করার জন্য কলকাতা পৌরসংস্থা অপারেশন সানশাইন অভিযানের আয়োজন করেছিল। এরপর কলকাতার পুর কমিশনার অসীম বর্মণ, শহরের ২১টি গুরুত্বপূর্ণ রাস্তায় হকারদের গতিবিধি নিয়ন্ত্রণ করার জন্য একটি নোটিশ জারি করেন।


title: কলকাতার হকার

text: পরবর্তীকালে কলকাতার মহানাগরিক বিকাশ ভট্টাচার্য জানান, হকাররা শহরের যেকোনো রাস্তাতেই বসতে পারবে এবং ফুটপাথের এক-তৃতীয়াংশ দখল করতেও পারবে। তবে তারা কোনো ক্রসিং-এর ৫০ মিটারের মধ্যে বসতে পারবে না, এবং স্থায়ী ইমারতও গড়তে পারবে না।


title: কলকাতার হকার

text: হকার সংগ্রাম কমিটির মতে, “ট্রেড ইউনিয়ন নেতা, রাজনীতিবিদ, পুলিশ, পুর কাউন্সিলর সকলেই হকারদের ব্যবহার করে থাকেন। হকারদের নিজেদের গ্রাসাচ্ছাদনের জন্য পয়সা খরচ করতে হয়।” প্রতি বছর হকারদের ২৬৫ কোটি টাকা বিভিন্ন সংস্থাকে ঘুষ হিসেবে দিতে হয়, যা তাদের ব্যবসার প্রায় তিন শতাংশ। কমিটির মতে, “আমরা ব্যবসার অধিকার পেতে পুর কর্তৃপক্ষকে ভাড়া বা অন্যান্য রকমের কর দিতেও রাজি। পরিচয় পত্র থাকলে আমরা বিভিন্ন সংস্থার করা অর্থ দাবি থেকেও মুক্ত হব।”


title: কলকাতার হকার

text: উল্লেখ্য, হকারদের একাধিক নিজস্ব সংগঠন রয়েছে। যথা কলকাতা হকার্স মেন ইউনিয়ন ও বেঙ্গল হকার্স অ্যাসোসিয়েশন।


title: ইউনাইটেড ব্যাঙ্ক অব ইন্ডিয়া

text: ইউনাইটেড ব্যাঙ্ক অফ ইন্ডিয়া (সংক্ষেপে ইউবিআই) ভারতের অন্যতম প্রধান রাষ্ট্রায়ত্ত্ব ব্যাঙ্ক। বর্তমানে এই ব্যাঙ্কটি ত্রিস্তরীয় সাংগঠনিক ব্যবস্থাযুক্ত। এর প্রধান কার্যালয় কলকাতায় অবস্থিত। সারা ভারতে ব্যাংকের ২৮টি আঞ্চলিক কার্যালয় এবং ১৪৫৩টি শাখা কার্যালয় রয়েছে। যদিও এই ব্যাংকের প্রধান কার্যক্ষেত্র পূর্ব ভারত।


title: ইউনাইটেড ব্যাঙ্ক অব ইন্ডিয়া

text: ১৯৫০ সালে কুমিল্লা ব্যাংকিং কর্পোরেশন (নরেন্দ্রচন্দ্র দত্ত কর্তৃক ১৯১৪ সালে স্থাপিত), বেঙ্গল সেন্ট্রাল ব্যাঙ্ক (জে. সি. দাশ কর্তৃক ১৯১৮ সালে স্থাপিত), কুমিল্লা ইউনিয়ন ব্যাঙ্ক (এল. বি. দত্ত কর্তৃক ১৯২২ সালে স্থাপিত) এবং হুগলি ব্যাঙ্ক (ডি. এন. মুখোপাধ্যায় কর্তৃক ১৯৩২ সালে স্থাপিত) নামক চারটি ব্যাঙ্কের মিলিত হয়ে ইউনাইটেড ব্যাঙ্ক অব ইন্ডিয়া গঠন করে। ১৯৬১ সালে কটক ব্যাঙ্ক ও তেজপুর ইন্ডাস্ট্রিয়াল ব্যাঙ্ক ইউনাইটেড ব্যাংক অফ ইন্ডিয়ার সঙ্গে মিলিত হয়ে যায়। ১৯৬৯ সালের ১৯ জুলাই অন্য ১৩টি বাণিজ্যিক ব্যাঙ্কের সঙ্গে এই ব্যাঙ্ককেও ভারত সরকার রাষ্ট্রায়ত্ত্ব করে। এই সময় ইউবিআই-এর মাত্র ১৭৪টি শাখা ছিল। ১৯৭১ সালে ইউবিআই হিন্দুস্তান মার্চেন্টাইল ব্যাঙ্ক এবং ১৯৭৬ সালে নারাঙ্গ ব্যাঙ্ক অব ইন্ডিয়া অধিগ্রহণ করে।


title: ইউনাইটেড ব্যাঙ্ক অব ইন্ডিয়া

text: ২০০৯ সালের ৩০ মার্চ ভারত সরকার ইউবিআই-এর সংস্কার অনুমোদন করেছেন।


title: হাওড়া লোকসভা কেন্দ্র

text: হাওড়া লোকসভা কেন্দ্র ভারতীয় প্রজাতন্ত্রের ৫৪৩টি লোকসভা কেন্দ্রের অন্যতম। পশ্চিমবঙ্গের হাওড়ায় এই কেন্দ্রটি অবস্থিত।


title: হাওড়া লোকসভা কেন্দ্র

text: ২০০৯ সালের সাধারণ নির্বাচনের পূর্ববর্তী কয়েকটি নির্বাচনে এই লোকসভা কেন্দ্রের ফলাফল নিম্নরূপ:


title: হাওড়া লোকসভা কেন্দ্র

text: সীমানা পুনর্নির্ধারণের পূর্বে হাওড়া লোকসভা কেন্দ্র পশ্চিমবঙ্গ বিধানসভার নিম্নলিখিত কেন্দ্রগুলি নিয়ে গঠিত ছিল:


title: হাওড়া লোকসভা কেন্দ্র

text: সীমানা পুনর্নির্ধারণ কমিশনের আদেশানুসারে হাওড়া লোকসভা কেন্দ্রের (২৫ নং লোকসভা কেন্দ্র) পরিবর্তিত সীমানার মধ্যে বর্তমান বিধানসভা কেন্দ্রগুলি হল:


title: সিমেন্স

text: সিমেন্স এজি (ইংরেজি: Siemens AG) ইউরোপের বৃহত্তম বহুজাতিক প্রকৌশল কোম্পানি। এর প্রধান আন্তর্জাতিক শাখাগুলো হচ্ছে জার্মানির বার্লিন, মিউনিখ এবং এরলাঙেনে। কোম্পানিটির ১৫টি ব্যবসার বিভাগ রয়েছে, যার মধ্যে তিনটি প্রধান: শিল্প, শক্তি এবং স্বাস্থ্যপরিসেবা।


title: সিমেন্স

text: ১৯০টি দেশে সিমেন্স কোম্পানির ব্যবসার রয়েছে, যেখানে সিমেন্স কোম্পানির হিসেব অনুসারে ৪০২,০০০ জন লোক চাকরি করেছে। ২০০৯ সালে সিমেন্সের রাজস্ব আয় ছিল €৭৬,৬৫১ বিলিয়ন ইউরো।


title: সিমেন্স

text: ওনার ভন সিমেন্স একে ১২ই অক্টোবর, ১৮৪৭ সালে স্থাপিত করেন।


title: রুয়ান্ডা জিজা

text: রুয়ান্ডা জিজা (কিনিয়ারোয়ান্ডা: Rwanda Nziza; ইংরেজি: Beautiful Rwanda) ১লা জানুয়ারি, ২০০২ সাল থেকে রুয়ান্ডার জাতীয় সঙ্গীত। এটি রুয়ান্ডা রুয়াকুকে প্রতিস্থাপন করে, যা ১৯৬২ সাল থেকে জাতীয় সঙ্গীত ছিল।এর কথা দিয়েছেন "ফাউস্টিন মুরিগো" এবং সুর দিয়েছেন "এয়ান-বোস্কো হাশাকাইমানা"।


title: রুয়ান্ডা রুয়াকু

text: রুয়ান্ডা রুয়াকু (কিনিয়ারোয়ান্ডা ভাষা: Rwanda Rwacu; ইংরেজি: Our Rwanda) এটি ১৯৬২ সাল থেকে ১লা জানুয়ারি, ২০০২ সাল পর্যন্ত রুয়ান্ডার জাতীয় সঙ্গীত ছিল। পরে একে রুয়ান্ডা জিজা দ্বারা প্রতিস্থাপন করা হয়েছে।


title: বোস্তামীর কাছিম

text: বোস্তামীর কাছিম বা বোস্তামীর কচ্ছপ আন্তর্জাতিকভাবে স্বীকৃত একটি অত্যন্ত বিরল এবং চরমভাবে বিপন্নপ্রায় প্রজাতির কচ্ছপ। বৈজ্ঞানিকভাবে এদের কালো নরম খোলের কচ্ছপ হিসাবে আখ্যায়িত করা হয় যাদের বৈজ্ঞানিক নাম হলো "Aspideretes nigricans"।


title: বোস্তামীর কাছিম

text: বর্তমানে বাংলাদেশ এর চট্টগ্রাম এর বায়েজিদ বোস্তামীর মাজার প্রাঙ্গনে এই প্রজাতীর দেখা মিলে।


title: বোস্তামীর কাছিম

text: এছাড়াও ভারতের আসাম প্রদেশের ৯টি স্থানে পাওয়ার কথা শোনা যায়। স্থানগুলো হলো (১) কামাক্ষা, (২) নাগাঙ্কর, (৩) গোয়াহাটিতে ব্রহ্মপুত্র নদীর দক্ষিণ তীর, (৪) ডিব্রুগড়, (৫) তিনসুকিয়া, (৬) বিশ্বনাথ ঘাট, (৭) কাজিরাঙ্গা জাতীয় উদ্যান, (৮) নামেরী জাতীয় উদ্যান এবং (৯) নাজিরা।


title: বোস্তামীর কাছিম

text: অন্যত্র বিলুপ্তপ্রায় এই কচ্ছপ প্রজাতির দেখা মিলে না।


title: বোস্তামীর কাছিম

text: বায়েজিদ বোস্তামীর মাজার প্রাঙ্গনে, মাজারের দেখাশোনার দ্বায়িত্বে থাকা তত্বাবধায়ক কমিটির লোকদের দ্বারাই এদের প্রতিপালন করা হয়। বর্তমানে মাজার প্রাঙ্গন সংলগ্ন দীঘিতে দেড়শো থেকে সাড়ে তিনশো কচ্ছপের আবাস রয়েছে বলে ধারণা করা হয়। প্রজনন মৌসুমে মাজারের মূল পাহাড়ের পেছনে এদের জন্য সংরক্ষিত স্থানে এদের ডিম পাড়ার ব্যবস্থা করা হয়।


title: বোস্তামীর কাছিম

text: ২০০২ সালে পরিবেশ ও প্রকৃতি সংরক্ষণে আন্তর্জাতিক সংস্থা, আন্তর্জাতিক প্রকৃতি ও প্রাকৃতিক সম্পদ সংরক্ষণ সংঘ (IUCN) কর্তৃক বোস্তামী কাছিম কে চরমভাবে বিলুপ্তপ্রায় প্রজাতি হিসাবে তালিকাভুক্ত করা হয়। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।


title: বোস্তামীর কাছিম

text:
সম্প্রতি বন্য প্রাণী-বিষয়ক গবেষণা সংস্থা সেন্টার ফর অ্যাডভান্স রিসার্চ ইন ন্যাচারাল রিসোর্স ম্যানেজমেন্টের (ক্যারিনাম) নেতৃত্বে একদল দেশি-বিদেশি বিজ্ঞানী দেশের চারটি এলাকায় এ কাছিমের সন্ধান পেয়েছেন।
শ্রীমঙ্গল, চট্টগ্রাম, নেত্রকোনা ও মুহুরী নদীতে এ কাছিমের জাত খুঁজে নিশ্চিত করেছে বিশ্বের বন্য প্রাণী-বিষয়ক মৌলিক গবেষণাকারী প্রতিষ্ঠান জার্মানির ড্রেসডেনে অবস্থিত মিউজিয়াম অব জুওলজি। প্রাণিবিদ্যাবিষয়ক আন্তর্জাতিক জার্নাল ভার্টিভেট জুওলজিতে বাংলাদেশের নদী-জলাশয়ে বোস্তামী কাছিম পাওয়ার বিষয় নিয়ে একটি বৈজ্ঞানিক প্রবন্ধ প্রকাশিত হয়েছে।
১৯৩১ সালে প্রাণিবিজ্ঞানী ম্যালকম স্মিথ তাঁর ফনা অব ব্রিটিশ ইন্ডিয়া গ্রন্থে উল্লেখ করেন, ভারতবর্ষে ‘নিলসোনিয়া নিগরিকেন টার্টেল’ বা বোস্তামী কাছিম একমাত্র বায়েজিদ বোস্তামী (র.)-এর মাজারে পাওয়া যায়। স্থানীয় লোকজনের বিশ্বাস, হজরত সুলতান বায়েজিদ বোস্তামী (র.) ইরান থেকে চট্টগ্রামে আসার সময় এ কাছিমগুলো নিয়ে আসেন। প্রাণিবিজ্ঞানীদেরও ধারণা জন্মায়, বোস্তামী কাছিম বাংলাদেশ ও ভারতীয় উপমহাদেশ অঞ্চলের প্রাণী নয়। সাম্প্রতিক এ গবেষণার মাধ্যমে বিজ্ঞানীরা নিশ্চিত হয়েছেন, বোস্তামী কাছিম বাংলাদেশ অঞ্চলের নিজস্ব প্রাণী।


title: বোস্তামীর কাছিম

text: ১৯৯৮ সালে ইন্টারন্যাশনাল ইউনিয়ন অব কনজারভেশন অব নেচারের (আইইউসিএন) অন্যতম বিপন্নপ্রায় প্রাণীর তালিকায় বোস্তামী কাছিমের নাম উঠে আসে। বলা হয়ে থাকে, বায়েজিদ বোস্তামী (র.)-এর মাজার ছাড়া বিশ্বের বেশির ভাগ অঞ্চলে এ প্রাণীর দেখা মেলে না। সর্বপ্রথম ২০০৭ সালে প্রাণিবিজ্ঞানী পিটার গ্রাসবাগ তাঁর পিএইচডি গবেষণার মাধ্যমে দেখান, ভারতের আসামের বেশ কয়েকটি মন্দিরের পুকুরে বোস্তামী কাছিম রয়েছে। সেই থেকে বিজ্ঞানীরা অনুমান করেন, তা হলে আসাম ও বাংলাদেশের নদী-জলাশয়ে এ প্রাণীর বসবাস রয়েছে।


title: বোস্তামীর কাছিম

text:
২০০৯ সালে, ক্যারিনামের নির্বাহী পরিচালক এস এম এ রশিদ এবং অস্ট্রীয় বিজ্ঞানী পিটার গ্রাসবাগ বাংলাদেশে মিঠা পানির কাছিমের ব্যবসা নিয়ে একটি গবেষণা করছিলেন। মৌলভীবাজারের শ্রীমঙ্গল বাজারে বেশ ভিন্ন ধরনের কাছিম দেখতে পান। তাৎক্ষণিকভাবে ডিএনএ পরীক্ষার জন্য কাছিমটির শরীর থেকে কিছু কোষ সংগ্রহ করেন তাঁরা। পরে ২০১০ সালে তাঁরা পার্বত্য চট্টগ্রামের মানিকছড়িতে জেলেদের বড়শিতে ধরা পড়া একটা কাছিম দেখতে পান। বোস্তামী কাছিমের মতো মনে হওয়ায় সেটিরও কোষ ডিএনএ পরীক্ষা করার জন্য সংগ্রহ করা হয়। ২০১১-১২ সালে এ প্রজাতির কাছিম মুহুরী নদী ও নেত্রকোনার একটি জলাশয় থেকেও সংগ্রহ করে গবেষক দল।
ইতিমধ্যে ড. গ্রাসবাগ জানান, জার্মানির ড্রেসডেনে অবস্থিত মিউজিয়াম অব জুওলজিতে কয়েক প্রজাতির কাছিম শনাক্ত করার জন্য গবেষণা চলছে। সেখানে সংগ্রহ করা কোষের নমুনার ডিএনএ পরীক্ষা করে ডিএনএ পরীক্ষার পর জানা গেল দুটি টিস্যুর নমুনা, দুটিরই নিলসোনিয়া নিগ্রিক্যান্স বা বোস্তামী কাছিমের। আরও জানা গেল, এ প্রজাতির বাহ্যিক রঙের কয়েক প্রকার রয়েছে, যা বয়স বা স্থানের কারণে হতে পারে।


title: বোস্তামীর কাছিম

text: আইইউসিএনের হিসাব অনুযায়ী, বিশ্বে মোট ২৬০ জাতের কাছিম রয়েছে। এর মধ্যে বাংলাদেশে রয়েছে ৩০ প্রজাতির, যার ছয়টি ছাড়া বাকি সবগুলোর নাম বিপন্নপ্রায় প্রাণীর তালিকায় উঠেছে। শত বছরের ওপরে আয়ু নিয়ে জন্ম নেওয়া বোস্তামী কাছিমের যে কটি জাত দেশের বিভিন্ন নদী-জলাশয়ে পাওয়া গেছে, তার দৈর্ঘ্য ৫০ থেকে ৬০ সেন্টিমিটার। তবে বায়েজিদ বোস্তামী (র.)-এর মাজারের কাছিমগুলোর দৈর্ঘ্য ৯০ সেন্টিমিটার থেকে এক মিটার পর্যন্ত। খয়েরি ও কালচে রঙের এ প্রাণী মূলত নাতিশীতোষ্ণ আবহাওয়ায় জীবন ধারণ করতে পারে।


title: দ্বিতীয় বিশ্বযুদ্ধে অক্ষশক্তি

text: দ্বিতীয় বিশ্বযুদ্ধে অক্ষশক্তি (জার্মান ভাষায়: Achsenmächte, ইটালীয় ভাষায়: Potenze dell'Asse, জাপানী ভাষায়: 枢軸国 Suujikukoku, বুলগেরিয় ভাষায়: "Сили от Оста"), বলতে সেসব দেশকে নির্দেশ করা হয় , যারা মিত্রশক্তির বিরুদ্ধে দ্বিতীয় বিশ্বযুদ্ধের (১৯৩৯-১৯৪৫) সময় যুদ্ধ ঘোষণা করেছিল। অক্ষশক্তির প্রধান তিনটি রাষ্ট্র হল জার্মানি, ইটালী এবং জাপান। এই তিনটি রাষ্ট্র ১৯৪০ সালের সেপ্টেম্বর মাসে একটি ত্রিপক্ষীয় চুক্তির মাধ্যমে একটি সামরিক জোট গড়ে তোলে। এর মাধ্যমে আনুষ্ঠানিক ভাবে অক্ষশক্তি প্রতিষ্ঠিত হয়। এই বৃহৎ রাষ্ট্রগুলোর সাথে সাথে তাদের ইউরোপ, আফ্রিকা, পূর্ব এবং দক্ষিণ-পূর্ব এশিয়া এবং প্রশান্ত মহাসাগরীয় অঞ্চলে অবস্থিত কলোনিগুলোও অক্ষশক্তির অংশ হয়ে যায়। মিত্রশক্তির মতই অক্ষশক্তিতেও বেশ কিছু দেশ নাম লিখিয়ে যুদ্ধ চলাকালীন সময়েই তা প্রত্যাহার করে নেয়।


title: দ্বিতীয় বিশ্বযুদ্ধে অক্ষশক্তি

text: অক্ষ কথাটি সর্বপ্রথম আলোচনায় আনেন হাঙ্গেরীর ফ্যাসিবাদী প্রধানমন্ত্রী গাইওলা গমবোস (Gyula Gömbös)। তিনি জার্মানী, হাঙ্গেরী, এবং ইতালী এই তিনটি রাষ্ট্র নিয়ে একটি জোট গঠনের জন্য কাজ করছিলেন। এছাড়া তিনি জার্মানী এবং ইতালীর মাঝে মতভিন্নতা দূর করার কাজে মধ্যস্থতাকারী হিসেবে কাজ করছিলেন। কিন্তু ১৯৩৬ সালে মিউনিখে জার্মানীর সাথে আলোচনায় গিয়ে তাঁর হঠাৎ মৃত্যু হয়। পরবর্তিতে হাঙ্গেরীর ক্ষমতায় আসে ফ্যাসিবাদ বিরোধী শক্তি। এর মাধ্যমে হাঙ্গেরী অক্ষশক্তির সাথে প্রাথমিক সংশ্লিষ্টতা থেকে সরে আসে। তারপরেও জার্মানী এবং ইতালীর মধ্যে দ্বিপাক্ষিক অক্ষশক্তি গঠিত হয়।


title: দ্বিতীয় বিশ্বযুদ্ধে অক্ষশক্তি

text: ১৯৩৬ সালের নভেম্বরে ইতালীর একনায়ক বেনিতো মুসোলিনি আবার "অক্ষ" শব্দটি আলোচনায় আনেন। তিনি রোম-বার্লিন অক্ষের উত্থানের সময় এই অক্ষের কথা বলেন। পরবর্তিতে রাষ্ট্র দুটি জোট গঠন করে। মুসোলিনি এই জোটকে "প্যাক্ট অব স্টীল" বলে অভিহিত করেন।


title: দ্বিতীয় বিশ্বযুদ্ধে অক্ষশক্তি

text: আনুষ্ঠানিক ভাবে "অক্ষ শক্তি" নামকরণ করা হয় ১৯৪০ সালে জার্মানী, ইতালী এবং জাপান ত্রিপক্ষীয় চুক্তি স্বাক্ষরের পর। পরবর্তিতে হাঙ্গেরী (২০শে নভেম্বর, ১৯৪০), রোমানিয়া (২৩শে নভেম্বর, ১৯৪০), স্লোভাকিয়া (২৪শে নভেম্বর, ১৯৪০) এবং বুলগেরিয়া (১লা মার্চ, ১৯৪০) ঐ চুক্তিতে স্বাক্ষর করে।ইংরেজি উইকিপিডিয়ার Axis powers শীর্ষক নিবন্ধ থেকে অনুদিত।


title: কাগজ উৎপাদন

text: কাগজ উৎপাদনের মূল তত্ত্ব হল, আঁশ জাতীয় পদার্থের লঘু জলীয় মিশ্রণকে একটি স্বচ্ছিদ্র পর্দার উপর ছড়িয়ে দেওয়া হয়। এর ফলে মিশ্রণের জলীয় অংশ পর্দা ভেদ করে ঝড়ে যায় আর পর্দার উপরে আঁশের পাতলা একটা আস্তরণ পড়ে থাকে। এই আস্তরণ কে ধিরে ধিরে বিভিন্ন প্রক্রিয়ায় শুকিয়ে কাগজে পরিণত করা হয়। অধিকাংশ কাগজ কাঠ থেকে উৎপাদিত মন্ড হতে প্রস্তুত করা হয়। এছাড়া তুলা এবং কাপড় থেকেও কাগজ প্রস্তুত হয়ে থাকে। কাগজ তৈরির বিভিন্ন পদ্ধতি যেমন:


title: কাগজ উৎপাদন

text: রাসায়নিক মণ্ড তৈরি পদ্ধতিতে ছোট ছোট কাঠের টুকরার সাথে নানারকম রাসায়নিক পদার্থ মিশিয়ে একটি বড় পাত্রে নেয়া হয় এবং প্রচণ্ড তাপ দেয়ার ফলে রাসায়নিক পদার্থ গুলো ও কাঠের গুড়ি গুলো ভেঙে একটি মিশ্রন তৈরি হয় যা কাঠের তন্তুগুলোকে জমিয়ে ফেলে তন্তু গুলোর কোনোরকম পরিবর্তন না করে। রাসায়নিক মণ্ড যে কোনো শক্ত দ্রব্য প্রস্তুত করতে ব্যবহৃত হয় কিংবা এই মণ্ড কোনো উপাদানের সাথে মিশ্রনে ভিন্নরকম বা নতুন কোন গুনাবলী বা বৈশিষ্ট্য সম্পন্ন দ্রব্য তৈরী করতে ব্যবহৃত হয়। কাগজ প্রস্তুত করার প্রধান বা সব থেকে জনপ্রিয় পদ্ধতি হচ্ছে ক্রাফট পদ্ধতি এরপর দ্বিতীয় প্রধান পদ্ধতির নাম সালফাইট পদ্ধতি। ঐতিহাসিকভাবে "সোডা দ্বারা মণ্ড" প্রস্তুত পদ্ধতি প্রথম সফল রাসায়নিক মণ্ড প্রস্তুত পদ্ধতি।


title: কাগজ উৎপাদন

text: রাসায়নিক পদ্ধতিতে মণ্ড প্রস্তুতের মূল উদ্দেশ্য, লিজনিন (lignin) এর রাসায়নিক গঠন ভেঙে ফেলে কোষ বা তন্তু থেকে আলাদা করে সরিয়ে দেয়া। কারণ লিজনিন উদ্ভিদের কোষগুলোকে দৃঢ় ভাবে আটকে রাখে। রাসায়নিক পদ্ধতিতে এই তন্তু গুলোকে মুক্ত করে দেয় এবং মণ্ড প্রস্তুত করে। এই মণ্ড দিয়ে লেখার, ছাপানোর জন্য বা অন্যান্য কাজের জন্য সাদা কাগজ প্রস্তুত করা যায়। যান্ত্রিক পদ্ধতিতে প্রস্তুত মণ্ডের থেকে রাসায়নিক পদ্ধতিতে প্রস্তুত মণ্ডের ব্যয় অধিক। এর মূল কারণ ৪০%-৫০% আসল কাঠ দিয়ে বানালেও তা দিয়ে যে টুকু মণ্ড প্রস্তুত করা যায় তার পরিমাণ খুব কম। তথাপি রাসায়নিক পদ্ধতিতে প্রস্তুত মণ্ড দিয়ে সর্বাধিক শক্ত কাগজ তৈরি করা সম্ভব কারণ এই পদ্ধতিতে উদ্ভিদের তন্তুর দৈর্ঘ্য অপরিবর্তিত থাকে। এই পদ্ধতির আরেকটি সুবিধা হচ্ছে, এই পদ্ধতিতে কাজ করতে যে তাপ ও বিদ্যুৎ প্রয়োজন হয় তার বেশিরভাগ মণ্ড তৈরির সময় লিজনিন পুড়ে পাওয়া যায়। কাগজের মণ্ড উৎপাদনের সব থেকে বহুল ব্যবহৃত পদ্ধতির নাম ক্রাফট পদ্ধতি। এই পদ্ধতিতে প্রস্তুতকৃত মণ্ড হয় সর্বাধিক শক্ত কাগজ যা সরাসরি ব্যাগ বা বাক্স বানাতে ব্যবহার করতে পারে কিন্তু এমনটি না করে কার্ডবোর্ড বানানোর জন্য আরো কিছু প্রক্রিয়ার মধ্যে দিয়ে যায়।


title: কাগজ উৎপাদন

text: যন্ত্রিক পদ্ধতিতে মণ্ড প্রস্তুত করার প্রধান দুই ধরনের পদ্ধতি রয়েছে। পদ্ধতি দুটি হলো:


title: কাগজ উৎপাদন

text: যান্ত্রিক পদ্ধতি ব্যবহারে কাঠের লিজনিন নষ্ট হয়না তাই এই পদ্ধতিতে অনেক বেশি পরিমানে উৎপাদিত দ্রব্য পাওয়া যায় (প্রায় ৯৫%)। কিন্তু এই মণ্ড দিয়ে প্রস্তুতকৃত কাগজ হলুদ রঙের ও ভঙ্গুর হয়। এই পদ্ধতিতে উৎপাদিত আঁশ হয় ছোট হয় নয়ত এই মণ্ড দিয়ে তৈরি কাগজ নরম হয়। যদিও এই পদ্ধতিতে বৃহৎ পরিমাণ বিদ্যুৎ প্রয়োজন হয় তবুও এর ব্যয় রাসায়নিক পদ্ধতিতে উৎপাদিত কাগজের ব্যয় থেকে বেশি।


title: কাগজ উৎপাদন

text:
পুর্নব্যবহারোপযোগী করার প্রক্রিয়ায়, রাসায়নিক পদ্ধতিতে তৈরি মণ্ড ও যান্ত্রিক পদ্ধতিতে উৎপাদিত মণ্ড উভয়ই ব্যবহার করা যায়। পানি মিশ্রন করে যন্ত্রের মাধ্যমে কাগজের তন্তু বা আঁশ গুলোর হাইড্রোজেন বন্ধন মুক্ত করে তাদের আলাদা করা হয়। অধিকাংশ পুর্নব্যবহারকৃত কাগজ একটি বৃহৎ সংখ্যক অব্যবহৃত আঁশ ধারণ করে থাকে। সাধারনত কালি অপসারিত মণ্ড হচ্ছে একই মানসম্পন্ন ও কিছুটা নিম্নমানের ব্যবহারকৃত কাগজ দিয়ে প্রস্তুত করা।
পুর্নব্যবহারোপযোগী প্রক্রিয়ার তিনটি প্রধান পদ্ধতি রয়েছে।


title: কাগজ উৎপাদন

text: এ পদ্ধতিতে কাগজ উৎপাদনের জন্য প্রথমে কাগজের মন্ড কে একটি বড় পাত্রে পানির সাথে ভালো করে মেশানো হয়। অতঃপর এই মিশ্রণ কে একটি ছাঁচে ঢালা হয়। এই ছাঁচটি তারের জাল এবং কাঠের ফ্রেম দিয়ে তৈরি। মিশ্রণটিকে ছাঁচে ঢাললে তারের জাল চুঁইয়ে পানি ঝরে যায়, আর আঁশের একটি পাতলা আস্তরণ জালের উপরে থেকে যায়। এই আস্তরণ টি ভেজা থাকে। একে শুকানোর জন্য এর উপরে পশমের কম্বল জাতীয় কাপড় দিয়ে চাপ দেওয়া হয়। এর ফলে আস্তনণটির জলীয় অংশ কম্বল শুষে নেয় এবং এতে কিছুটা দৃঢ়তা দান করে। এরপর এই আস্তরণটিকে ছাঁচ থেকে তুলে ঝুলিয়ে রেখে বা বিছিয়ে রেখে বায়ুতে শুকানো হয়। আর এর মাধ্যমেই তৈরি হয় হাতে তৈরি কাগজ।


title: কাগজ উৎপাদন

text: শুকানোর পরে সাধারণত কাগজটিকে ২টি রোলারের মধ্য দিয়ে অতিক্রম করানো হয়। এর মাধ্যমে কাগজের দৃঢ়তা আরও বাড়ানো হয়। কাগজটি কি কাজে ব্যবহৃত হবে, সে অনুসারে তার দৃঢ়তা নিয়ন্ত্রণ করা হয়। লেখা এবং ছাপার কাজে অপেক্ষাকৃত দৃঢ় কাগজ আর জলরঙে ছবি আঁকার কাজে ব্যবহৃত হয় অপেক্ষাকৃত নরম কাগজ। হাতে তৈরি কাগজের ছাঁচটিকে ডেকেল বলে। এটি ব্যবহারের কারণে কাগজের প্রান্তগুলো অনিয়মিত এবং ঢেউ আকৃতির হয়। একে “ডেকেল এজ” বা “ডেকেল প্রান্ত” বলে। এই ধরেনের কাগজের প্রান্ত দেখে নির্ধারণ করা যায় কাগজ টি হাতে নাকি যন্ত্রে তৈরি । আজকাল এ ধরনের কাগজ আভিজাত্যের প্রতীক হিসেবে ব্যবহৃত হচ্ছে। আবার এ ধরনের কাগজে তারের জালের লম্বা লম্বা সরু দাগ থেকে যায়। যার মাধ্যমে কাগজে জল ছাপ দেওয়া সম্ভব। পরীক্ষাগারে কাগজ উৎপাদন পদ্ধতি পাঠদানের জন্য এবং কাগজ কলে মান নিয়ন্ত্রণের জন্য হাতে তৈরি কাগজ প্রস্তুত করা হয়।


title: কাগজ উৎপাদন

text: আব্বাসীয় খিলাফত আমালে আনুমানিক ১২শ শতাব্দীতে বাগদাদে পৃথিবীর প্রথম কাগজ কলের প্রচলন ঘটায়। দশ বছরের মধ্য আব্বাসীয়রা স্পেনে উমাইয়া রাজধানী কর্ডোবাতে আরেকটি নামকরা কাগজ কল নির্মাণ করে।


title: পল্লীঅঞ্চল

text: পল্লীঅঞ্চল বা গ্রাম হল রাষ্ট্রের শহর বা নগড় হতে পৃথক অঞ্চল যেখানে সাধারণত জনসংখ্যার ঘনত্ব তুলনামূলকভাবে কম থাকে। প্রায় ৯১ শতাংশ পল্লী অঞ্চলের মানুষ বর্তমানে শহর এলাকায় চাকরির মাধ্যমে জীবীকা নির্বাহ করে। অবশিষ্ট প্রায় ১০ শতাংশ স্থানীয়ভাবে কৃষিকর্ম, কুটিরশিল্প বা অন্যান্য অর্থনৈতিক কর্মকান্ডের মাধ্যমে যে আয় করে থাকে তা দেশের মোট দেশজ উৎপাদনে উল্লেখযোগ্য ভূমিকা রাখে। বর্তমানকালে পল্লী খামারগুলোর দক্ষতা বা উৎকর্ষতা বৃদ্ধির অন্যতম প্রধাণ কারণ হল এসব প্রতিষ্ঠানের ব্যাপক বাণ্যিজিকিকরণ, বর্তমানে কোন একক পরিবার পল্লী অঞ্চলে অর্থনৈতিক কর্মকান্ড সম্পাদন না করে একইজাতীয় অন্যান্য পরিবার বা প্রতিষ্ঠানের সাথে সম্পর্কযুক্ত। এর ফলে উৎপাদন বহুলাংশে বৃদ্ধি পেয়েছে।


title: লে মালি

text: লে মালি (জনপ্রিয়ভাবে পরিচিত Pour l'Afrique et toi, Mali – ফরাসি: আফ্রিকা জন্য এবং তোমার জন্য, মালি) অথবা A ton appel Mali – ফরাসি: তোমার ডাকেতে, মালি) মালির জাতীয় সঙ্গীত। এই গানের কথা দিয়েছেন মানুয়েল "সায়দু বাদিয়ান কোউইয়াট" এবং সুর দিয়েছেন "বানযুমানা সিসসোকো"। এইটি ১৯৬২ সালের স্বাধীনতার ওপর অবলম্বন করা হয়েছিল। ইহার মূলভাব ছিল দেশ প্রেম, জাতীয়তা এবং আফ্রিকান একতা।


title: ছেঁড়া দ্বীপ

text: ছেঁড়া দ্বীপ হলো বাংলাদেশের মানচিত্রে দক্ষিণের সর্বশেষ বিন্দু। দক্ষিণ দিকে এর পরে বাংলাদেশের আর কোনো ভূখণ্ড নেই। সেন্ট মার্টিন থেকে বিচ্ছিন্ন ১০০ থেকে ৫০০ বর্গমিটার আয়তনবিশিষ্ট কয়েকটি দ্বীপ রয়েছে, যেগুলোকে স্থানীয়ভাবে 'ছেঁড়াদিয়া' বা 'সিরাদিয়া' বলা হয়ে থাকে। ছেঁড়া অর্থ বিচ্ছিন্ন বা আলাদা, আর মূল দ্বীপ-ভূখণ্ড থেকে কিছুটা বিচ্ছিন্ন বলেই এ দ্বীপপুঞ্জের নাম ছেঁড়া দ্বীপ।


title: ছেঁড়া দ্বীপ

text: প্রবাল দ্বীপে ইউনিয়ন সেন্ট মার্টিন্স থেকে ছেঁড়া দ্বীপ প্রায় আট কিলোমিটার দক্ষিণে অবস্থিত। দক্ষিণের এই বিচ্ছিন্ন দ্বীপে রয়েছে প্রচুর প্রাকৃতিক পাথর। দ্বীপের প্রায় অর্ধেকই জোয়ারের সময় সমুদ্রের পানিতে ডুবে যায়। এই এলাকাটি সরকারের ঘোষিত একটি 'পরিবেশ-প্রতিবেশ সংকটাপন্ন এলাকা'। এরকম এলাকায় ব্যক্তিগত বা প্রাতিষ্ঠানিক মালিকানায় জমি কেনা, এমনকি কোনো প্রকার স্থাপনা নির্মাণ আইনত নিষিদ্ধ।


title: ছেঁড়া দ্বীপ

text: চট্টগ্রাম, পতেঙ্গা বা টেকনাফ থেকে আগে সেন্ট মার্টিন্স-এ যেতে হয়। তারপর ভাটার সময় সেখান থেকে হেঁটেই ছেঁড়া দ্বীপে যাওয়া যায়। অবশ্য জোয়ারের সময় যেতে হয় লঞ্চে করে।


title: তুষার

text: তুষার হল বৃষ্টির কঠিন রূপ যা পৃথিবীর বায়ুমণ্ডলে স্ফটিকের আকারে বিরাজ করে। এটি প্রকৃতপক্ষে পানির কঠিন রূপ বা বরফ। শীতকালে যেখানে তাপমাত্রা শূণ্য ডিগ্রী সেলসিয়াসের নিচে নেমে যায় সেখানে মেঘ থেকে তুষার পতিত হয়, এক বলে তুষারপাত। মেঘ হতে নিঃসরিত পানি বায়ুমন্ডলের উপরের স্তরে নিম্ন তাপমাত্রায় জমে বরফে পরিণত হয় এবং তা ভূমিতে পতিত হয়।


title: হারমায়নি গ্রেঞ্জার

text: হারমায়নি জিন গ্রেঞ্জার (ইংরেজিতে Hermione Jean Granger) ব্রিটিশ লেখিকা জে. কে. রাউলিং রচিত "হ্যারি পটার" উপন্যাস-সিরিজের এক কাল্পনিক চরিত্র। সিরিজের প্রথম উপন্যাস "হ্যারি পটার অ্যান্ড দ্য ফিলোসফার্স স্টোন" থেকে পরবর্তী প্রতিটি উপন্যাসে তার উপস্থিতি রয়েছে। সিরিজে সে হ্যারি পটার ও রন উইজলির অত্যন্ত ঘনিষ্ঠ বন্ধু হিসেবে আবির্ভূত হয়েছে। তার চরিত্রে বিচক্ষণতা ও বুদ্ধির সমন্বয় ঘটেছে। রাউলিং বলেছেন যে, তিনি হারমায়নির মধ্যে তার নিজের ছোটবেলার চরিত্রকে প্রকাশ করেছেন।


title: হারমায়নি গ্রেঞ্জার

text: হারমায়নি একজন মাগল-বর্ন গ্রিফিন্ডর ছাত্রী এবং হ্যারি পটার ও রন উইজলির সবচেয়ে ঘনিষ্ঠ বন্ধু। তার বাবা মা উভয়েই মাগল ডেন্টিস্ট। রাউলিং এর মতে, সে অত্যন্ত বুদ্ধিমতী, বিচক্ষণ ও বাস্তববাদী এবং তার সময়ের সবচাইতে সেরা ছাত্রী। তার বাবা মা তাকে নিয়ে কিছুটা বিস্মিত হলেও (জাদুকর হওয়ায়) একইসাথে তারা গর্বিতও। যদিও রাউলিং লুনা লাভগুড চরিত্রটিকে ""অ্যান্টি হারমায়নি"" অর্থাৎ হারমায়নির বিপরীত হিসেবে উল্লেখ করেছেন কারণ তারা দুইজন সম্পূর্ণ আলাদা ধারণা, আদর্শ ও মতামতে বিশ্বাসী, হগওয়ার্টসে তার প্রধান শত্রু হচ্ছে প্যানসি পার্কিনসন; একজন স্লিদারিন। পার্কিনসন চরিত্রটি রাউলিং তার স্কুলের উত্যক্তকারী মেয়েদের অবলম্বনে সৃষ্টি করেছেন।


title: হারমায়নি গ্রেঞ্জার

text: রাউলিং বলেছেন যে, হারমায়নি চরিত্রটির সাথে তার নিজের অনেক বৈশিষ্ট্যের মিল রয়েছে। "আমি হারমায়নিকে আমার নিজের মত করে সৃষ্টি করতে চাই নি, কিন্তু সে হয়েছে... আমি ছোট বেলায় যেমন ছিলাম, সে অনেকটাই তার অতিরঞ্জন। তিনি বলেন, ছোটকালে তিনি "ছোট সবজান্তা" হিসেবে পরিচিত ছিলেন। এছাড়াও তিনি বলেছেন যে, তার মত হারমায়নির মধ্যেও নিরাপত্তাহীনতা ও হেরে যাওয়ার ভয় প্রবলভাবে বিদ্যমান। রাউলিং এর মতে, অ্যালবাস ডাম্বলডোর এর পরে হারমায়নিই সিরিজের একটি পরিপূর্ণ চরিত্র। কারণ জাদুবিশ্ব সম্পর্কে তার অগাধ জ্ঞান এ বিষয়ে তাকে অন্য সবার চেয়ে আলাদা করেছে। রাউলিং আরো বলেছেন যে, তার নারীবাদী দর্শন হারমায়নির মাধ্যমে রক্ষিত হয়েছে। তিনি হারমায়নিকে "সবচেয়ে বুদ্ধিমতি" এবং "একটি শক্তিশালী নারী চরিত্র" হিসেবে বর্ণনা করেছেন।


title: হারমায়নি গ্রেঞ্জার

text: হারমায়নির নামটি উইলিয়াম শেক্সপিয়ারের দ্য উইন্টার্স টেইল থেকে নেওয়া। রাউলিং চেয়েছিলেন একটি অপ্রচলিত নাম ব্যবহার করতে যাতে বেশি সংখ্যক মেয়েকে এই নাম নিয়ে বিব্রতকর পরিস্থিতিতে পড়তে না হয়। রাউলিং প্রথমে হারমায়নির শেষ নাম দিতে চেয়েছিলেন "পাকল"। কিন্তু পরবর্তীতে উপযুক্ত মনে না হওয়ায় এটি পরিবর্তন করে "গ্রেঞ্জার" নামটি ব্যবহার করেন। ২০০৪ সালে এক সাক্ষাৎকারে রাউলিং বলেন যে, হারমায়নি তার বাবা মায়ের একমাত্র সন্তান।


title: হারমায়নি গ্রেঞ্জার

text: হারমায়নি প্রথম উপন্যাস "হ্যারি পটার অ্যান্ড দ্য ফিলোসফার্স স্টোনে" হগওয়ার্টস এক্সপ্রেসে সর্বপ্রথম উপস্থিত হয়। প্রথমদিকে হ্যারি ও রন তাকে উদ্ধত ও অহংকারী হিসেবে দেখলেও পরবর্তীকালে তাদের ধারণা পরিবর্তন হয়। বিশেষ করে যখন হ্যারি ও রন তাকে ট্রল এর হাত থেকে উদ্ধার করে তখন থেকেই তাদের বন্ধুত্বের সূচনা হয়। হারমায়নির কৌশল ও বুদ্ধিমত্তার জোরে তারা পরশপাথরটি উদ্ধার করতে যাওয়ার সময় একটি ধাঁধা সমাধান করতে সক্ষম হয় এবং হারমায়নি "ব্লু বেল" স্পেলের মাধ্যমে আলো তৈরি করে শয়তানের ফাঁদটিকে (ডেভিল'স স্নেয়ার) পরাজিত করে। তবে চলচ্চিত্রে দেখানো হয়েছে যে এক্ষেত্রে হারমায়নি লুমোস সালেম স্পেল ব্যবহার করে।


title: হারমায়নি গ্রেঞ্জার

text: দ্বিতীয় উপন্যাস "হ্যারি পটার অ্যান্ড দ্য চেম্বার অফ সিক্রেটসে" হারমায়নি কালো জাদুর বিরুদ্ধে প্রতিরোধ বিষয়ের নতুন শিক্ষক গিল্ডরয় লকহার্ট এর উপর আকৃষ্ট হতে থাকে। একদিন গ্রিফিন্ডর ও স্লিদারিন কুইডিচ টিমের প্রস্তুতি ম্যাচের সময় ড্রেকো ম্যালফয় প্রথমবারের মত হারমায়নিকে মাডব্লাড বলে সম্বোধন করে। মাডব্লাড মাগল বংশজাত জাদুকরদের জন্য চরম অপমানজনক একটি গালি। চেম্বার অফ সিক্রেটস সম্বন্ধে ম্যালফয়কে জিজ্ঞাসাবাদ করার জন্য হারমায়নি পলিজুস পোশান তৈরি করে। কিন্তু ভুলক্রমে হারমায়নি নিজের পোশনে মিলিসেন্ট বুলস্ট্রোডের চুলের পরিবর্তে তার বিড়ালের চুল ব্যবহার করে। ফলে সে কিছু সময়ের জন্য বিড়ালে পরিণত হয়। পরবর্তীতে লাইব্রেরিতে চেম্বার অফ সিক্রেটসের রহস্য সম্বন্ধে খোঁজাখুজি করার সময়, বাসিলিস্ক দানবটি হারমায়নিকে পাথরে পরিণত করে। যদিও তার রেখে যাওয়া তথ্য হ্যারি ও রনকে চেম্বারের রহস্য সম্পর্কে জানতে সাহায্য করে। হ্যারি বাসিলিস্কটিকে হত্যা করার পর হারমায়নি সুস্থ হয়ে ওঠে।


title: হারমায়নি গ্রেঞ্জার

text: তৃতীয় উপন্যাস "হ্যারি পটার অ্যান্ড দ্য প্রিজনার অফ আজকাবানে" হারমায়নি ক্রুকশ্যাঙ্কস নামে একটি বিড়াল পায়। এই বছরের প্রথম দিকে, প্রফেসর ম্যাকগোনাগল তাকে একটি টাইম-টার্নার দেয়, যা ব্যবহারের মাধ্যমে সে একই সময়ে বিভিন্ন ক্লাসে অংশগ্রহণ করতে সক্ষম হয়। এ সময় রনের ইঁদুর স্ক্যাবার্স হঠাৎ করে নিখোঁজ হয়ে যায়, এজন্য রন ক্রুকশ্যাঙ্কসকে দায়ী করে। ফলে, হারমায়নির সাথে রনের বিরোধ গড়ে উঠে। এছাড়া ফায়ারবোল্ট ঝাড়ু নিয়ে হ্যারির সাথেও তার মনোমালিন্য হয়। কালো জাদুর বিরুদ্ধে প্রতিরোধ ক্লাসের শিক্ষক রেমাস লুপিনের অনুপস্থিতিতে সেভেরাস স্নেইপ তার ক্লাস নেয় এবং হারমায়নিকে 'অসহ্য রকমের সবজান্তা' হিসেবে অভিহিত করে অন্যায়ভাবে গ্রিফিন্ডরের পয়েন্ট কাটে। স্নেইপের দেয়া হোমওয়ার্ক করার সময় সকল ছাত্রছাত্রীদের মধ্যে একমাত্র হারমায়নিই বুঝতে পারে যে, লুপিন একজন ওয়্যারউলফ বা নেকড়ে মানুষ। পরবর্তীতে হারমায়নি ও হ্যারি রনকে হোমপিং উইলো থেকে উদ্ধার করে আনতে যায় এবং সিরিয়াস ব্ল্যাকের প্রকৃত সত্য কাহিনী জানতে পারে। শেষদিকে হ্যারি ও হারমায়নি তার টাইম-টার্নারটির মাধ্যমে সিরিয়াস ও বাকবিককে উদ্ধার করে।


title: হারমায়নি গ্রেঞ্জার

text: চতুর্থ উপন্যাস "হ্যারি পটার অ্যান্ড দ্য গবলেট অফ ফায়ারে" হাউজ এলফদের ভাগ্য পরিবর্তন ও উন্নয়নের লক্ষ্যে হারমায়নি S.P.E.W. (সোসাইটি ফর দ্য প্রমোশন অফ এলফিশ ওয়েলফেয়ার) নামে একটি সংগঠন গঠন করে। সে বুলগেরিয়ান কুইডিচ তারকা ভিক্টর ক্রামের সাথে ইউল বলে অংশ নেয়। এ বইয়ে হারমায়নির নামের সঠিক উচ্চারণ প্রকাশিত হয় যখন সে ক্রামকে তার নামের উচ্চারণ "হার-মায়-ও-নি" শেখায়। পরবর্তীতে সে রনের সাথে উত্তপ্ত বিতর্কে লিপ্ত হয়। কারণ ক্রামের সাথে হারমায়নির বন্ধুত্বকে রন "শত্রুর সাথে বন্ধুত্ব" হিসেবে চিহ্নিত করে। পুরো ট্রাইউইজার্ড টুর্নামেন্টে হারমায়নি হ্যারিকে সমর্থন করে। টার্মের শেষ দিকে, সে ভন্ড ও বিতর্কিত সাংবাদিক এবং বেআইনী অ্যানিম্যাজাস রিটা স্কিটার, যে হ্যারি, হারমায়নি ও হ্যাগ্রিডের নামে নানা রকম মিথ্যাচার ও অসত্য তথ্য সংবলিত সংবাদ প্রকাশ করে, তাকে গোবরে পোকা অবস্থায় হাতেনাতে ধরে ফেলে এবং একটি জারে বন্দী করে ফেলে।


title: হারমায়নি গ্রেঞ্জার

text: পঞ্চম উপন্যাস "হ্যারি পটার অ্যান্ড দ্য অর্ডার অফ দ্য ফিনিক্সে" হারমায়নি রনের সাথে গ্রিফিন্ডর হাউজের প্রিফেক্ট নির্বাচিত হয় এবং লুনা লাভগুডের সাথে বন্ধুত্ব গড়ে তোলে। তবে তাদের বন্ধুত্ব অপ্রত্যাশিত বিরোধের মাধ্যমে শুরু হয়। পরবর্তীতে হারমায়নি লুনার সাহায্য নিয়ে রিটা স্কিটারকে ভলডেমর্টের ফিরে আসা বিষয়ে হ্যারির সাক্ষাৎকার নেওয়ার জন্য ব্ল্যাকমেল করে। সিরিজের একটি টার্নিং পয়েন্ট হল, যখন হারমায়নি হ্যারিকে ছাত্রছাত্রীদেরকে প্রতিরোধমূলক জাদু শিক্ষা ও অনুশীলনের জন্য একটি গোপন ছাত্রসংগঠন গঠনের প্রস্তাব দেয়। হারমায়নির প্রস্তাবিত এ ছাত্রসংগঠন ছাত্রছাত্রীদের মধ্যে ব্যাপক জনপ্রিয়তা লাভ করে এবং ডাম্বলডোর'স আর্মি নামধারণ করে। বইয়ের শেষ দিকে হারমায়নি হ্যারি, রন, নেভিল, জিনি ও লুনার সাথে ডিপার্টমেন্ট অফ মিস্টেরিসের যুদ্ধে অংশগ্রহণ করে এবং ডেথ ইটার অ্যান্টোনিন ডলোহভের হাতে মারাত্মকভাবে আহত হয়।। কিন্তু পরবর্তীতে সে সুস্থ হয়ে ওঠে।


title: হারমায়নি গ্রেঞ্জার

text: ষষ্ঠ উপন্যাস "হ্যারি পটার অ্যান্ড দ্য হাফ-ব্লাড প্রিন্স" এ, পোশন বিষয়ের নতুন শিক্ষক হোরেস স্লাগহর্ন হারমায়নিকে তার "স্লাগ ক্লাবে" যোগ দেয়ার আমন্ত্রণ জানান। হারমায়নি গ্রিফিন্ডর কুইডিচ টিমের কিপার নির্বাচনের সময় করম্যাক ম্যাকলেগেনকে গোপনে জাদু করে রনকে গ্রিফিন্ডর কুইডিচ টিমে তার স্থান ধরে রাখতে সাহায্য করে। এদিকে রনের প্রতি হারমায়নির অনুভূতি ক্রমেই বাড়তে থাকে। সে রনের সাথে স্লাগহর্নের পার্টিতে যাওয়ার সিদ্ধান্ত নেয়। কিন্তু রন ক্রামের সাথে হারমায়নির পূর্বসম্পর্ক থাকায় ঈর্ষাবশত ল্যাভেন্ডারের সাথে সম্পর্ক গড়ে তোলে। হারমায়নিও প্রতিশোধ নেওয়ার জন্য ম্যাকলেগেনের সাথে পার্টিতে যায়, কিন্তু তার পরিকল্পনা ব্যর্থ হয় এবং সে পার্টির মাঝপথে ম্যাকলেগেনকে ছেড়ে চলে আসে। অবশেষে রন ও হারমায়নির এ তিক্ত সম্পর্কের অবসান হয় যখন রন দূর্ঘটনাবশত বিষাক্ত মিড পান করে মৃত্যুর প্রায় কাছাকাছি চলে যায়। ডাম্বলডোরের মৃত্যুর পর, রন ও হারমায়নি উভয়েই সবসময় হ্যারির সাথে থাকার অঙ্গীকার করে। এ বইয়ের একটি অন্যতম সাবপ্লট হল, পোশন ক্লাসে হ্যারি ও হারমায়নির মধ্যে কিছুটা তিক্ত সম্পর্ক গড়ে ওঠে। কারণ, হ্যারি "হাফ-ব্লাড প্রিন্সের" বইয়ের সাহায্য নিয়ে পোশন ক্লাসে হারমায়নির চেয়েও বেশি সফল হতে থাকে।


title: হারমায়নি গ্রেঞ্জার

text: সপ্তম ও সর্বশেষ উপন্যাস "হ্যারি পটার অ্যান্ড দ্য ডেথলি হ্যালোসে" হারমায়নি হ্যারির ভলডেমর্টের অবশিষ্ট হরক্রাক্সগুলো খুঁজে বের করার কাজে অত্যন্ত গুরুত্বপূর্ণ ভূমিকা পালন করে। এ কাজে যাওয়ার আগে সে তার বাবা মায়ের উপর মেমোরি চার্ম প্রয়োগ করে যায় যাতে তারা মনে করে যে, তারা হলেন ওয়েন্ডেল ও মনিকা উইলকিন্স। এরপর সে তাদেরকে অস্ট্রেলিয়ায় রেখে আসে, যাতে ডেথ ইটাররা তাদেরকে খুঁজে না পায়। সে ডাম্বলডোরের কাছ থেকে "দ্য টেলস অফ বিডল দ্য বার্ড" বইয়ের একটি কপি লাভ করে। যার মাধ্যমে সে ডেথলি হ্যালোসের বেশ কিছু সিক্রেট জানতে পারে। গড্রিক'স হলোতে হারমায়নির জাদুমন্ত্র ভলডেমর্ট এবং তার সাপ নাগিনির হাত থেকে তাকে ও হ্যারিকে রক্ষা করে, তবে এ সময় একই জাদুমন্ত্রের আঘাতে হ্যারির জাদুদন্ডটি ভেঙ্গে যায়। যখন স্ন্যাচাররা হারমায়নি, রন ও হ্যারিকে ধরে ফেলে, তখন সে স্টিংগিং চার্ম ব্যবহার করে হ্যারির চেহারা বদলে দেয়, যাতে তারা হ্যারিকে চিনতে না পারে। ম্যালফয় ম্যানরে বেল্লাট্রিক্স লেস্ট্র্যাঞ্জ গ্রিফিন্ডরের তলোয়ারটি সম্পর্কে হারমায়নির স্বীকারোক্তি আদায়ের জন্য তার উপর ক্রুসিয়াটাস কার্স প্রয়োগের মাধ্যমে নির্যাতন করে। এ সময় ডব্বি হারমায়নি ও অন্যান্যদের ম্যালফয় ম্যানর থেকে উদ্ধার করে।


title: হারমায়নি গ্রেঞ্জার

text: হ্যারি, রন ও হারমায়নি যখন গ্রিংগটস ব্যাঙ্ক থেকে হাফলপাফের কাপটি উদ্ধার করতে যায়, তখন হারমায়নি পলিজুস পোশনের মাধ্যমে বেল্লাট্রিক্সের রূপধারণ করে। সে রন ও হ্যারির সাথে হগওয়ার্টসের যুদ্ধে অংশগ্রহণ করে। এ সময় সে হাফলপাফের কাপ হরক্রাক্সটি বাসিলিস্কের বিশাক্ত দাঁত দিয়ে ধ্বংস করে। যুদ্ধ চলাকালীন সময়ে হারমায়নি ও রন প্রথমবারের মত নিজেদের ভালবাসা প্রকাশ করে। যুদ্ধের শেষ পর্যায়ে হারমায়নি জিনি ও লুনার সাথে বেল্লাট্রিক্সের বিরুদ্ধে লড়াই করে।


title: হারমায়নি গ্রেঞ্জার

text: ভলডেমর্টের পরাজয়ের উনিশ বছর পরে দেখা যায়, হারমায়নি রনকে বিয়ে করেছে এবং তাদের রোজ ও হুগো নামে দুই ছেলেমেয়ে আছে। যুদ্ধ শেষ হওয়ার পর সে হগওয়ার্টসে তার সপ্তম বর্ষে ফিরে আসে। এরপর, সে জাদু মন্ত্রণালয়ে "জাদু ক্ষমতাসম্পন্ন প্রানিদের নিয়ন্ত্রণ" বিভাগে কাজ শুরু করে এবং হাউজ-এলফদের অবস্থার উন্নয়ন ঘটায়। পরবর্তীতে সে "জাদুর আইন প্রনয়ন" বিভাগে যোগ দেয় এবং বিশুদ্ধ রক্তের প্রাধান্য বিশিষ্ট আইনের অনেক পরিবর্তন ঘটায়। রাউলিং বলেছেন যে, হারমায়নি অস্ট্রেলিয়ায় তার বাবা মাকে খুঁজে পায় এবং তাদের উপর স্থাপন করা মেমোরি চার্ম অপসারণ করে।


title: হারমায়নি গ্রেঞ্জার

text: ব্রিটিশ অভিনেত্রী এমা ওয়াটসন সিরিজের প্রত্যেকটি চলচ্চিত্রে হারমায়নির চরিত্রে অভিনয় করেছে। চলচ্চিত্র ছাড়াও "অর্ডার অফ দ্য ফিনিক্স" ও "হাফ-ব্লাড প্রিন্স" ভিডিও গেমগুলোতে হারমায়নির জন্য ওয়াটসনের শারীরিক অবয়ব ব্যবহার করা হয়েছে। রাউলিং ব্যক্তিগতভাবে ওয়াটসনকে হারমায়নি চরিত্রটির জন্য পছন্দ করেন। ওয়াটসন "হাফ-ব্লাড প্রিন্স" চলচ্চিত্রে ফিরে না আসার সিদ্ধান্ত নিয়েছিল। কিন্তু পরবর্তীতে সে তার সিদ্ধান্ত পরিবর্তন করে। কারণ তার কাছে মনে হয়েছে যে, দর্শকরা হারমায়নি চরিত্রে তার পরিবর্তে অন্য কাউকে মেনে নিতে পারবে না।


title: ভেসপুলা ফ্লাভিসেপস

text: ভেসপুলা ফ্লাভিসেপস () হচ্ছে ভেসপুলা গণভুক্ত বোলতার একটি প্রজাতি। পূর্ব এশিয়া ও জাপানে মূলত এটি দেখতে পাওয়া যায়। এক গবেষণায় দেখা গেছে, এই প্রজাতির স্ত্রী বোলতা একই সাথে অনেক পুরুষ বোলতার সাথে মিলিত হতে পারে, এবং একইসাথে সবার শুক্রাণু ব্যবহারও করতে পরে। যদিও এখন পর্যন্ত এরকমটি হবার কারণ সঠিকভাবে বোঝা সম্ভব হয়নি।


title: ভেসপুলা ফ্লাভিসেপস

text: "ভেসপুলা ফ্লাভিসেপস"-এর দ্বিপদ নাম একাধিক। এ ধরনের কতোগুলো নামের তালিকা নিম্নে দেওয়া হলো:


title: ভেসপুলা ফ্লাভিসেপস

text: "ভেসপুলা ফ্লাভিসেপস"-এর উপপ্রজাতির সংখ্যা দুই। এগুলো হচ্ছে:


title: ভেসপুলা ফ্লাভিসেপস

text: "ভেসপুলা ফ্লাভিসেপস" মধ্য জাপানের একটি জনপ্রিয় খাদ্য। সকল অবস্থাতেই এটি মানুষ গ্রহণ করলেও, মূলত এর লার্ভাকে সবচেয়ে সুস্বাদু ধরা হয়। ছোট বাসস্থানগুলোতে কৃত্রিম চাক সংগ্রহ করে খাদ্য হিসেবে তা চাষ করার জন্যে ভেসপুলা ফ্লাভিসেপস লালন-পালন করা হয়। এই চাকগুলো শীতকালে মানুষের কাছে বসতি স্থাপন করে, যাতে শুধু মানুষের উপকার নয়, বরং বোলতারও উপকার হয়। ঠাণ্ডা থেকে বাঁচার ফলে তাদের পরিবেশে টিকে থাকার সম্ভাবনাও বাড়ে।


title: ভেসপুলা ফ্লাভিসেপস

text: জাপানের কিছু স্থানে এই পতঙ্গটিকে ভাতের সাথে খাওয়া হয়। চুবু এলাকায় লার্ভার সাথে ভাতের এই মিশ্রণ খুবই সুস্বাদু একটি খাবার হিসেবে বিবেচিত। এই খাবার মূলত বিশেষ বিশেষ উৎসবগুলোতে রান্না করা হয়, যেমন: বসন্তকালীন উৎসব। "ভেসপুলা ফ্লাভিসেপস" রান্না বা ভাজি করে খাওয়া যেতে পারে। লার্ভা ও পিউপি সচারচর বাসা থেকে এনে সয়া সস, চিনি, এবং অন্যান্য কৃত্রিম মশলায় মাখিয়ে রান্না করা হয়। সাম্প্রতিককালে, এই প্রজাতির সংখ্যা জাপানে কমে যাওয়ায়, কোরিয়া থেকে এটি আমদানী করা হয়।


title: লর্ড ভলডেমর্ট

text: লর্ড ভলডেমর্ট (ইংরেজিতে Lord Voldemort) ব্রিটিশ লেখিকা জে. কে. রাউলিং রচিত "হ্যারি পটার" উপন্যাস-সিরিজের প্রধান খলচরিত্র। ভলডেমর্টের প্রথম উপস্থিতি "হ্যারি পটার অ্যান্ড দ্য ফিলোসফার্স স্টোন" এ। এরপর থেকে পরবর্তী সবগুলো বইয়ে ("হ্যারি পটার অ্যান্ড দ্য প্রিজনার অফ আজকাবান" ব্যতীত) তার উপস্থিতি রয়েছে।


title: লর্ড ভলডেমর্ট

text: পুরো সিরিজ জুড়ে ভলডেমর্ট হ্যারি পটারের প্রধান শত্রু। কারণ, একটি প্রফেসির মতে, কেবলমাত্র হ্যারি পটারই তাকে পরাজিত করতে সক্ষম। ভলডেমর্ট শুধুমাত্র জাদুকরদের উপরই নয়, বরং মাগলদের উপরও তার কর্তৃত্ব স্থাপনে আগ্রহী। বেশিরভাগ মানুষ তাকে এতটাই ভয় পায় যে, তার নাম পর্যন্ত মুখে আনতে সাহস পায় না। বিকল্প হিসেবে তাকে 'ইউ-নো-হু' (You-Know-Who) বা 'হি-হু-মাস্ট-নট-বি-নেইমড' (He-Who-Must-Not-Be-Named) নামে ডাকে। এমনকি তার অনুসারীরাও তাকে 'ডার্ক লর্ড' নামে সম্বোধন করে। ভলডেমর্টের প্রকৃত নাম টম মারভোলো রিডল। সে হগওয়ার্টস এর অন্যতম প্রতিষ্ঠাতা সালাজার স্লিদারিনের শেষ উত্তরাধিকারী।


title: লর্ড ভলডেমর্ট

text: ১৯৯৯ সালে এক সাক্ষাৎকারে রাউলিং বলেন, সিরিজের প্রধান চরিত্র হ্যারি পটারের শত্রু হিসেবেই ভলডেমর্টকে তিনি সৃষ্টি করেছেন। তার মতে, "এই সিরিজের মূল ধারণা ছিল হ্যারি একজন জাদুকর, কিন্তু সে তা জানত না। সুতরাং আমি এ নিয়ে ভাবতে থাকলাম, কেন সে তা জানত না। যখন হ্যারির বয়স এক বছর ছিল, তখন শতবছরের মধ্যে সবচেয়ে ভয়ঙ্কর কালো জাদুকর তাকে হত্যা করার চেষ্টা করেছিল। প্রথমে সে হ্যারির বাবা মাকে হত্যা করে, এবং তারপর সে হ্যারির দিকে অগ্রসর হয় এবং তার উপর মৃত্যুশাপ প্রয়োগ করার চেষ্টা করে। কিন্তু কোন এক রহস্যময় কারণে শাপটি হ্যারির উপর কাজ করে নি। তবে এই আক্রমণের চিহ্ন হিসেবে তার কপালে বিদ্যুৎ চমকানো আকৃতির একটি কাটা দাগ থেকে যায়। আর শাপটি বুমেরাং হয়ে সেই কালো জাদুকরকে আঘাত করে। এরপর থেকে সেই জাদুকরটিকে আর দেখা যায় নি।"


title: লর্ড ভলডেমর্ট

text: দ্বিতীয় বইয়ে রাউলিং প্রকাশ করেন যে, ভলডেমর্ট অ-বিশুদ্ধ রক্তের জাদুকরদের ঘৃনা করত, যদিও সে নিজেই একজন মিশ্র রক্তের বা হাফ-ব্লাড ছিল। রাউলিং এর মতে, ভলডেমর্ট নিজেই নিজেকে ঘৃণা করত। ভলডেমর্টের সাথে বাস্তব জীবনের অনেক অত্যাচারী শাসকের মিল খুঁজে পাওয়া যায়, যারা নিরীহ মানুষের দুঃখ ও কষ্টের জন্য অনেকাংশে দায়ী। তবে ২০০৪ সালে রাউলিং বলেন, ভলডেমর্ট চরিত্রটি সরাসরি কোন ঐতিহাসিক চরিত্রের উপর ভিত্তি করে নির্মিত নয়। ২০০৬ সালে রাউলিং বলেন যে অন্যান্য মানুষের মতই ভলডেমর্টেরও ভয় রয়েছে, আর সেই ভয় হল মৃত্যু। তিনি বলেন, "ভলডেমর্টের ভয় হল মৃত্যু, অসম্মানজনক মৃত্যু। মানে, ভলডেমর্ট মৃত্যুকে অসম্মানজনক মনে করে। সে মনে করে, মৃত্যু হল লজ্জাজনক মানবীয় দুর্বলতা। তাই মৃত্যুই তার একমাত্র ভয়।"


title: লর্ড ভলডেমর্ট

text: পুরো সিরিজ জুড়ে, "ভলডেমর্ট" নামটিকে রাউলিং এতটাই ভীতিকর হিসেবে প্রতিষ্ঠিত করেছেন যে, জাদুকর সম্প্রদায় নামটি উচ্চারণ করাটাকেও ভয়ঙ্কর বলে মনে করে। বেশিরভাগ মানুষ তাকে এতটাই ভয় পায় যে, তার নাম পর্যন্ত মুখে আনতে সাহস পায় না। বিকল্প হিসেবে তাকে 'ইউ-নো-হু' বা 'হি-হু-মাস্ট-নট-বি-নেইমড' নামে সম্বোধন করে। হ্যারি পটার অ্যান্ড দ্য ডেথলি হ্যালোসে এই নামটির উপর একটি ট্যাবু স্থাপন করা হয়, যার মাধ্যমে ভলডেমর্ট ও তার অনুসারীরা তাদেরকে সহজেই খুঁজে পেতে সক্ষম হয় যারা এই নামটি উচ্চারণ করে। দ্বিতীয় বইয়ে, রাউলিং প্রকাশ করেন যে, "I am Lord Voldemort" ভলডেমর্টের প্রকৃত নাম টম মারভোলো রিডল (Tom Marvolo Riddle) এর একটি এনাগ্রাম। তার মতে, ভলডেমর্ট নামটি উদ্ভাবিত, বাস্তবে এই নামের কোন ভিত্তি নেই। যদিও অনেক সাহিত্য বিশ্লেষক ভিন্নমত প্রকাশ করেছেন। ফিলিপ নেল এর মতে, "ভলডেমর্ট" শব্দটি ফরাসি ভাষায় "ফ্লাইট অফ ডেথ" বা "মৃত্যুর উড়া" শব্দগুচ্ছ থেকে উদ্ভব হয়েছে।


title: লর্ড ভলডেমর্ট

text: ভলডেমর্ট সিরিজের তৃতীয় চলচ্চিত্র "প্রিজনার অফ আজকাবান" ব্যতীত প্রত্যেকটি চলচ্চিত্রে উপস্থিত হয়েছে। ভলডেমর্টের বিভিন্ন অবস্থা ও বয়সের প্রেক্ষাপটে ছয়জন অভিনেতা এই চরিত্রে অভিনয় করেছেন।


title: লর্ড ভলডেমর্ট

text: প্রথম চলচ্চিত্র "ফিলোসফার্স স্টোনে" ইয়ান হার্ট ভলডেমর্টের চরিত্রে অভিনয় করেন। একই চলচ্চিত্রে একটি ফ্ল্যাশব্যাক দৃশ্যে রিচার্ড ব্রেমারকে তার চরিত্রে দেখা যায়। পরবর্তী চলচ্চিত্র "চেম্বার অফ সিক্রেটসে" ক্রিস্টিয়ান কোলসন ১৬ বছর বয়স্ক ভলডেমর্টের ভূমিকায় অভিনয় করে। সিরিজের চতুর্থ চলচ্চিত্র "গবলেট অফ ফায়ারে" ভলডেমর্ট তার পূর্ণ দেহ ফিরে পায়। র‌্যালফ ফাইনেস এতে অভিনয় করেন। পরবর্তী চলচ্চিত্রসমূহেও ফাইনেসই ভলডেমর্টের ভূমিকায় অভিনয় করেন।


title: লর্ড ভলডেমর্ট

text: "হাফ-ব্লাড প্রিন্সে" ফাইনেসের ভাইপো হিরো ফাইনেস-টিফিন ১১ বছর বয়স্ক এবং অভিনেতা ফ্র্যাঙ্ক ডিলানে ১৬ বছর বয়স্ক ভলডেমর্টের ভূমিকায় অভিনয় করে।


title: লর্ড ভলডেমর্ট

text: কিছু মানুষের কাছে হ্যারি পটার চলচ্চিত্র সিরিজের লর্ড ভলডেমর্ট প্রধান আকর্ষক বিষয়।


title: হ্যারি পটার অ্যান্ড দ্য ডেথলি হ্যালোস

text:
হ্যারি পটার অ্যান্ড দ্য ডেথলি হ্যালোস (ইংরেজি: Harry Potter and the Deathly Hallows) ব্রিটিশ লেখিকা জে. কে. রাউলিং রচিত "হ্যারি পটার" উপন্যাস সিরিজের সপ্তম ও সর্বশেষ খন্ড। বইটি ২০০৭ সালের ২১ জুলাই প্রকাশিত হয়। পূর্ববর্তী খন্ড "হ্যারি পটার অ্যান্ড দ্য হাফ-ব্লাড প্রিন্স" এর কাহিনীর ধারাবাহিকতায় এ বইটির প্রেক্ষাপট তৈরি হয়েছে। এ বইটির মাধ্যমে হ্যারি পটার সিরিজের সমাপ্তি ঘটে।
"হ্যারি পটার অ্যান্ড দ্য ডেথলি হ্যালোস" যুক্তরাজ্যে ব্লুমসবারি পাবলিশিং, যুক্তরাষ্ট্রে স্কলাস্টিক, কানাডায় রেইনকোস্ট বুকস এবং অস্ট্রেলিয়া ও নিউজিল্যান্ডে অ্যালান & আনউইন প্রকাশ করে। এটি আন্তর্জাতিকভাবে ৯৩ টি দেশে একই সাথে প্রকাশিত হয়। "ডেথলি হ্যালোস" বিশ্বের সবচেয়ে দ্রুততম বিক্রিত বই হিসেবে রেকর্ড করে। প্রথম ২৪ ঘণ্টার মধ্যেই এটির ১৫ মিলিয়ন কপি বিক্রি হয়। এই বইটি বিশ্বের বিভিন্ন ভাষায় অনূদিত হয়েছে। এর মধ্যে বাংলা, হিন্দি, ইউক্রেনীয়, পোলীয়, সুয়েডীয়, আরবি, ফরাসি, জার্মান প্রভৃতি উল্লেখযোগ্য।


title: হ্যারি পটার অ্যান্ড দ্য ডেথলি হ্যালোস

text: সিরিজে প্রথমবারের মত, "ডেথলি হ্যালোস" বইয়ের শুরুতে রাউলিং দুইটি ভূমিকা বা মুখবন্ধ সংযুক্ত করেন। প্রথমটি হল গ্রিক নাট্যকার এস্কাইলাস রচিত "দ্য লিবেশন-বিয়ারার্স" এর একটি অনুচ্ছেদ এবং দ্বিতীয়টি হল উইলিয়াম পেন রচিত "মোর ফ্রুইটস অফ সলিটিউড" এর একটি অনুচ্ছেদ।


title: হ্যারি পটার অ্যান্ড দ্য ডেথলি হ্যালোস

text: "হ্যারি পটার" সিরিজের পূর্ববর্তী ছয়টি উপন্যাসে, প্রধান চরিত্র হ্যারি পটারকে কেন্দ্র করে কাহিনী গড়ে উঠে। হ্যারির বয়স যখন এক বছর, তখন সেই সময়ের সব্বচেয়ে ভয়ঙ্কর কালো জাদুকর লর্ড ভলডেমর্ট হ্যারির বাবা মাকে হত্যা করে। ভলডেমর্ট হ্যারিকেও হত্যা করতে চেয়েছিল, কিন্তু কোন এক রহস্যময় কারণে হ্যারি বেঁচে যায় এবং ভলডেমর্টের পতন ঘটে। এরপর থেকে সে তার মাগল খালা ও খালু পেতুনিয়া ও ভার্নন ডার্সলির সঙ্গে বসবাস করতে থাকে।


title: হ্যারি পটার অ্যান্ড দ্য ডেথলি হ্যালোস

text: এগার বছর বয়সে সে জাদুবিশ্বের অস্তিত্ব সম্পর্কে জানতে পারে এবং হগওয়ার্টস স্কুলে ভর্তি হয়। সে রন উইজলি ও হারমায়োনি গ্রেঞ্জার এর সাথে বন্ধুত্ব গড়ে তোলে এবং ভলডেমর্টের পুনরায় ক্ষমতায় ফিরে আসার পথে বাঁধা দেয়। পরের বছর কেউ একজন স্কুলে অবস্থিত "চেম্বার অফ সিক্রেটস" খুলে দেয় এবং একটি বাসিলিস্ক ছাত্রছাত্রীদের আক্রমণ করতে থাকে। হ্যারি বাসিলিস্কটিকে হত্যা করে এবং ভলডেমর্টের ফিরে আসার আরেকটি পথ বন্ধ করে দেয়। এর পরের বছর হ্যারি জানতে পারে, আজকাবান ভেঙ্গে পালানো বন্দী সিরিয়াস ব্ল্যাক হ্যারিকে হত্যার টার্গেট করেছে। এই পরিস্থিতিতে স্কুলের নিরাপত্তা জোরদার করা হয়। কিন্তু শেষে জানা যায়, সিরিয়াস ব্ল্যাক আসলে প্রকৃত অপরাধী নয়, বরং সে হ্যারির গডফাদার। হ্যারি তার চতুর্থ বর্ষে একটি বিপজ্জনক জাদুর প্রতিযোগিতা ট্রাইউইজার্ড টুর্নামেন্টে অংশ নেয়। টুর্নামেন্টের শেষে, হ্যারি ভলডেমর্টের পুনরাগমন প্রত্যক্ষ করে। পরবর্তী বছরে, জাদু মন্ত্রনালয় ডলোরেস আমব্রিজকে হগওয়ার্টসের উচ্চ ক্ষমতাসম্পন্ন তদন্তকারী হিসেবে নিয়োগ দেয়। এসময় হ্যারি তার বন্ধুদের নিয়ে আমব্রিজের বিরুদ্ধে একটি গোপন সংগঠন ডাম্বলডোর'স আর্মি গড়ে তোলে। বছরের শেষ দিকে, হ্যারি ও তার বন্ধুরা ডেথ ইটারদের বিরুদ্ধে লড়াই করে এবং অল্পের জন্য জয়লাভ করে। হ্যারি তার ষষ্ঠ বর্ষে জানতে পারে যে, ভলডেমর্ট অমরত্ব লাভের জন্য তার আত্মাকে সাতটি টুকরা বা হরক্রাক্সে বিভক্ত করেছে। ভলডেমর্টকে হত্যা করতে চাইলে প্রথমে হরক্রাক্সগুলোকে ধ্বংস করতে হবে। বছরের শেষ দিকে সেভেরাস স্নেইপ প্রফেসর ডাম্বলডোরকে হত্যা করে। বইয়ের শেষে, হ্যারি পরবর্তী বছর হগওয়ার্টসে ফিরে না আসার সিদ্ধান্ত নেয় এবং হরক্রাক্সগুলোকে খুঁজে বের করে ধ্বংস করার প্রতিজ্ঞা করে।


title: হ্যারি পটার অ্যান্ড দ্য ডেথলি হ্যালোস

text: ডাম্বলডোরের মৃত্যুর পর লর্ড ভলডেমর্ট ক্ষমতা দখলের সকল আয়োজন সম্পন্ন করে এবং জাদু মন্ত্রনালয় দখল করে। হ্যারি, রন ও হারমায়োনি ভোলডেমর্টের অবশিষ্ট তিনটি হরক্রাক্স খুঁজে বের করে ধ্বংস কারার জন্য হগওয়ার্টস স্কুলে ফিরে না আসার সিদ্ধান্ত নেয়। তাদের কাছে হরক্রাক্স বিষয়ক তেমন কোন তথ্য না থাকলেও, তারা ধারণা করে যে বাকী তিনটি হরক্রাক্স হচ্ছে হগওয়ার্টসের দুই প্রতিষ্ঠাতা হেলগা হাফলপাফ ও রোয়েনা র‌্যাভেনক্লর দুইটি বস্তু এবং ভোল্ডেমর্টের সাপ নাগিনী। হাফলপাফ ও র‌্যাভেনক্লর বস্তু দুইটির অবস্থান অজানা এবং সাপটি ভোল্ডেমর্ট তার কাছে সুরক্ষিত করে রেখেছে। হরক্রাক্স খোঁজা শুরু করার পর তারা ধীরে ধীরে ডাম্বলডোরের অতীত ইতিহাস এবং স্নেইপের প্রকৃত উদ্দেশ্য সম্পর্কে জানতে পারে।


title: হ্যারি পটার অ্যান্ড দ্য ডেথলি হ্যালোস

text: হ্যারি, রন ও হারমায়োনি ভলডেমর্টের হরক্রাক্সগুলোর মধ্যে সর্বপ্রথম সালাজার স্লিদারিনের লকেট হরক্রাক্সটি জাদু মন্ত্রণালয় থেকে উদ্ধার করে। তারা গড্রিক গ্রিফিন্ডরের তলোয়ারটিও উদ্ধার করে। এই তলোয়ারটি স্বল্পসংখ্যক কয়েকটি বস্তুর মধ্যে অন্যতম যা হরক্রাক্স ধ্বংস করতে সক্ষম। তারপর তারা তলোয়ারটি দ্বারা লকেটটি ধ্বংস করে। তাদের এই যাত্রায় তারা একটি রহস্যময় প্রতীকের সাথে পরিচিত হয়। জেনোফিলিয়াস লাভগুড নামের একজন অদ্ভুত জাদুকর তাদের জানায় যে, এই প্রতীকটি আসলে ডেথলী হ্যালোস এর প্র্তীক। ডেথলী হ্যালোস বলতে তিনটি রহস্যময় বস্তুকে বোঝায়। এগুলো হল- দ্য রিসারেকশান স্টোন বা পুনর্জন্মী পাথর অর্থাৎ একটি পাথর যা মৃতকে জীবিত করতে পারে, দ্য এল্ডার ওয়ান্ড বা একটি অপরাজেয় জাদুদন্ড এবং দ্য ইনভিজিবিলিটি ক্লোক বা একটি প্রকৃত অদৃশ্য হওয়ার আলখাল্লা। হ্যারি জানতে পারে যে ভোল্ডেমর্ট এল্ডার ওয়ান্ডটি খুঁজছে। কিন্তু তারা সিদ্ধান্ত নেয় যে, হরক্রাক্সগুলো খুঁজে বের করা এল্ডার ওয়ান্ডটির চেয়েও জরুরি। তারা গ্রিংগটস জাদুর ব্যাংকে বেল্লাট্রিক্স লেস্ট্র্যাঞ্জ এর ভল্ট ভেঙ্গে প্রবেশ করে এবং হেলগা হাফলপাফের কাপ হরক্রাক্সটি উদ্ধার করে। এসময় হ্যারি জানতে পারে যে আরেকটি হরক্রাক্স হগওয়ার্টসে লুকানো আছে, এবং হ্যারি, রন ও হারমায়োনি হগওয়ার্টসে প্রবেশ করে। তারা সেখানে রোয়েনা র‌্যাভেনক্লর ডায়াডেম হরক্রাক্সটি খুঁজে পায় এবং উভয় হরক্রাক্স ধ্বংস করে।


title: হ্যারি পটার অ্যান্ড দ্য ডেথলি হ্যালোস

text: এই বইটি শেষ হয় ব্যাটল অফ হগওয়ার্টস বা হগওয়ার্টসের যুদ্ধ এর মাধ্যমে। হ্যারি, রন ও হারমায়োনি এবং অন্যান্য ছাত্রছাত্রী ও জাদুকর সম্প্রদায়ের সদস্যরা ভোল্ডেমর্টের উত্থানের বিরোধিতা করে এবং ভোল্ডেমর্ট, তার ডেথ ইটার ও অন্যান্য জাদুর প্রাণীদের হাত থেকে হগওয়ার্টসকে রক্ষা করে। বেশ কয়েকটি প্রধান চরিত্র যুদ্ধের প্রাথমিক ধাক্কায় নিহত হয়। হ্যারি আবিষ্কার করে যে, ভোল্ডেমর্ট যখন হ্যারিকে শিশু অবস্থায় আক্রমণ করেছিল, তখন ভোল্ডেমর্ট অনিচ্ছাকৃতভাবে হ্যারিকে একটি হরক্রাক্সে পরিণত করে এবং ভোল্ডেমর্টকে ধ্বংস করতে হলে হ্যারিকেও মারা যেতে হবে। হ্যারি ভোল্ডেমর্টের কাছে আত্মসমর্পন করে। ভোল্ডেমর্ট হ্যারির উপর কিলিং কার্স বা মৃত্যুশাপ ছুড়ে যা হ্যারিকে জীবন ও মৃত্যুর মাঝামাঝি একটি স্থানে প্রেরণ করে। সেখানে হ্যারির অ্যালবাস ডাম্বলডোর এর সাথে দেখা হয় এবং তিনি তার কাছে ব্যাখ্যা করে বলেন যে, যেহেতু ভোল্ডেমর্ট তার পুনর্জন্মের সময় হ্যারির রক্ত ব্যবহার করেছিল, তাই হ্যারি ভোল্ডেমর্টের যে কোন প্রকার ক্ষতির হাত থেকে সুরক্ষিত। এবং কিলিং কার্সের ফলে হ্যারির মধ্যে থাকা ভোল্ডেমর্টের হরক্রাক্সটি ধ্বংস হয়েছে কিন্তু হ্যারি ইচ্ছা করলে তার দেহে ফিরে যেতে পারবে। তখন, হ্যারি তার দেহে ফিরে আসে এবং যুদ্ধ পুনরায় শুরু হয়। এরপর নেভিল লংবটম নাগিনীকে হত্যার মাধ্যমে সর্বশেষ হরক্রাক্সটি ধ্বংস করলে, হ্যারি ভোল্ডেমর্টকে চূড়ান্তভাবে পরাজিত ও ধ্বংস করতে সক্ষম হয়।


title: হ্যারি পটার অ্যান্ড দ্য ডেথলি হ্যালোস

text: এপিলগটিতে ভোল্ডেমর্টের মৃত্যুর উনিশ বছর পরের কিংস ক্রস স্টেশনের একটি ঘটনা বর্ণিত হয়েছে। হ্যারি ও জিনি তাদের দুই ছেলে জেমস সিভিয়াস ও অ্যালবাস সেভেরাসকে হগওয়ার্টসে পাঠাতে আসে। তাদের সাথে তাদের মেয়ে লিলি লুনাও ছিল। রন ও হারমায়োনিও তাদের মেয়ে রোজ ও ছেলে হুগোকে নিয়ে সেখানে আসে।


title: হ্যারি পটার অ্যান্ড দ্য ডেথলি হ্যালোস

text: "ডেথলি হ্যালোস" বইটি প্রকাশ হওয়ার পর রাউলিং বিভিন্ন সাক্ষাৎকার, অনলাইন চ্যাট, এবং তার নিজস্ব ওয়েবসাইটের মাধ্যমে অন্যান্য চরিত্রসমূহের ভবিষ্যৎ নিয়ে বিভিন্ন তথ্য প্রকাশ করেন, যা তিনি বইটিতে সংযুক্ত করেননি।


title: হ্যারি পটার অ্যান্ড দ্য ডেথলি হ্যালোস

text: তিনি বলেন যে, হ্যারি জাদু মন্ত্রনালয় এ একজন অরর হিসেবে যোগ দেয় এবং পরবর্তীকালে "অরর ডিপার্টমেন্টের" প্রধান হিসেবে নিযুক্ত হয়। সে সিরিয়াস ব্ল্যাকের মোটর সাইকেলটি তার কাছে সংরক্ষণ করে। কিন্তু, ভলডেমর্ট নিহত হবার পর থেকে সে পার্সেলটাং এ কথা বলার ক্ষমতা হারিয়ে ফেলে। জিনি উইজলি একসময় হোলিহেড হার্পিস কুইডিচ দলে খেলত, কিন্তু পরবর্তীকালে সে অবসরগ্রহণ করে এবং হ্যারিকে বিয়ে করে । পরবর্তীকালে, সে ডেইলি প্রফেটের সিনিয়র কুইডিচ বিশ্লেষক হিসেবে যোগ দেয়। রন উইজলি কিছুদিনের জন্য তার ভাই জর্জের সাথে উইজলি'স উইজার্ড হুইজেসে কাজ করত, পরে সে হ্যারির সাথে অরর হিসেবে যোগ দেয়। হারমায়োনি তার বাবা মাকে অস্ট্রেলিয়ায় খুঁজে পায় এবং তাদের উপর থেকে মেমোরি চার্ম তুলে নেয়। প্রথমে সে মন্ত্রণালয়ের "জাদুক্ষমতাসম্পন্ন প্রাণিদের উন্নয়ন ও নিয়ন্ত্রণ" বিভাগে যোগ দেয় এবং হাউজ এলফদের জীবনযাপন নীতির বিশাল পরিবর্তন সাধন করে এবং তাদের অবস্থার উন্নয়ন করে। পরে সে "জাদুর আইন প্রণয়ন" বিভাগে যোগ দেয় এবং বিশুদ্ধ রক্তের প্রাধান্য সংবলিত আইনগুলোকে পরিবর্তন করে। এছাড়া হ্যারি, রন ও হারমায়োনির মধ্যে সেই একমাত্র যে হগওয়ার্টসে তাদের সপ্তম বর্ষে ফিরে এসেছিল। এরপর রাউলিং প্রকাশ করেন যে, ডাম্বলডোর একজন সমকামি ছিলেন এবং তরুণ বয়সে গেলার্ট গ্রিন্ডেলওয়াল্ড এর সাথে তার সম্পর্ক ছিল।


title: হ্যারি পটার অ্যান্ড দ্য ডেথলি হ্যালোস

text: এরপর রাউলিং উইজলিদের ভবিষ্যৎ নিয়ে আলোচনা করেন। তিনি বলেন, জর্জ উইজলি রনের সাহায্যে উইজলি'স উইজার্ড হুইজেসকে সফল ব্যবসা প্রতিষ্ঠানে পরিণত করে। সে অ্যাঞ্জেলিনা জনসনকে বিয়ে করে এবং ফ্রেড ও রোক্সানা নামে তাদের দুই ছেলেমেয়ে হয়। এরপর তিনি বলেন, লুনা লাভগুড একজন পরিবেশবিদ হিসেবে কাজ শুরু করে এবং সহকর্মী রলফ স্ক্যামান্ডার কে বিয়ে করে। তাদের লরক্যান ও লিস্যান্ডার নামে দুই জমজ ছেলে হয়।


title: হ্যারি পটার অ্যান্ড দ্য ডেথলি হ্যালোস

text: রাউলিং আরো বলেন, ড্রেকো ম্যালফয় অ্যাস্টোরিয়া গ্রিনগ্রাসকে বিয়ে করে এবং তাদের স্করপিয়াস নামে এক ছেলে হয়। পার্সি উইজলি অড্রি নামের একজনকে বিয়ে করে এবং মলি ও লুসি নামে দুই মেয়ের বাবা হয়। ফিরেঞ্জ নিষিদ্ধ বনে অন্যান্য সেনট্যারদের কাছে ফিরে যায়। আমব্রিজ মাগল বংশজাতদের উপর নির্যাতন চালানোর অভিযোগে গ্রেফতার হয় এবং তাকে আজকাবানে বন্দী করা হয়। চো চ্যাং একজন মাগলকে বিয়ে করে। নেভিল লংবটম হগওয়ার্টস এর হার্বোলজি বিষয়ের শিক্ষক হিসেবে নিযুক্ত হয় এবং হান্না অ্যাবটকে বিয়ে করে। বিল ও ফ্লেউর উইজলি ভিক্টয়ের, ডমিনিক ও লুইস নামে তিন ছেলেমেয়ের বাবা মা হয়।


title: হ্যারি পটার অ্যান্ড দ্য ডেথলি হ্যালোস

text: কিংসলে শ্যাকলবোল্ট পরবর্তী স্থায়ী জাদুমন্ত্রী হিসেবে নিয়োগপ্রাপ্ত হন।পার্সি উইজলি তার উচ্চপদস্থ সহকারী হিসেবে কর্মরত থাকে। শ্যাকলবোল্ট আজকাবান থেকে ডিমেন্টরদের সরিয়ে নেন। হগওয়ার্টসে স্লিদারিন হাউজ তার পূর্ববর্তী পিউর ব্লাড ধারণা থেকে কিছুটা সরে আসে। এছাড়া ডিফেন্স অ্যাগেইনস্ট দ্য ডার্ক আর্টস বিষয়ের উপর প্রদত্ত ভলডেমর্টের অভিশাপ তার মৃত্যুর সাথে সাথে অকার্যকর হয়ে পড়ে। হ্যারি মাঝেমাঝে এই বিষয়ের উপর লেকচার দেওয়ার জন্য হগওয়ার্টসে আসত। এছাড়া হ্যারি হেডমাস্টারের অফিসেসেভেরাস স্নেইপ এর একটি পোর্ট্রেট স্থাপনের ব্যবস্থা করে এবং স্নেইপের প্রকৃত আনুগত্য জনসমক্ষে প্রকাশ করে।


title: হ্যারি পটার অ্যান্ড দ্য ডেথলি হ্যালোস

text: "ডেথলি হ্যালোসে" মোট ৩৬ টি অধ্যায় এবং একটি এপিলগ রয়েছে। এগুলো হল-


title: হ্যারি পটার অ্যান্ড দ্য ডেথলি হ্যালোস

text:
১। ডার্ক লর্ডের উত্থান
২। স্মৃতির পাতা থেকে
৩। ডার্সলিদের বিদায়
৪। সাত পটার
৫। যোদ্ধার পতন
৬। পায়জামায় পিশাচ
৭। অ্যালবাস ডাম্বলডোরের উইল
৮। বিয়ের অনুষ্ঠান
৯। লুকানোর জায়গা
১০। ক্রেচারের কাহিনী
১১। ঘুষ
১২। জাদুই শক্তি
১৩। মাগল বংশজাত নিবন্ধন কমিশন
১৪। চোর
১৫। গবলিনের প্রতিশোধ
১৬। গড্রিক'স হলো
১৭। বাথিল্ডার গোপনীয়তা
১৮। অ্যালবাস ডাম্বলডোরের জীবন ও মিথ্যাসমূহ
১৯। রূপালী হরিণ
২০। জেনোফিলিয়াস লাভগুড
২১। তিন ভাইয়ের কাহিনী
২২। ডেথলি হ্যালোস
২৩। ম্যালফয় প্রাসাদ
২৪। জাদুদন্ড প্রস্তুতকারী
২৫। শেল কটেজ
২৬। গ্রিনগটস
২৭। সর্বশেষ লুকানোর জায়গা
২৮। হারানো আয়না
২৯। হারানো মুকুট
৩০। সেভেরাস স্নেইপের সেকিং
৩১। হগওয়ার্টসের যুদ্ধ
৩২। এল্ডারের জাদুদন্ড
৩৩। প্রিন্সের কাহিনী
৩৪। আবারো বন
৩৫। কিংস ক্রস
৩৬। পরিকল্পনার ভুল


title: হ্যারি পটার অ্যান্ড দ্য ডেথলি হ্যালোস

text: এপিলগ- উনিশ বছর পরে


title: হ্যারি পটার অ্যান্ড দ্য ডেথলি হ্যালোস

text: বইটির নাম প্রকাশের কিছুকাল পূর্বে জে কে রাউলিং ঘোষণা করেন যে তিনি তার বইয়ের জন্য তিনটি নাম বিবেচনা করছেন। চূড়ান্ত নাম "হ্যারি পটার অ্যান্ড দ্য ডেথলী হ্যালোস" ২১ ডিসেম্বর রাউলিংয়ের ওয়েবসাইটে প্রকাশিত হয়।পরবর্তীকালে একটি লাইভ চ্যাটে জিজ্ঞাসা করা হলে, রাউলিং বলেন, অন্য যে দুইটি নাম তিনি বিবেচনা করেছিলেন সেগুলো হল "হ্যারি পটার অ্যান্ড দ্য এল্ডার ওয়ান্ড" এবং "হ্যারি পটার অ্যান্ড দ্য পিভারেল কোয়েস্ট"।


title: হ্যারি পটার অ্যান্ড দ্য ডেথলি হ্যালোস

text: "প্রধান নিবন্ধঃ হ্যারি পটার অ্যান্ড দ্য ডেথলি হ্যালোস (চলচ্চিত্র)"


title: হ্যারি পটার অ্যান্ড দ্য ডেথলি হ্যালোস

text: "হ্যারি পটার অ্যান্ড দ্য ডেথলি হ্যালোস" এর উপর একটি দুই পর্বের চলচ্চিত্র নির্মিত হবে। এর পরিচালক হিসেবে থাকছেন আগের দুটি চলচ্চিত্র "হ্যারি পটার অ্যান্ড দ্য হাফ-ব্লাড প্রিন্স" ও "হ্যারি পটার অ্যান্ড দ্য অর্ডার অফ দ্য ফিনিক্স" এর পরিচালক ডেভিড ইয়েটস। প্রথম পর্বটি মুক্তি পাবে ১৯ নভেম্বর ২০১০ এবং দ্বিতীয় পর্বটি মুক্তি পাবে ১৫ জুলাই ২০১১। ২০১০ সালের জুন মাসে এর চিত্রায়ণ শেষ হবে।


title: হ্যারি পটার অ্যান্ড দ্য ডেথলি হ্যালোস

text: ইলেকট্রনিক আর্টস "হ্যারি পটার" সিরিজের অন্যান্য বইগুলোর মত "হ্যারি পটার অ্যান্ড দ্য ডেথলি হ্যালোস" বই ও চলচ্চিত্রের কাহিনীর অবলম্বনে ভিডিও গেমস তৈরি করবে; যা চলচ্চিত্রটির সাথে ২০১০ সালে মুক্তি পাবে।


title: হ্যারি পটার অ্যান্ড দ্য ডেথলি হ্যালোস

text: মূল নিবন্ধঃ অনুবাদে হ্যারি পটার


title: হ্যারি পটার অ্যান্ড দ্য ডেথলি হ্যালোস

text: বিভিন্ন দেশের বিভিন্ন ভাষাভাষী পাঠকদের মধ্যে অত্যন্ত জনপ্রিয় হওয়ায় "হ্যারি পটার" সিরিজের অন্য বইগুলোর মত "ডেথলি হ্যালোসও" বিশ্বের বিভিন্ন ভাষায় অনূদিত হয়েছে। বইটির সর্বপ্রথম অনুবাদ ইউক্রেনীয় ভাষাতে ২০০৭ সালের ২৫ সেপ্টেম্বর প্রকাশিত হয়। (ইউক্রেনীয় ভাষায়ঃ "Гаррі Поттер і смертельні реліквії") বইটি সুয়েডীয় ভাষায় "হ্যারি পটার অ্যান্ড দ্য রেলিক্স অফ ডেথ" ("Harry Potter och Dödsrelikerna") নামে অনূ্দিত হয়। ফরাসি ভাষাতেও একই নামে বইটি প্রকাশিত হয়। ("Harry Potter et les reliques de la mort"). ২০০৮ সালের ২৬ জানুয়ারি বইটি পোলিশ ভাষায় ভিন্ন আরেকটি নাম "হ্যারি পটার অ্যান্ড দ্য ইনসাইনিয়া অফ ডেথ" ("Harry Potter i Insygnia Śmierci") নামে প্রকাশিত হয়। বইটির হিন্দি ভাষার সংস্করণ "হ্যারি পটার অর মওত কে তোহফে" () বা "হ্যারি পটার অ্যান্ড দ্য গিফটস অফ ডেথ" নামে ২০০৮ সালের ২৭ জুন প্রকাশিত হয়। মঞ্জুল পাবলিকেশন বইটি প্রকাশ করে।


title: হ্যারি পটার অ্যান্ড দ্য ডেথলি হ্যালোস

text: অঙ্কুর প্রকাশনী "হ্যারি পটার" সিরিজের বইগুলোকে বাংলাদেশে বাংলা ভাষায় প্রকাশ করেছে। এই ধারাবাহিকতায় সিরিজের অন্যান্য বইগুলোর মত সপ্তম ও সর্বশেষ বই "হ্যারি পটার অ্যান্ড দ্য ডেথলি হ্যালোস" এর বাংলা সংস্করণ ২০১০ সালের ফেব্রুয়ারি মাসে অঙ্কুর সর্বপ্রথম বাংলাদেশে প্রকাশ করে। মহসীন হাবিব বইটি বাংলা ভাষায় অনুবাদ করেছেন। বইটির টাইটেল হিসেবে এর মূল ইংরেজি নাম "হ্যারি পটার অ্যান্ড দ্য ডেথলি হ্যালোস" অপরিবর্তিত রাখা হয়েছে। বইটিতে মোট ৬৫৬ পৃষ্ঠা রয়েছে।


title: আন্তর্জাতিক মাতৃভাষা ইনস্টিটিউট

text: আন্তর্জাতিক মাতৃভাষা ইনস্টিটিউট, ঢাকার সেগুনবাগিচায় অবস্থিত, বিশ্ব ভাষার গবেষণা প্রতিষ্ঠান। সেগুনবাগিচাস্থ বাংলাদেশ শিল্পকলা একাডেমী ভবনের পাশেই ১.০৩ একর জায়গা জুড়ে ভবনটির অবস্থান।


title: আন্তর্জাতিক মাতৃভাষা ইনস্টিটিউট

text: ১৯৯৯ খ্রিস্টাব্দে ২১ ফেব্রুয়ারিকে আন্তর্জাতিক মাতৃভাষা দিবস হিসেবে ঘোষণা করা হলে বাংলাদেশ সরকার একটি আন্তর্জাতিক মাতৃভাষা চর্চা ও গবেষণা কেন্দ্র স্থাপনের সিদ্ধান্ত নেয়। এরপর ২০০০ খ্রিস্টাব্দের মাঝামাঝিতে ১৯,৪৯,০০,০০০ টাকার "আন্তর্জাতিক মাতৃভাষা ইনস্টিটিউট স্থাপন প্রকল্প" সরকার কর্তৃক অনুমোদিত হয়। ২০০১ খ্রিস্টাব্দের ১৫ মার্চ তৎকালীন প্রধানমন্ত্রী শেখ হাসিনা, জাতিসংঘের মহাসচিব কফি আনানের উপস্থিতিতে ভিত্তিপ্রস্তর স্থাপন করেন। শুরুতে ১২ তলা ভবনের উল্লেখ থাকলেও প্রাথমিকভাবে ৫ তলা নির্মাণের পরিকল্পনা নেয়া হয়; তাতে একটি মিলনায়তন, চারটি সম্মেলন কক্ষ, কম্পিউটার ল্যাব, জাদুঘর, আর্কাইভ, ভাষা প্রশিক্ষণের জন্য ১০টি শ্রেণীকক্ষসহ প্রয়োজনীয় অফিসকক্ষের ব্যবস্থা রাখা হয়। এরপর সরকার বদলের পরে ভবনের নির্মাণ কাজ সাময়িকভাবে বন্ধ করে দেয়া হয়। ২০০৪ খ্রিস্টাব্দের শেষ দিকে সরকার প্রকল্প সংশোধন করে নির্মাণকাজ শেষ করার উদ্যোগ নেয়। সংশোধিত প্রকল্পের অধীনে ৩ তলা পর্যন্ত ভবন নির্মাণ শেষ হয় ২০১০ খ্রিস্টাব্দে। সেবছর ২১ ফেব্রুয়ারি প্রধানমন্ত্রী শেখ হাসিনা ভবনটির উদ্বোধন করেন। ভিত্তিপ্রস্থর স্থাপনের ৯ বছর পর ভবনটি উদ্বোধন করা হয়।


title: আন্তর্জাতিক মাতৃভাষা ইনস্টিটিউট

text: এই প্রতিষ্ঠানটির মাধ্যমে পৃথিবীর সব ভাষা সংরক্ষণের উদ্যোগ নেয়া হবে। পাশাপাশি হুমকির সম্মুখিন ভাষার বিস্তার ঘটানোর উদ্যোগ নেয়া হবে। বিভিন্ন ভাষার উপাদান ডাটাবেজে সংরক্ষিত হবে, শ্রবণ-দর্শন যন্ত্রের মাধ্যমে বিলুপ্তপ্রায় বা বিলুপ্ত ভাষাগুলোকে দৃশ্যমান করা হবে। থাকবে বিশ্বমানের পাঠাগার, যাতে থাকবে বিভিন্ন ভাষার উপর লিখিত বই, ব্যাকরণ থাকবে। এছাড়াও থাকবে ভাষা-জাদুঘর ও আর্কাইভ। প্রতিষ্ঠানটির কার্যক্রমের মধ্যে থাকবে প্রশিক্ষণের মাধ্যমে দক্ষ দোভাষী তৈরি করা, ভাষানীতি প্রণয়নে সরকারকে সহয়তা ও পরামর্শ দান, বাংলাসহ বিভিন্ন ভাষার ওপর গবেষণামূলক কার্যক্রম পরিচালনা করা ইত্যাদি। এছাড়া এই প্রতিষ্ঠানের উদ্যোগে ভাষা ও সাহিত্যে অবদানের জন্য সম্মাননা প্রদান করারও উদ্যোগ নেয়া হবে। সর্বোপরি মাতৃভাষার চর্চা, প্রশিক্ষণ, গবেষণা ও সুরক্ষা প্রদান করা হবে।


title: দুবলার চর

text: দুবলার চর বাংলাদেশ অংশের সুন্দরবনের দক্ষিণে, কটকার দক্ষিণ-পশ্চিমে এবং হিরণ পয়েন্টের দক্ষিণ-পূর্বে অবস্থিত একটি দ্বীপ যা চর নামে হিন্দুধর্মের পূণ্যস্নান, রাসমেলা এবং হরিণের জন্য বহুল পরিচিত। কুঙ্গা ও মরা পশুর নদের মাঝে এটি একটি বিচ্ছিন্ন চর। এই চরের মোট আয়তন ৮১ বর্গমাইল। আলোরকোল, কোকিলমনি, হলদিখালি, কবরখালি, মাঝেরকিল্লা, অফিসকিল্লা, নারকেলবাড়িয়া, ছোট আমবাড়িয়া, মেহের আলির চর এবং শেলার চর নিয়ে দুবলার চর গঠিত।


title: দুবলার চর

text: দুবলার চর মূলত জেলে গ্রাম। মাছ ধরার সঙ্গে চলে শুঁটকি শোকানোর কাজ। বর্ষা মৌসুমের ইলিশ শিকারের পর বহু জেলে চার মাসের জন্য সুদূর কক্সবাজার, চট্টগ্রামসহ, বাগেরহাট, পিরোজপুর, খুলনা, সাতক্ষীরা থেকে ডেরা বেঁধে সাময়িক বসতি গড়ে সেখানে। মেহেরআলীর খাল, আলোরকোল, মাঝেরচর, অফিসকেল্লা, নারিকেলবাড়িয়া, মানিকখালী, ছাফরাখালী ও শ্যালারচর ইত্যাদি এলাকায় জেলে পল্লী স্থাপিত হয়। এই চার মাস তারা মাছকে শুঁটকি বানাতে ব্যস্ত থাকেন। এখান থেকে আহরিত শুঁটকি চট্টগ্রামের আসাদগঞ্জের পাইকারী বাজারে মজুদ ও বিক্রয় করা হয়। সুন্দরবনের পূর্ব বিভাগের সদর দপ্তর বাগেরহাট থেকে মাছ সংগ্রহের পূর্বানুমতিসাপেক্ষে বহরদার ও জেলেরা দুবলার চরে প্রবেশ করে থাকেন। দুবলার চর থেকে সরকার নিয়মিত হারে রাজস্ব পেয়ে থাকে। প্রতি বছর বিএলসি বা বোট লাইসেন্স সার্টিফিকেট, ডিএফসি বা ডেইলি ফুয়েল (জ্বালানি কাঠ) কন্‌যাম্পশন ইত্যাদি প্রক্রিয়ায় বন বিভাগকে রাজস্ব প্রদান করে মৎস্য ব্যবসায়ীগণ সুন্দরবনে ঢোকার অনুমতি পান, এছাড়া আহরিত শুঁটকি মাছ পরিমাপ করে নিয়ে ফিরে আসার সময় মাছভেদে প্রদান করেন নির্ধারিত রাজস্ব।


title: দুবলার চর

text:
প্রতি বছর কার্ত্তিক মাসে (খ্রিস্টীয় নভেম্বর) হিন্দু ধর্মাবলম্বীদের রাসমেলা এবং পূণ্যস্নানের জন্যও দ্বীপটি বিখ্যাত। যদিও বলা হয়ে থাকে, ২০০ বছর ধরে এ রাসমেলা হয়ে চলেছে
, তবে জানা যায়, ১৯২৩ খ্রিস্টাব্দে হরিচাঁদ ঠাকুরের এক বনবাসী ভক্ত, নাম হরিভজন (১৮২৯—১৯২৩), এই মেলা চালু করেন। প্রতিবছর অসংখ্য পুণ্যার্থী রাসপূর্ণিমাকে উপলক্ষ করে এখানে সমুদ্রস্নান করতে আসেন। দুবলার চরে সূর্যোদয় দেখে ভক্তরা সমুদ্রের জলে ফল ভাসিয়ে দেন। কেউবা আবার বাদ্যযন্ত্র বাজিয়ে ভজন-কীর্তন গেয়ে মুখরিত করেন চারপাশ। দুবলার চরের রাসমেলায় স্থানীয় লোকজন ছাড়াও দূর-দূরান্তের শহরবাসী এমনকি বিদেশি পর্যটকেরাও স্বতঃস্ফূর্তভাবে অংশ নিয়ে থাকেন। তিনদিনব্যাপী এ মেলায় অনেক বিদেশী পর্যটকেরও সমাগম হয়।


title: দুবলার চর

text: দুবলার চরে লাল বুক মাছরাঙা (Red Kingfisher), মদনটাক পাখির দেখা পাওয়া যায়। পশুদের মধ্যে আছে হরিণ।


title: দুবলার চর

text: দুবলার চরের জেলে পল্লীতে বনদস্যুদের উৎপাত, খাবার পানির অভাব, স্বাস্থ্য সেবা সংকট, বাঘ ও কুমিরের আক্রমণ, নিম্ন মজুরি ইত্যাদি প্রায় প্রতি মৌসুমের নৈমিত্তিক ঘটনা। এছাড়া বড়সড় ঘূর্ণিঝড়-জলোচ্ছাসে বিপর্যস্থ হয় দুবলার চরের জেলে পল্লী। বনদস্যুদের উৎপাত ঠেকাতে নৌবাহিনী, কোস্টগার্ড, র‌্যাব, পুলিশ ও বন বিভাগের প্রহরীরা থাকলেও সমন্বিত উদ্যোগের অভাব রয়েছে।


title: জাভার বাঘ

text: জাভার বাঘ (), (বৈজ্ঞানিক নাম: "Panthera tigris sondaica") হচ্ছে বাঘের একটি উপপ্রজাতি। এই উপপ্রজাতিটি মধ্য ১৯৭০-এর দশক পর্যন্ত ইন্দোনেশিয়ার জাভা দ্বীপে পাওয়া যেত। ইন্দোনেশিয়ার দ্বীপসমূহে সীমিতভাবে পাওয়া যেত যে তিনটি উপপ্রজাতি তার মধ্যে এটি একটি।


title: জাভার বাঘ

text: অন্যান্য নিরক্ষীয় অঞ্চলের বাঘের মত এই বাঘ আকারে ছোট ছিল।


title: জাভার বাঘ

text: বালির বাঘের মতো এই বাঘও বিলুপ্ত। এই বাঘ বিংশ শতকের প্রথম ভাগেই বিলুপ্ত হয়ে গেছে। এই বাঘ কিছুদিন চিড়িয়াখানায় সংরক্ষণের চেষ্টা হয়। এই বাঘের বাসস্থান সীমা্বদ্ধ হওয়ায় এবং শিকার চলতে থাকায় অস্তিত্ব ক্রমশ বিপন্ন হয়ে ওঠে।


title: ইয়েতি

text:
তুষারমানব বা ইয়েতি হিমালয় অঞ্চলের কল্পিত জীব। এই জীবকে মানুষের মত দ্বিপদ মনে করা হয়। ইয়েতি কথার মানে "পাথুরে ভাল্লুক"। তাছাড়া ‘মেহ-তেহ’, মানে হলো মানুষ-ভল্লুক, ‘মি-গো’, মানে বন্য মানব, ‘ক্যাং আদমি’ বা তুষারমানব, ‘জোব্রান’ বা মানুষখেকো হিসেবেও পরিচিত। ইয়েতিকে অনেকে নরবানর জাতীয় জীব মনে করেন। উত্তর আমেরিকার বড় পা ওয়ালা জীবের কিংবদন্তির সাথে ইয়েতির তুলনা করা যায়। নেপাল, চীন, ভারত , বাংলাদেশ ও পাকিস্তানের মানুষ ইয়েতির অস্তিত্বে বিশ্বাস করেন। মনে করা হয় এই জীব চমরী গাইকেও তুলে নিতে পারে।
১৮৩২ সালের দিকে অভিযাত্রী হাডসনের বর্ণনার পর ইয়েতির ব্যাপারে সারা বিশ্ব আগ্রহী হয়ে ওঠে। এরপর ১৮৯৯ সালে লরেন্স ওয়েডেল নামের এক অভিযাত্রী দাবি করেন তিনি ইয়েতির পায়ের ছাপ দেখতে পেয়েছেন। অভিযানকালে তার সাথে থাকা গাইডের কাছেও তিনি ইয়েতির পায়ের ছাপের কথা শোনেন। কিন্তু সেটি তুষারমানবের কিনা সে ব্যাপারে তিনি সন্দিহান ছিলেন। ঊনবিংশ শতাব্দীর গোড়ার দিকে ইয়েতি প্রসঙ্গ আবারো বিশ্বজুড়ে আগ্রহের কেন্দ্রবিন্দুতে চলে আসে। এরই মধ্যে ১৯১৩ সালে একদল চৈনিক শিকারি হিমালয়ের তুষার ঢাকা অঞ্চলে শিকারে বের হয় এবং পরে দাবি করে তারা হিমালয়ের বরফে ঢাকা অঞ্চলে সারা শরীর কয়েক ইঞ্চি লম্বা রূপালি হলুদ চুল বা লোমে ঢাকা বানরের মতো কুৎসিত থ্যাবড়া মুখাকৃতির বিকট একটি প্রাণী দেখেছেন। বানরের সাথে এর সাদৃশ্য থাকলেও আকৃতিতে বানরের চেয়ে অনেক বড়। দু'পেয়ে প্রাণীটি অনেকটা মানুষের মতোই চলাফেরা করে এবং দেখে সহজেই ধারণা করা যায় প্রাণীটি অসাধারণ শক্তিশালী।


title: ইয়েতি

text: ১৯২১ সালে কর্নেল সি কেক হাওয়ার্ড বেরির নেতৃত্বে একদল অভিযাত্রী এভারেস্ট অভিযানে যায় এবং সে উদ্দেশে সমুদ্রপৃষ্ঠ থেকে প্রায় ২০ হাজার ফুট ওপরে পৌঁছান। সেখানে তারা হিমবাহের নিকটে কয়েকটি বিশাল আকৃতির মানুষের পায়ের ছাপের মতো পদচিহ্ন লক্ষ্য করেন। তুষারশৃঙ্গ এভারেস্ট থেকে মাত্র ৭৮৬ ফুট নিচে অবস্থিত একটি জায়গার নাম রংবুক যেটি অশান্ত ও রহস্যময় স্থান নামে পরিচিত। জায়গাটির আয়তন ২৬৫ বর্গকিলোমিটার এবং সব সময় সেখানে প্রচন্ড ঝড়ো হাওয়া বয়। ১৯২২ সালের দিকে বেশ ক'জন পর্বতারোহী সেখানে অদৃশ্য হয়ে গিয়েছিলেন। ওই অভিযাত্রী দলটিতে একজন চিকিৎসক ছিলেন। তার নাম আলেকজান্ডার কিউলাস্ক। সেখানে আকস্মিক কিউলাস্ক অসুস্থ হয়ে পড়েন। তারপর কয়েক ঘণ্টার মধ্যেই তিনি মারা গেলেন। মারা যাওয়ার সময় তিনি বার বার প্রলাপ বকছিলেন। প্রলাপের সময় তিনি এক লোমশ দানবের কথা বলছিলেন।


title: ইয়েতি

text: ১৯২৩ সালে এভারেস্ট অভিযাত্রী ব্রিটিশ নাগরিক মেজর আলান ক্যামেরুন জানিয়েছিলেন অভিযান চলাকালে তিনি হিমালয়ের হিমরেখার ঊর্ধ্বে খাড়া শৈল প্রাচীরের গা ঘেঁষে সংকীর্ণ একটা পথে একদল মানবাকৃতির প্রাণীকে হেঁটে যেতে দেখেছেন।


title: ইয়েতি

text: ১৯৩৭ সালে ফ্রাঙ্ক স্মিদি নামের আরেক ব্রিটিশ অভিযাত্রী তিববতে গিয়ে ১৪ হাজার ফুট উঁচুতে অতিকায় প্রাণীর পদচিহ্ন দেখতে পান। তিনি সেই পদচিহ্নগুলোর মাপও নিয়েছিলেন। পদচিহ্নগুলো লম্বায় ছিল প্রায় ১৩ ইঞ্চি আর চওড়ায় ছিল প্রায় ৫ ইঞ্চি। ১৯৫১ সালে হিমালয় অভিযাত্রী এরিক শিপটন ২৩ হাজার ৪৪০ ফুট উচ্চতায় গৌরীশঙ্কর শৃঙ্গের কাছাঁকাছি অঞ্চলে অতিকায় প্রাণীর পদচিহ্ন দেখতে পেয়ে তার ছবি তুলে নিয়ে আসেন। পরবর্তীতে সেই ছবি সংবাদপত্রে ছাপা হলে বিশ্বব্যাপী বিরাট আলোড়ন সৃষ্টি হয়। সবাই এ ছবি দেখে ইয়েতিদের পায়ের ছাপ মনে করলেও বিজ্ঞানীরা এ ব্যাপারে কোনো সিদ্ধান্তে উপনীত হতে পারেননি। এরই মধ্যে ১৯৫৮ সালে পাওয়া গেল ইয়েতিদের সম্পর্কে আরো কিছু চাঞ্চল্যকর তথ্য। এবারের হোতা আমেরিকান তথ্যানুসন্ধানী ডক্টর নরম্যান ডাইরেনফার্ম এবং অভিযাত্রী মি. ম্যাকলিনের কাছ থেকে জানা গেল ইয়েতি নামের তুষার বানর আসলে নিম্নস্তরের এক ধরনের মানুষ বা মানব সদৃশ্য প্রাণী। এরা হিমালয়ের নিভৃত গুহায় বাস করে এবং বাইরে খুব একটা চলাফেরা করে না। প্রচন্ড শীত ও বৈরী পরিবেশেও এরা সহজে টিকে থাকতে পারে। তাদের আনা বিভিন্ন প্রমাণ থেকে জানা যায় ইয়েতিদের মধ্যে দুটো প্রজাতির রয়েছে, এদের মধ্যে একটি প্রজাতি লম্বায় ৮ ফুট এবং অন্যটির উচ্চতা ৪ ফুটের কাছাঁকাছি।


title: ইয়েতি

text: ইয়েতি বলতে কিচ্ছু নাই, সব ভুয়া।


title: চর

text: চর বা চড়া হলো সাগর, মহাসাগর, হ্রদ অথবা নদী দ্বারা বেষ্টিত স্থলভাগ। সাধারণত নদীর আপন গতিশীলতায় অথবা মোহনায় পলি জমাট বাঁধতে বাঁধতে যে স্থলভাগ গড়ে উঠে, তাকে চর বলে আখ্যায়িত করা হয়।


title: চর

text: বাঁকের চর (point-bars) বা পার্শ্বীয় চর এবং মধ্যচরাসহ (medial or braid bars) সকল ধরণের চরই সাধারণভাবে 'চর' বলে অভিহিত হয়।


title: চর

text: চরের উল্লেখযোগ্য দুটি বৈশিষ্ট্য হলো এর সৈকতভাগ বিপুল পলিমাটির কাদাবেষ্টিত থাকে, দ্বীপের মতো বালু বা পাথরের সৈকত থাকে না। আর চরের চারপাশ সাধারণত মিঠাপানিবেষ্টিত থাকে, যেখানে দ্বীপের চারপাশ সাধারণত লোনাপানিবেষ্টিত থাকে।


title: পাদুকাসক্তি

text: পাদুকাসক্তি হলো এমন মানসিক অবস্থা, যেখানে, যৌন আকর্ষণে, যৌন-মানসিক অসুস্থতায় জুতাতে যৌনতাসংশ্লিষ্ট আসক্তি আরোপ করা হয়। একে, ফরাসি সাহিত্যিক নিকোলাই-এঁদমে রেটিফ (অক্টোবর ২৩, ১৭৩৪; ফেব্রুয়ারি ২, ১৮০৬)-এর নামানুসারে রেটিফবাদও বলা হয়। সমকামী পাদুকাসক্ত পুরুষেরা যৌন উত্তেজকভাবে পুরুষ কিংবা নারী উভয়ের জুতার প্রতি আকর্ষণবোধ করেন। যদিও প্রথম ধারার সংস্কৃতিতে জুতা আবার যৌনতারূপে আরোপিত হয়। (উদাহরণস্বরূপ, নারীদের জুতা সাধারণভাবে "সেক্সি" বা যৌনতাপূর্ণ হিসেবে বিক্রয় হয়) এই মতামত জাতিগত বা সংস্কৃতিগত পরিপ্রেক্ষিতের প্রতি ইঙ্গিত করে।


title: পাদুকাসক্তি

text: বিভিন্ন পাদুকাসক্তের কাছে পাদুকাসক্ততা বিভিন্ন রকমের, অর্থাৎ বিভিন্ন জন নিজের অন্তর্নিহিত পাদুকাসক্ততা বিভিন্নভাবে প্রতিপালন করে থাকেন। প্রাথমিক পর্যায়ের সব পাদুকাসক্তদেরই নারীর হীল দেখার প্রবণতা কাজ করে। এরকম পাদুকাসক্তরা বই, ম্যাগাযিন, টিভি, থিয়েটার, ইন্টারনেট, বিলবোর্ড, বিক্রয়-ক্যাটালগ, ফ্যাশন শো'র রানওয়ে এমনকি পারিবারিক এ্যালবামে নিজের পরিবারব্যতীত নিকতাত্মীয়দের পায়ে হীল জুতা খুঁজে বেড়ায়। এদের অনেকেই খোলামেলাভাবে পাদুকাসক্তি উপভোগ করতে প্রচলিত পোর্ণোগ্রাফির দ্বারস্ত হয়। কেউ কেউ শ্রেফ জুতার বাক্সে জুতা দেখতে পারাকেই চরম উত্তেজনাময় মুহূর্ত হিসেবে স্মরণ রাখেন এবং পরবর্তিতে যৌনকল্পনায় সহায়ক উপাদান হিসেবে কাজে লাগান। নির্জন পরিবেশে এরকম হীলসমৃদ্ধ কারো কোনো ছবি পেলে নিজের লিঙ্গে মৈথুন করেন, কখনও কখনও নিজের লিঙ্গ নিয়ে ছোঁয়ান ছবিতে হীল পায়ে ঐ নারীর মুখের স্থানে, কিংবা পায়ের হীলের স্থানে, কিংবা নারীর যোনীর স্থানে।


title: পাদুকাসক্তি

text: তাছাড়াও যেসকল স্থানে সাধারণত কেউ জুতা তোলেন না, কিংবা জুতাসমেত পা তোলেন না, সেসকল স্থানে জুতা কিংবা জুতাসমেত পা তোলা অবস্থায় কোনো নারীকে দেখলেও পাদুকাসক্তদের পাদুকাসক্তি জাগ্রত হয়। যেমন: অফিসের ওয়ার্কিং টেবিল, ক্লাসরুমের বেঞ্চ, বিছানা, সোফা, চেয়ার ইত্যাদি। লক্ষ্যণীয় যে, বিভিন্ন মূল ধারার চলচ্চিত্রে ভ্যাম্প (Vamp) নারীরা, কিংবা অফিসের নারী বস, কিংবা ভিলেনের যৌনাবেদনময়ী নারী-সহযোগী বা রক্ষিতা (mistress; paramour; concubine) টেবিলের উপর কিংবা সোফার উপর হাই হীলসমৃদ্ধ পা তুলে বসে থাকেন। এইসব আচরণ পাদুকাসক্তদের বিশেষভাবে নাড়া দেয়।


title: পাদুকাসক্তি

text: এছাড়াও অনেকেই নারীর পায়ে জুতা দুলানোতে (Shoe Dangling) পাদুকাসক্তির উত্তেজনা খুঁজে পান। এক্ষেত্রে একজন নারী পা থেকে জুতার গোড়ালি বের করে নিয়ে, কিংবা আলগা করে নিয়ে পায়ের আঙ্গুলের উপর ধরে রেখে জুতা নাচিয়ে থাকেন। এমনকি তিনি তার পা দোলালে জুতাও দুলবে। অন্য সমকামী পুরুষ যখন পায়ে জুতা দোলান, কিংবা ঢিলে করে স্নীকার কিংবা স্কেট জুতা পরেন তখন একজন সমকামী পুরুষ তা খুব উপভোগ করেন। অনেক পাদুকাসক্ত সমকামী কিংবা বিপরীতকামী পুরুষ এই দৃশ্য দেখাকে যৌন উদ্দীপক মনে করেন।


title: পাদুকাসক্তি

text: কারো কারো কাছে ভালো লাগে নারীর হীলের উপর জুতা নাচানো। এক্ষেত্রে একজন নারী তার হাই হীল জুতার উপর ভর দিয়ে এক পা পিছনে নিয়ে দাঁড়ান, আর আরেক পা তার হীলের উপর রেখে সামনের অংশটা মেঝে থেকে উঠিয়ে নেন, এতে জুতার তলা দেখা যায়; তারপর ডানে-বামে নাড়াচাড়া করেন। এই প্রকারের জুতা নাচানো বসেও হতে পারে। সেক্ষেত্রে যেকোনো এক পায়ের জুতা হীলের উপর রেখে সামনের অংশটা তুলে ডানে-বামে নাচানো হয়ে থাকে। পাদুকাসক্তদের কাছে জুতার তলা দেখতে পারাটাও যথেষ্ট উত্তেজনাকর।


title: পাদুকাসক্তি

text: স্যান্ডেলের কিনারায় আর হীলের ডগায় ভর রেখে এক পা কাত করে দাঁড়ানোর মধ্যেও অনেকে পাদুকাসক্তি দেখে থাকেন। কখনও কখনও স্যান্ডেলের ডগায় ভর দিয়ে, গোড়ালি ও জুতার হীল উঁচু করে, হীল মাটি থেকে তুলে নিয়ে, উচ্চতা ছোঁয়ার চেষ্টাও অনেকের কাছে যথেষ্ট যৌন উদ্দীপক। এছাড়াও চকচকে মার্বেলের মেঝেতে স্টিলেট্টো হাই হীল পরে হাঁটলে, তার স্বচ্ছ প্রতিচ্ছবি যখন মেঝেতে পড়ে, তখন তাও যথেষ্ট পাদুকাসক্তি জাগ্রত করে। সিঁড়ি দিয়ে নামার বা উঠার সময় স্টিলেট্টো হীল হাতে অথবা কাঁধে নিয়ে নামাও কারো কাছে পাদুকাসক্তি জাগ্রতকারী।


title: পাদুকাসক্তি

text: অনেকেরই নির্দিষ্ট প্রকারের জুতার প্রতি আসক্তি আছে। তবে প্রায় সব ধরনের পাদুকাসক্তেরই পাম্প শু আর হাই হীল স্যান্ডেলে আসক্তি রয়েছে। কোনো কোনো পাদুকাসক্ত পুরুষ গন্ধের প্রতি আকৃষ্ট হোন। তারা হয় জুতার চামড়া কিংবা রেকযিনের গন্ধ চান, নয়তো রাবারের গন্ধ চান। তবে প্রকৃষ্ট পাদুকাসক্ত সাধারণত পা থেকে খুলে রাখা জুতায় আসক্ত। এক্ষেত্রে চামড়া বা রেকযিন বা রাবারের গন্ধের সাথে পায়ের গন্ধও মিশে যায়, সহজ করে বললে নারীর পায়ের ঘামের গন্ধও মিশে যায়। গবেষকরা একে নোংরাসক্তি'র (mysophilia) পর্যায়ে ফেলতে পছন্দ করেন। এরকম ক্ষেত্রে পুরুষ, নারীর পা থেকে খুলে রাখা জুতা চুপিচুপি হাতে তুলে নিয়ে নাকের কাছে ধরেন। তাতে তার লিঙ্গ উত্তেজনায় শক্ত হয়ে যায়, তিনি লিঙ্গে মৈথুন করে উত্তেজিত হোন। জুতার বাক্স থেকে নামিয়ে আনা অপরিধেয় জুতার ক্ষেত্রেও একই পদ্ধতি অনুসৃত হয়। তবে আড়ালে এই কাজটি করার সুযোগ থাকলে ব্যক্তি হস্তমৈথুনের মাধ্যমে চরম উত্তেজনায় বীর্য বের করে আনেন, এতে আপাত উত্তেজনা প্রশমিত হয়। এই পর্যায়ের পাদুকাসক্তরা অনেকসময় জুতা খুলে রাখা পায়ের গন্ধ, এমনকি মোজার গন্ধেও উত্তেজিত হোন। পায়ের গন্ধে উত্তেজিতদের পদাসক্ত, আর মোজার গন্ধে উত্তেজিতদের মোজাসক্ত (hose/hosiery fetish) বলা হয়ে থাকে।


title: পাদুকাসক্তি

text: পাদুকাসক্তি আর পদাসক্তির আরেকটি অভ্যাস হলো 'পদ-ছোঁয়া' (footsie; footsy)। পদ-ছোঁয়া হলো নারী তার হাই হীল বা পাম্প শু থেকে পা বের করে নিয়ে তা দিয়ে, সাধারণত টেবিলের নিচ দিয়ে, কোনো পুরুষের পায়ে ঘষতে থাকবেন। এক্ষেত্রে পুরুষের পোশাক পা দিয়েই সরিয়ে নিয়ে পা ঘষতে থাকবেন। পদ-ছোঁয়া পায়ের বদলে হাই হীল দিয়েও করা যেতে পারে। এক্ষেত্রে পরিধেয় জুতা থেকে পা বের না করেই পরিধেয় জুতা তুলে পুরুষের পায়ে, নিম্নাংগে, টেবিলের নিচ দিয়ে, মর্দন করা হয়ে থাকে।


title: পাদুকাসক্তি

text: হাই হীলের তলা মসৃণ আর চকচকে হওয়ার চেয়ে খসখসে, ময়লাযুক্ত, ছাল উঠে যাওয়া তলা পাদুকাসক্তদের কাছে একটু বেশি আদরণীয়। এতে হীলের ময়লা তলার প্রতি আকর্ষণ জাগ্রত হয়। অবশ্য ময়লা তলার হীলের উপরিভাগটা চকচকে হলেই বেশি উত্তেজনা জাগায়। এক্ষেত্রে চকচকে উপরিভাগে জিহ্বা দিয়ে চেটে আরো চকচকে করার মধ্যেই পাদুকাসক্তদের আনন্দ।